4. การประกอบธุรกิจของแต่ละสายผลิตภัณฑ์

การประกอบธุรกิจจำแนกตามกลุ่มธุรกิจได้ดังนี้

1. กลุ่มสินค้าและบริการทางอุตสาหกรรม

  กลุ่มสินค้าและบริการที่อยู่ในกลุ่มธุรกิจนี้ ได้แก่

  1.1 ธุรกิจบรรจุภัณฑ์

  1.2 ธุรกิจเครื่องมือและบริการทางวิศวกรรม

  1.3 ธุรกิจผลิตและออกแบบโครงสร้างเหล็ก

  1.1 ธุรกิจบรรจุภัณฑ์

  1.1.1 บรรจุภัณฑ์แก้ว

  บริษัท อุตสาหกรรมทำเครื่องแก้วไทย จำกัด (มหาชน)

  (1) ลักษณะผลิตภัณฑ์หรือบริการ
  เป็นผู้ผลิตและจำหน่ายบรรจุภัณฑ์แก้ว ทั้งประเภทที่สามารถนำกลับมาใช้ใหม่
  และประเภทน้ำหนักเบาแบบใช้ครั้งเดียว โดยรายได้หลักประมาณร้อยละ 99.5
  ของรายได้รวมมาจากการจำหน่าย บรรจุภัณฑ์แก้วให้แก่กลุ่มอุตสาหกรรมขนาดใหญ่ภายในประเทศ
  ดังนี้

-   ขวดเบียร์

-   ขวดสุรา

-   ขวดไวน์

-   ขวดน้ำอัดลม

-   ขวดเครื่องดื่มบำรุงกำลัง

-   ขวดยา และขวดอาหาร

  (2) การตลาดและภาวะการแข่งขัน

บริษัทดำเนินกลยุทธ์ทางธุรกิจด้วยการผลิตผลิตภัณฑ์ใหม่ออกสู่ตลาดเพื่อสร้างความหลากหลายของผลิตภัณฑ์
พัฒนาปรับปรุงคุณสมบัติของผลิตภัณฑ์ ขยายคุณภาพทางด้านบริการ รวมถึงริเริ่มเทคโนโลยีใหม่ ๆ
ตลอดจนพัฒนาระบบมาตรฐานการดำเนินงาน ทั้งนี้ เพื่อให้สามารถตอบสนอง
ความต้องการของลูกค้าได้ดีที่สุด

  บริษัทได้เล็งเห็นถึงปัญหากำลังการผลิตส่วนเกิน และสภาพการแข่งขันที่นับวันจะรุนแรงขึ้น
  จึงจำเป็นต้องลงทุน พัฒนาและปรับปรุงในด้านต่าง ๆ เช่น การหาตลาดใหม่
  การเพิ่มประสิทธิภาพ
  การผลิต การลดต้นทุนการผลิต การนำพลังงานที่ได้จากการผลิตกลับมาใช้
  หรือการพัฒนาคุณภาพของสินค้าให้เป็นที่ยอมรับของลูกค้า เป็นต้น ทั้งนี้
  เพื่อให้บรรลุเป้าหมายที่ต้องการ คือเพิ่มศักยภาพในการแข่งขันทั้งภายในประเทศและต่างประเทศ

  บริษัทขายสินค้าให้ลูกค้าในประเทศผ่านบริษัท เบอร์ลี่ ยุคเกอร์ จำกัด (มหาชน)
  โดยบริษัทมีนโยบายผลิตสินค้าเพื่อรองรับบริษัทในกลุ่มผู้ถือหุ้นของบริษัท
  และยังคงดูแลลูกค้าเดิมทั้งด้านปริมาณและคุณภาพ อีกทั้งแสวงหาลูกค้ารายใหม่ ๆ
  ทั้งในประเทศและต่างประเทศ เพื่อรองรับ
  การขยายกำลังการผลิตและการใช้ประโยชน์จากเครื่องจักรอย่างเต็มกำลัง

  ลูกค้ารายใหญ่ของบริษัท ได้แก่

-   ขวดเบียร์ บริษัท ไทยเบฟเวอเรจ รีไซเคิล จำกัด

บริษัท ไทย เอเชีย แปซิฟิค บริวเวอรี่ จำกัด

-   ขวดสุรา บริษัท ไทยเบฟเวอเรจ รีไซเคิล จำกัด

-   ขวดไวน์ บริษัท สยามไวเนอรี่ จำกัด

-   ขวดน้ำอัดลม บริษัท กรีนสปอต จำกัด

 บริษัท ไทยน้ำทิพย์ จำกัด

 บริษัท เสริมสุข จำกัด (มหาชน)

-   ขวดเครื่องดื่มบำรุงกำลัง บริษัท คาราบาวตะวันแดง จำกัด

  บริษัท ที.ซี.ฟาร์มาซูติคอล จำกัด

  บริษัท ไทยเบฟเวอเรจ รีไซเคิล จำกัด

  บริษัท โอสถสภา จำกัด

-   ขวดยา และขวดอาหาร บริษัท เซเรบอส (ประเทศไทย) จำกัด

  บริษัท เฮลซ์ เทรดดิ้ง จำกัด

  กลุ่มบริษัทเนสท์เล่

  บริษัท จิ้วฮวด จำกัด

  บริษัท ไทยเทพรส ผลิตภัณฑ์อาหาร จำกัด (มหาชน)

  สัดส่วนการขายสำหรับลูกค้า 20 รายแรกมีประมาณร้อยละ 86.7 ของยอดขายทั้งหมดของปี
  2554 โดยบริษัท เบอร์ลี่ ยุคเกอร์ จำกัด (มหาชน)
  เป็นผู้ทำการจัดจำหน่ายและรับผิดชอบการตลาด

  สภาพการแข่งขันภายในอุตสาหกรรม

  ในประเทศไทย มีผู้ผลิตรายใหญ่ในอุตสาหกรรมผลิตบรรจุภัณฑ์แก้ว จำนวน 3 ราย โดยบริษัทมี
  ส่วนแบ่งการตลาดอยู่ที่ประมาณร้อยละ 40 ทั้งนี้ ผู้ผลิตแต่ละรายต่างก็มีลูกค้าของตนเองเป็นหลัก

  อุตสาหกรรมผลิตบรรจุภัณฑ์แก้วเป็นอุตสาหกรรมที่ต้องใช้เทคโนโลยี และเงินลงทุนสูง และที่สำคัญ
  คือต้องมีคำสั่งซื้อจากลูกค้าอย่างต่อเนื่อง และมากเพียงพอที่จะทำการผลิตตลอด 24 ชั่วโมง
  ตลอดทั้งปี ทำให้เป็นเรื่องที่ยากที่จะมีผู้ผลิตรายใหม่เข้ามาในอุตสาหกรรมนี้ นอกจากนี้
  การนำเข้า บรรจุภัณฑ์แก้วจากต่างประเทศนั้น มีต้นทุนค่าขนส่งและภาษีนำเข้า
  ทำให้ไม่มีการแข่งขันจากภายนอกประเทศ ในด้านการแข่งขันจากบรรจุภัณฑ์ชนิดอื่น เช่น กระป๋อง
  ขวดพลาสติก และ กล่องกระดาษนั้น บรรจุภัณฑ์แก้วจะได้เปรียบบรรจุภัณฑ์อื่น ๆ โดยที่สำคัญ คือ
  บรรจุภัณฑ์แก้วเสริมสร้างภาพลักษณ์ของผลิตภัณฑ์ และไม่ทำปฏิกิริยากับผลิตภัณฑ์ที่บรรจุอยู่
  นอกจากนี้
  บรรจุภัณฑ์แก้วสามารถช่วยลดต้นทุนของสินค้าสำเร็จรูปได้โดยการนำบรรจุภัณฑ์แก้วกลับมาใช้
  บรรจุใหม่

(3) การจัดหาผลิตภัณฑ์หรือบริการ

  กำลังการผลิตและปริมาณการผลิต

  บริษัทมีโรงงานผลิตบรรจุภัณฑ์แก้ว 2 โรงงาน แต่ละโรงงานประกอบด้วย ที่ดิน อาคารสำนักงาน
  อาคารโรงงาน คลังสินค้า เครื่องจักรและอุปกรณ์ต่าง ๆ
  โดยแต่ละโรงงานได้ติดตั้งอุปกรณ์และเครื่องจักรที่ใช้ในการผลิตที่สำคัญ ๆ ได้แก่
  เครื่องผสมวัตถุดิบ เตาหลอมแก้ว เครื่องขึ้นรูปแก้ว รางอบแก้ว
  เครื่องตรวจสอบคุณภาพและบรรจุหีบห่อซึ่งเป็นทรัพย์สินที่มีอายุการใช้งานยาวนาน

  โรงงานที่ 1 หรือ โรงงานราษฎร์บูรณะ ตั้งอยู่ที่เลขที่ 15 ถนนราษฎร์บูรณะ แขวงราษฎร์บูรณะ
  เขตราษฎร์บูรณะ จังหวัดกรุงเทพมหานคร 10140 มีกำลังการผลิต 700 ตันหลอมต่อวัน

  โรงงานที่ 2 หรือ โรงงานบางพลี ตั้งอยู่ที่เลขที่ 78 หมู่ 3 ซอยวัดศรีวารีน้อย ถนนบางนา –
  ตราด
  กม.18 ตำบลหนองปรือ อำเภอบางพลี จังหวัดสมุทรปราการ 10540 มีกำลังการผลิต 1,745
  ตันหลอม
  ต่อวัน

  โรงงานทำการผลิตตลอด 24 ชั่วโมง แบ่งออกเป็น 3 กะ ๆ ละ 8 ชั่วโมง

  โดยมีรายละเอียดการผลิตในระยะเวลา 3 ปีที่ผ่านมา ดังนี้

  ---------------------------------- ------------ ------------ -----------
  กำลังและปริมาณการผลิต                 2554         2553         2552

  กำลังการผลิตเต็มที่ (หน่วย : ตัน)         892,425      892,425      892,425

  ปริมาณการผลิตจริง (หน่วย : ตัน)         779,220      759,043      709,825

  การใช้กำลังการผลิต (ร้อยละ)            87.3         85.1         79.5

  อัตราเพิ่มของปริมาณการผลิต (ร้อยละ)      2.7          6.6          -1.5
  ---------------------------------- ------------ ------------ -----------

วัตถุดิบที่ใช้ในการผลิต

  วัตถุดิบในการผลิตแบ่งออกเป็นวัตถุดิบหลักในการผลิตแก้ว
  และวัตถุดิบเสริมในการผลิตแก้วและสีพิมพ์ขวดหรือสลากติดขวด โดยวัตถุดิบหลัก ได้แก่ ทรายแก้ว
  หินปูน โซดาแอช เฟลด์สปาร์
  เศษแก้ว สำหรับวัตถุดิบเสริมซึ่งเป็นวัตถุดิบที่ช่วยเร่งปฏิกริยาทางเคมีและทำให้แก้วเป็นสีต่าง ๆ
  ตามความต้องการ ได้แก่ สนิมเหล็ก (ไอออนออกไซด์) ไอออนโครไมท์ ซิลิเนียม นอกจากนี้
  บริษัทได้นำเศษแก้วจากขวดใช้แล้วมาใช้ในการผลิตเพื่อทดแทนวัตถุดิบธรรมชาติจำนวนประมาณ
  400,000 ตันต่อปี

  สำหรับการจัดหาวัตถุดิบนั้น มีบริษัทผู้จำหน่ายวัตถุดิบให้แก่บริษัทหลายราย จึงทำให้สามารถ
  เลือกซื้อจากผู้จำหน่ายที่เสนอเงื่อนไขและบริการที่ดีที่สุดได้

  ในปี 2554 มีผู้จำหน่ายที่จำหน่ายวัตถุดิบให้แก่บริษัทในมูลค่าเป็นสัดส่วนมากกว่าร้อยละ 30
  ของต้นทุนวัตถุดิบทั้งหมด ได้แก่ บริษัท แก้วกรุงไทย จำกัด และบริษัท พิเศษกิจ จำกัด นอกจากนี้
  บริษัทยังคงสามารถจัดหาวัตถุดิบจากแหล่งจำหน่ายรายอื่น ๆ
  ซึ่งมีอีกหลายรายในตลาดมาทดแทนได้หากประสบปัญหาวัตถุดิบไม่เพียงพอ

  ปัจจุบันวัตถุดิบที่ใช้ในการผลิตมาจากแหล่งกำเนิดภายในประเทศร้อยละ 92 โดยปริมาณ และ
  ร้อยละ 71 โดยมูลค่า ทั้งนี้
  บริษัทมีนโยบายที่จะจัดหาวัตถุดิบจากแหล่งภายในประเทศเพื่อทดแทนวัตถุดิบจากต่างประเทศให้ได้มากที่สุด
  อย่างไรก็ตาม บริษัทมีความจำเป็นที่ต้องสั่งซื้อวัตถุดิบ
  บางชนิดจากต่างประเทศ เนื่องจากไม่สามารถจัดหาภายในประเทศได้
  หรือมีปริมาณที่ไม่เพียงพอต่อความต้องการ อีกทั้งวัตถุดิบบางชนิดมีคุณภาพไม่ได้มาตรฐาน

  วัตถุดิบที่สามารถจัดหาได้ภายในประเทศ ได้แก่ ทรายแก้ว หินปูน โดโลไมท์ เฟลด์สปาร์
  ซอลเค้ก เศษแก้ว และวัตถุดิบที่ต้องนำเข้าจากต่างประเทศ ได้แก่ โซดาแอช ซิลิเนียม
  ไอออนโครไมท์ ไอออนออกไซด์ คิดเป็นมูลค่ารวมประมาณ 546 ล้านบาท
  โดยวัตถุดิบนำเข้าที่มีมูลค่าสูง ได้แก่ โซดาแอช ซึ่งมีมูลค่านำเข้าในปี 2554 ประมาณ 519
  ล้านบาท

  อย่างไรก็ตาม การนำเข้าวัตถุดิบจากต่างประเทศนั้น
  บริษัทจะพิจารณาจากปัจจัยสำคัญอย่างรอบคอบในหลายปัจจัย เช่น สภาวะราคาวัตถุดิบที่ไม่คงที่
  เนื่องจากมีความผันผวนเรื่องค่าเงิน
  การขาดแคลนวัตถุดิบที่มาจากแหล่งธรรมชาติ
  ค่าขนส่งระหว่างประเทศที่เพิ่มขึ้นตามราคาเชื้อเพลิงในตลาดโลก
  ต้นทุนขนส่งภายในประเทศปรับตัวสูงขึ้นตามราคาเชื้อเพลิง
  รวมถึงนโยบายภาครัฐที่มีการควบคุมน้ำหนักบรรทุกสำหรับรถบรรทุก

  การใช้เทคโนโลยีในการผลิต

  ทางด้านการผลิต บริษัทมีเครื่องจักรและอุปกรณ์ในการผลิตที่เป็นที่ยอมรับในระดับโลก
  ซึ่งผลิตภัณฑ์ทุกชิ้นของบริษัทสะท้อนให้เห็นถึงประสิทธิภาพและศักยภาพทางเทคโนโลยีของบริษัท
  โดยกระบวนการผลิตทั้งหมดถูกควบคุมด้วยคอมพิวเตอร์ ทำให้การผลิตดำเนินไปโดยอัตโนมัติตั้งแต่
  การป้อนวัตถุดิบจนถึงการบรรจุหีบห่อ

  ด้วยเทคโนโลยีทางการผลิตที่ก้าวหน้าและเครื่องจักรอันทันสมัยจากพันธมิตรทางธุรกิจ คือ บริษัท
  Owens – Illinois, Inc.
  มีส่วนช่วยในการสนับสนุนให้บริษัทมีศักยภาพในการผลิตบรรจุภัณฑ์แก้วและผลิตภัณฑ์อื่น ๆ
  ให้แก่อุตสาหกรรมต่าง ๆ

  บริษัทมุ่งมั่นในการใช้เทคโนโลยีที่ทันสมัยและมีประสิทธิภาพในการผลิตบรรจุภัณฑ์แก้ว
  ปัจจุบันบริษัทมีเครื่องจักรในการผลิต 25 เครื่อง ซึ่งดำเนินการอยู่ที่โรงงานราษฎร์บูรณะ
  และโรงงานบางพลี

  นอกเหนือไปจากนั้น บริษัทได้มีการก่อตั้งศูนย์ฝึกอบรมเรื่องแก้วที่โรงงานบางพลี
  เพื่อพัฒนาความเป็นเลิศของบุคคลากรให้มีความรู้
  ความสามรถในการผลิตขวดแก้วที่ได้มาตรฐานโลก
  ทำให้เกิดการสร้างเทคโนโลยีในการผลิตแก้วของบริษัท
  ซึ่งทำให้บริษัทสามารถพึ่งพาตนเองได้และเป็นอีกจุดเปลี่ยนหนึ่งของอุตสาหกรรมแก้วในประเทศไทย

  ผลกระทบต่อสิ่งแวดล้อม

  ในปัจจุบัน ผลกระทบทางด้านสิ่งแวดล้อมก่อให้เกิดปัญหาขึ้นทั่วทุกมุมโลก จากสาเหตุนี้
  บริษัทจึงควบคุมและตรวจสอบกรรมวิธีการบำบัดน้ำเสีย อากาศเสีย
  และขยะจากโรงงานอุตสาหกรรมตามมาตรฐานที่กฎหมายกำหนด
  และให้ความใส่ใจเรื่องการประหยัดพลังงานอีกด้วย

  การผลิตบรรจุภัณฑ์แก้วจำเป็นต้องใช้ทรัพยากรธรรมชาติจำนวนมาก อย่างไรก็ตาม
  เราสามารถนำภาชนะแก้วกลับมาแปรรูปใหม่ได้ตลอดเวลาโดยปราศจากอันตรายต่อสุขภาพของผู้บริโภค
  โดยที่คุณสมบัติและคุณภาพไม่เปลี่ยนแปลงไปจากเดิม บริษัทเป็นผู้นำในการหมุนเวียนนำ
  เศษแก้วกลับมาแปรรูปเป็นบรรจุภัณฑ์แก้วได้ปีละกว่า 430,000 ตันต่อปี
  ซึ่งการหมุนเวียนเศษแก้วกลับมาใช้สามารถช่วยลดปริมาณขยะ และมีส่วนช่วยประหยัดพลังงาน
  ขณะเดียวกันก็ช่วยรักษาทรัพยากรธรรมชาติอันมีค่าอีกด้วย

  ด้วยความความมุ่งมั่นในการพัฒนาและปรับปรุงองค์กรอย่างต่อเนื่อง ทั้งในด้านการผลิต
  บรรจุภัณฑ์แก้วให้มีคุณภาพสูง ถูกสุขลักษณะ และความปลอดภัยในการนำบรรจุภัณฑ์แก้ว
  ไปใช้งาน รวมทั้งความมุ่งมั่นในการธำรงรักษาไว้ซึ่งคุณภาพสิ่งแวดล้อม
  ควบคู่กับการดูแลรักษาทรัพยากรมนุษย์
  ซึ่งถือเป็นทรัพยากรที่มีคุณค่ายิ่งขององค์กรให้มีความปลอดภัยในการทำงาน
  บริษัทจึงได้นำระบบการจัดการต่าง ๆ ที่กล่าวถึงมาประยุกต์ใช้
  ทำให้ปัจจุบันบริษัทได้รับการรับรองระบบบริหารคุณภาพ (ISO 9001:2008)
  ระบบการจัดการสิ่งแวดล้อม (ISO 14001:2004)
  ระบบการจัดการด้านอาชีวอนามัยและความปลอดภัย (OHSAS18001:2007)
  ระบบการวิเคราะห์อันตรายและการควบคุมจุดวิกฤติ (HACCP)
  และระบบการจัดการและควบคุมขั้นตอนการผลิตตามหลักเกณฑ์ที่ดี (GMP) เรียบร้อยแล้ว
  นอกจากนี้บริษัทได้นำเครื่องมือการบริหาร Lean Six Sigma
  มาใช้ในการพัฒนาปรับปรุงงานต่าง ๆ ให้มีประสิทธิภาพมากขึ้น สร้างความพึงพอใจให้แก่ลูกค้า
  และตอบสนองตลาดการค้าด้วยการปฏิบัติงานที่ปราศจากความผิดพลาด
  จากความมุ่งมั่นในการพัฒนาปรับปรุงองค์กรอย่างต่อเนื่อง
  ส่งผลให้บริษัทได้รับรางวัลสถานประกอบการดีเด่นด้านแรงงานสัมพันธ์และสวัสดิการแรงงาน
  จากกรมสวัสดิการคุ้มครองแรงงาน กระทรวงแรงงาน ทั้งโรงงานบางพลี
  และโรงงานราษฎร์บูรณะต่อเนื่องกันเป็นปีที่สี่

  บริษัท ไทย มาลายา กลาส จำกัด

(1) ลักษณะผลิตภัณฑ์หรือบริการ

  บริษัทเป็นผู้ผลิตและจำหน่ายบรรจุภัณฑ์แก้วรูปแบบต่าง ๆ ได้แก่ ขวดปากแคบ ขวดปากกว้าง
  ขวดที่ใช้หมุนเวียน รายได้จากการจำหน่ายบรรจุภัณฑ์แก้วของบริษัทประมาณร้อยละ 99
  ของรายได้
  มาจากการจำหน่ายบรรจุภัณฑ์แก้วให้แก่กลุ่มอุตสาหกรรมขนาดใหญ่ภายในประเทศและต่างประเทศ
  เช่น เบียร์ สุรา เครื่องดื่มเพื่อสุขภาพ และ อาหาร เป็นต้น โดยเป็นการจำหน่ายผ่านทางบริษัท
  เบอร์ลี่ ยุคเกอร์ จำกัด (มหาชน) เกือบทั้งหมด

(2) การตลาดและภาวะการแข่งขัน

  ลูกค้ารายใหญ่ของบริษัทคือ บริษัท ไทย เอเชีย แปซิฟิค บริวเวอรี่ จำกัด และบริษัท
  ไทยเบฟเวอรเรจ รีไซเคิล จำกัด โดยนโยบายหลักของบริษัทยังคงเน้นในเรื่องต่อไปนี้

1)  การดูแลลูกค้าเดิมทั้งด้านคุณภาพ การตรงต่อเวลา และการหาตลาดเพิ่มจากต่างประเทศ

2)  การรักษามาตรฐานคุณภาพของผลิตภัณฑ์

3)  การขยายคุณภาพด้านการให้บริการ

4)  การริเริ่มเทคโนโลยีใหม่ ๆ

5)  การยกระดับความพึงพอใจของลูกค้า
    และคุณภาพของผลิตภัณฑ์ของบริษัทให้สูงขึ้นตามมาตรฐานคุณภาพระดับโลก

6)  การมีกระบวนการผลิตที่ดี เช่น ระบบ ISO ทั้งนี้มีเป้าหมายสำคัญ คือ
    เพื่อมุ่งสร้างความเชื่อมั่นและความพึงพอใจสูงสุดแก่ลูกค้าในทุกด้าน

7)  ตอบสนองต่อข้อกำหนดและความคาดหวังของลูกค้าที่มีต่อผลิตภัณฑ์
    รวมทั้งการบริการและการส่งมอบ

8)  ดำเนินการทำงานอย่างมีประสิทธิภาพและมีความตระหนักด้านต้นทุนเพื่อให้เกิดประโยชน์สูงสุด

9)  มุ่งมั่นพัฒนาระบบบริหารคุณภาพอย่างต่อเนื่อง ทั้งด้านผลิตภัณฑ์ การส่งมอบ
    และกระบวนการทำงาน

  สภาพการแข่งขันภายในอุตสาหกรรม

  เนื่องจากอุตสาหกรรมผลิตขวดแก้วเป็นธุรกิจที่ต้องใช้เงินลงทุน และเทคโนโลยีสูง ทำให้มีผู้ผลิต
  รายใหม่เข้ามาในอุตสาหกรรมนี้น้อยราย โดยปัจจุบันมีผู้ผลิตรายใหญ่ในอุตสาหกรรมผลิต
  บรรจุภัณฑ์แก้วในประเทศไทยจำนวน 3 ราย ซึ่งผู้ผลิตแต่ละรายต่างมีลูกค้าหลักของตนเอง

  สำหรับคู่แข่งขันจากต่างประเทศ
  บริษัทยังคงความได้เปรียบเพราะการนำเข้าขวดแก้วจากต่างประเทศมีต้นทุนค่าขนส่งระหว่างประเทศสูง
  เนื่องจากขวดแก้วมีขนาดใหญ่และน้ำหนักมาก และวัสดุหีบห่อที่ใช้ขนส่งที่เป็นประเภทใช้เที่ยวเดียว
  ทำให้มีการแข่งขันจากต่างประเทศน้อย

  นอกจากนี้ จากคุณสมบัติของบรรจุภัณฑ์แก้วที่มีความได้เปรียบบรรจุภัณฑ์อื่นที่เป็นคู่แข่ง เช่น
  กระป๋องอะลูมิเนียม ขวดพลาสติกและกล่องกระดาษ กล่าวคือ
  ขวดแก้วไม่ทำปฏิกิริยากับผลิตภัณฑ์ที่บรรจุจึงมีความปลอดภัยสูง
  ขวดแก้วสามารถนำกลับมาบรรจุใหม่ได้หลายครั้งจึงสามารถช่วยลดต้นทุนของสินค้าสำเร็จรูปได้
  นอกจากนี้ขวดแก้วที่ไม่ใช้แล้วหรือเศษแก้ว ยังนำมาเป็นวัตถุดิบในการผลิต ขวดใหม่
  โดยยังคงคุณภาพเดิมได้ไม่สิ้นสุด

  อย่างไรก็ตาม เพื่อสร้างความสามารถในการแข่งขัน
  บริษัทได้ให้ความสำคัญในการเพิ่มประสิทธิภาพและควบคุมต้นทุนการผลิตไม่ว่าจะเป็นในขั้นตอนการผลิตที่ได้มีการวางแผนการขาย
  และการจัดส่งสินค้าให้สอดคล้องกับการผลิตที่ต้องดำเนินการผลิตวันละ 24 ชั่วโมงตลอดทั้งปี

(3) การจดหาผลิตภัณฑ์หรือบริการ

  กำลังการผลิตและปริมาณการผลิต

  บริษัทมีโรงงานผลิตบรรจุภัณฑ์แก้ว 1 โรง ประกอบด้วย ที่ดิน อาคารสำนักงาน อาคารโรงงาน
  คลังสินค้า เครื่องจักรและอุปกรณ์ต่าง ๆ อุปกรณ์และเครื่องจักรที่ใช้ในการผลิตที่สำคัญ ๆ ได้แก่
  เครื่องผสมวัตถุดิบ เตาหลอมแก้ว เครื่องขึ้นรูปแก้ว รางอบแก้ว
  เครื่องตรวจสอบคุณภาพและบรรจุหีบห่อซึ่งเป็นทรัพย์สินที่มีอายุใช้งานยาวนาน

  บริษัท ไทย มาลายา กลาส ตั้งอยู่ที่เลขที่ 28 หมู่ 1 เขตประกอบการอุตสาหกรรม เอส ไอ
  แอล ตำบลบัวลอย อำเภอหนองแค จังหวัดสระบุรี มีกำลังการผลิต 290 ตันหลอมต่อวัน

  โรงงานทำการผลิตวันละ 24 ชั่วโมง แบ่งออกเป็น 3 กะ ๆ ละ 8 ชั่วโมง โดยมีรายละเอียด
  การผลิตในระยะเวลา 3 ปีที่ผ่านมา ดังนี้

  ----------------------------- ------------- ------------- -------------
  กำลังและปริมาณการผลิต            2554          2553          2552

  กำลังการผลิตเต็มที่ (หน่วย : ตัน)    105,850       105,850       94,410

  ปริมาณการผลิตจริง (หน่วย : ตัน)    81,282        82,161        66,909

  การใช้กำลังการผลิต (ร้อยละ)       76.8          77.6          71

  อัตราเพิ่มของปริมาณการผลิต (ร้อยละ) -0.8          8.6           -22
  ----------------------------- ------------- ------------- -------------

  บริษัท ไทยมาลายา กลาส จำกัด
  ได้รับสิทธิพิเศษทางภาษีจากคณะกรรมการส่งเสริมการลงทุน(BOI)
  สำหรับการผลิตขวดแก้วตามบัตรส่งเสริมการลงทุนเลขที่ 2089(2)/2548 เมื่อวันที่ 1 ธันวาคม
  2548 ภายใต้เงื่อนไขที่กำหนด
  สิทธิพิเศษดังกล่าวรวมถึงการได้รับยกเว้นภาษีเงินได้นิติบุคคลสำหรับ
  กำไรสุทธิที่ได้จากการประกอบกิจการที่ได้รับการส่งเสริมเป็นระยะเวลา 7 ปี
  นับตั้งแต่วันที่เริ่มมีรายได้จากการประกอบกิจการ (วันที่ 5 ตุลาคม 2550)

  วัตถุดิบที่ใช้ในการผลิต

  วัตถุดิบในการผลิตแบ่งออกเป็นวัตถุดิบหลักในการผลิตแก้ว และวัตถุดิบเสริมในการผลิตแก้ว โดย

  วัตถุดิบหลัก ได้แก่ ทรายแก้ว หินปูน โซดาแอช เฟลด์สปาร์ เศษแก้ว โดโลไมท์

  วัตถุดิบเสริม ซึ่งเป็นวัตถุดิบที่ช่วยเร่งปฏิกริยาทางเคมีและทำให้แก้วเป็นสีต่าง ๆ
  ตามความต้องการ ได้แก่ สนิมเหล็ก (ไออ้อนอ็อกไซด์) ไออ้อนโครไมท์ ซิลิเนี่ยม ไออ้อนไพไรท์
  ผงถ่าน (โค้กดัส)

  นอกจากนี้ บริษัทได้นำเศษแก้วจากขวดใช้แล้วนำมาใช้ใหม่เพื่อทดแทนวัตถุดิบธรรมชาติ
  คิดเป็นประมาณร้อยละ 60 ของปริมาณการใช้วัตถุดิบในการผลิต

  สำหรับการจัดหาวัตถุดิบนั้น บริษัทสามารถต่อรองกับผู้จำหน่ายวัตถุดิบ เนื่องจากวัตถุดิบ
  มีลักษณะเป็น Commodity products ที่มีบริษัทผู้จำหน่ายวัตถุดิบหลายราย บริษัทจึงสามารถ
  เลือกซื้อจากผู้จำหน่ายที่เสนอเงื่อนไขและบริการที่ดีที่สุดให้แก่บริษัทได้

  ในปี 2554 ผู้ที่จำหน่ายวัตถุดิบให้แก่บริษัทในมูลค่าเป็นสัดส่วนมากกว่าร้อยละ 30
  ของต้นทุนวัตถุดิบทั้งหมด ได้แก่ บริษัท เบอร์ลี่ เอเชียติ๊ก โซดา จำกัด บริษัท แก้วกรุงไทย
  จำกัด บริษัท กำแพงเพชร
  รีไซเคิล จำกัด บริษัท สยามเซ็นทรัลกลาส จำกัด บริษัท ซิลิก้า แซนด์ เทคโนโลยี จำกัด
  และบริษัท
  ทวีทรัพย์ (จิวจ๊ะเฮง) จำกัด นอกจากนี้บริษัทยังคงสามารถจัดหาวัตถุดิบจากแหล่งจำหน่ายรายอื่น
  ๆ ซึ่งมีอีกหลายรายในตลาดมาทดแทนได้หากประสบปัญหาวัตถุดิบไม่เพียงพอ

  ปัจจุบันวัตถุดิบที่ใช้ในการผลิตมาจากแหล่งกำเนิดภายในประเทศประมาณร้อยละ 90 โดยปริมาณ
  และประมาณร้อยละ 75 โดยมูลค่า ทั้งนี้
  บริษัทมีนโยบายที่จะจัดหาวัตถุดิบจากแหล่งภายในประเทศเพื่อทดแทนวัตถุดิบจากต่างประเทศให้ได้มากที่สุด
  อย่างไรก็ตามวัตถุดิบหลายชนิดยังคงมีความจำเป็นที่จะต้องสั่งซื้อจากต่างประเทศเพราะยังไม่มีในประเทศหรือมีปริมาณไม่เพียงพอ
  และบางชนิดคุณภาพยังไม่ได้มาตรฐาน โดยวัตถุดิบที่สามารถจัดหาได้ภายในประเทศ ได้แก่
  ทรายแก้ว หินปูน เฟลด์สปาร์ และเศษแก้ว ส่วนวัตถุดิบที่ต้องนำเข้าจากต่างประเทศ ได้แก่
  โซดาแอช ซิลิเนียม ไออ้อนโครไมท์ ไออ้อนออกไซด์ ไออ้อนไพไรท์

  การใช้เทคโนโลยีในการผลิต

  ด้วยเครื่องจักรและอุปกรณ์ในการผลิตที่ทันสมัย
  ผลิตภัณฑ์ทุกชิ้นของบริษัทสะท้อนให้เห็นถึงประสิทธิภาพและศักยภาพทางเทคโนโลยีของบริษัท
  โดยกระบวนการทั้งหมดถูกควบคุมด้วยคอมพิวเตอร์ซึ่งทำให้การผลิตดำเนินไปโดยอัตโนมัติตั้งแต่การป้อนวัตถุดิบ
  กระบวนการผลิต ทุกขั้นตอนไปจนถึงการบรรจุหีบห่อ ปัจจุบันบริษัทมีเครื่องจักรในการผลิต 3
  เครื่อง บริษัทมุ่งมั่นในการใช้เทคโนโลยีที่ทันสมัยและมีประสิทธิภาพในการผลิตบรรจุภัณฑ์แก้ว
  เพื่อให้ได้ผลิตภัณฑ์ที่มีคุณภาพสูง

  บริษัทเป็นผู้ผลิตบรรจุภัณฑ์แก้วที่ได้รับใบรับรองระบบคุณภาพมาตรฐาน ISO 9001 ฉบับ 2000
  จากสถาบัน Bureau Veritas Quality International (BVQI) เมื่อวันที่ 28 ธันวาคม
  2008 และบริษัทได้ทำการปรับเปลี่ยนมาตรฐานระบบบริหารคุณภาพเป็นมาตรฐาน ISO 9001
  ฉบับปี 2008 วันที่ 1 สิงหาคม 2009 โดยมีเป้าหมายสำคัญคือ
  การสร้างความพึงพอใจสูงสุดให้กับลูกค้าของบริษัทและเพิ่มขีดความสามารถในการแข่งขัน
  เพื่อมุ่งสู่เป้าหมายที่ตั้งไว้ว่าจะต้องเป็นผู้นำในอุตสาหกรรมผลิต
  บรรจุภัณฑ์แก้วในภูมิภาคเอเชียในอนาคต

  ผลกระทบต่อสิ่งแวดล้อม

  ในการผลิตบรรจุภัณฑ์แก้ว บริษัทสามารถนำภาชนะแก้วกลับมาแปรรูปใหม่ได้ตลอดเวลา
  โดยปราศจากอันตรายต่อสุขภาพของผู้บริโภค โดยที่คุณสมบัติและคุณภาพไม่เปลี่ยนแปลง
  ไปจากเดิม บริษัทเป็นผู้นำในการหมุนเวียนนำเศษแก้วกลับมาแปรรูปเป็นบรรจุภัณฑ์แก้วได้ปีละกว่า
  50,000 ตันต่อปี ซึ่งสามารถช่วยลดปริมาณขยะและรักษาทรัพยากรธรรมชาติ

  นอกจากนี้
  บริษัทยังมีความห่วงใยในความปลอดภัยและสภาพแวดล้อมในการทำงานของพนักงานซึ่งถือเป็นทรัพยากรที่มีคุณค่าอย่างยิ่ง
  บริษัทจึงมีนโยบายในการนำระบบการจัดการ อาชีวอนามัยและสิ่งแวดล้อม
  มาปรับปรุงระบบความปลอดภัยสิ่งแวดล้อมและอาชีวอนามัย
  เพื่อลดความเสี่ยงในการเกิดอุบัติเหตุจากการปฏิบัติงาน
  และดูแลสุขภาพของพนักงานเพื่อให้มั่นใจว่าพนักงานที่ปฏิบัติงานในสายการผลิตจะปฏิบัติงานด้วยความปลอดภัย
  บริษัทเชื่อมั่นว่ามาตรการ การจัดการด้านสิ่งแวดล้อมที่บริษัทถือปฏิบัติอยู่
  รวมทั้งนโยบายในการปรับปรุงระบบความปลอดภัยและอาชีวอนามัยในบริษัทฯ
  จะส่งผลดีต่อคุณภาพชีวิต สุขภาพ และความปลอดภัยของพนักงาน

  บีเจซี โอ-ไอ กล๊าส พีทีอี แอลทีดี

  เป็นบริษัทร่วมทุน ถือหุ้นโดยตรงในสัดส่วนร้อยละ 50 ของหุ้นที่ออกจำหน่ายแล้วทั้งหมด

  (1) ลักษณะผลิตภัณฑ์หรือบริการ

  บริษัทจัดตั้งเพื่อลงทุนในหุ้นของนิติบุคคลอื่นในต่างประเทศ
  การประกอบพาณิชยกรรมและการนำเข้าและส่งออก ผลิตและกระจายสินค้า

  (2) การตลาดและภาวะการแข่งขัน

  จัดตั้งขึ้นเพื่อเป็นหน่วยงานสนับสนุนการดำเนินธุรกิจให้แก่กลุ่มบริษัทในการลงทุนในหุ้น
  หรือสินทรัพย์ของนิติบุคคลอื่นในต่างประเทศ รวมทั้งสนับสนุนธุรกิจด้านการค้าขาย
  นำเข้าและส่งออกต่างประเทศ

  (3) การจัดหาผลิตภัณฑ์หรือบริการ

  ตั้งอยู่เลขที่ 8 ถนนครอส์ส หมายเลข 11-00 อาคาร พีดับเบิ้ลยูซี ประเทศสิงคโปร์
  ให้บริการและให้การสนับสนุนแก่ธุรกิจของกลุ่มบริษัทที่มีเป้าหมายที่จะขยายการลงทุน
  และการตลาดสู่ต่างประเทศ

  มาลายากล๊าส โปรดักส์ เอสดีเอ็น บีเอชดี

  (1) ลักษณะผลิตภัณฑ์หรือบริการ

  บริษัทเป็นผู้ผลิตและจำหน่ายบรรจุภัณฑ์แก้วรูปแบบต่าง ๆ
  ให้แก่กลุ่มอุตสาหกรรมขนาดใหญ่ภายในประเทศและต่างประเทศ เช่น เบียร์ สุรา เครื่องดื่ม
  และ อาหาร เป็นต้น

  (2) การตลาดและภาวะการแข่งขัน

  ยอดขายของบริษัทโดยส่วนใหญ่มาจากลูกค้ากลุ่มเครื่องดื่มแอลกอฮอล์ และกลุ่มอาหาร
  คิดเป็นประมาณร้อยละ 52 และ 33 ของยอดขายรวม ลูกค้าหลัก อาทิ เนสเล่ท์, Yeo Hiap
  Seng, Lee Kum Kee เป็นต้น

  บริษัทเป็นผู้ผลิตบรรจุภัณฑ์แก้วรายใหญ่ที่สุดในประเทศมาเลเซีย
  โดยมีสัดส่วนทางการตลาดกว่าร้อยละ 70 โดยผู้แข่งขันอื่น ๆ ในประเทศเป็นบริษัทขนาดเล็ก

  (3) การจัดหาผลิตภัณฑ์หรือบริการ

  กำลังการผลิตและปริมาณการผลิต

  บริษัทมีโรงงานผลิตบรรจุภัณฑ์แก้ว 1 โรง ประกอบด้วย ที่ดิน อาคารสำนักงาน อาคารโรงงาน
  คลังสินค้า เครื่องจักรและอุปกรณ์ต่าง ๆ
  โดยแต่ละโรงงานได้ติดตั้งอุปกรณ์และเครื่องจักรที่ใช้ในการผลิต
  ที่สำคัญ ๆ ได้แก่ เครื่องผสมวัตถุดิบ เตาหลอมแก้ว เครื่องขึ้นรูปแก้ว รางอบแก้ว
  เครื่องตรวจสอบคุณภาพและบรรจุหีบห่อซึ่งเป็นทรัพย์สินที่มีอายุใช้งานยาวนาน

  มาลายา กล๊าส โปรดักส์ เอสดีเอ็น บีเอชดี ตั้งอยู่ที่เลขที่ 72A, Jalan Tampoi, 81200
  Johor Bharu, Johor ประเทศมาเลเซีย มีกำลังการผลิต 445 ตันหลอมต่อวัน

  รายละเอียดการผลิตในระยะเวลา 3 ปีที่ผ่านมา เป็นดังนี้

  ----------------------------- ------------- ------------- -------------
  กำลังและปริมาณการผลิต            2554          2553          2552

  กำลังการผลิตเต็มที่ (หน่วย : ตัน)    165,985       156,950       151,050

  ปริมาณการผลิตจริง (หน่วย : ตัน)    156,687       154,840       139,522

  การใช้กำลังการผลิต (ร้อยละ)       94.4          99            92

  อัตราเพิ่มของปริมาณการผลิต (ร้อยละ) 1.2           11            -17
  ----------------------------- ------------- ------------- -------------

  วัตถุดิบที่ใช้ในการผลิต

  วัตถุดิบในการผลิตแบ่งออกเป็นวัตถุดิบหลักในการผลิตแก้ว และวัตถุดิบเสริมในการผลิตแก้ว โดย

  วัตถุดิบหลัก ได้แก่ ทรายแก้ว หินปูน โซดาแอช เฟลด์สปาร์ เศษแก้ว โดโลไมท์

  วัตถุดิบเสริม ซึ่งเป็นวัตถุดิบที่ช่วยเร่งปฏิกริยาทางเคมีและทำให้แก้วเป็นสีต่าง ๆ
  ตามความต้องการ ได้แก่ สนิมเหล็ก (ไออ้อนอ็อกไซด์) ไออ้อนโครไมท์ ซิลิเนี่ยม ไออ้อนไพไรท์
  ผงถ่าน (โค้กดัส)

  การใช้เทคโนโลยีในการผลิต

  บริษัทเป็นผู้ผลิตบรรจุภัณฑ์แก้วที่ได้รับใบรับรองระบบคุณภาพมาตรฐาน ISO 9001 ฉบับปี 2008
  เมื่อเดือนกุมภาพันธ์ 2009 โดยมีเป้าหมายสำคัญคือ
  การสร้างความพึงพอใจสูงสุดให้กับลูกค้าของบริษัทและเพิ่มขีดความสามารถในการแข่งขัน
  เพื่อมุ่งสู่เป้าหมายที่ตั้งไว้ว่าจะต้องเป็นผู้นำในอุตสาหกรรมผลิตบรรจุภัณฑ์แก้วในภูมิภาคเอเชียในอนาคต

  มาลายา เวียดนาม กล๊าส ลิมิเต็ด

  (1) ลักษณะผลิตภัณฑ์หรือบริการ

  บริษัทเป็นผู้ผลิตและจำหน่ายบรรจุภัณฑ์แก้วรูปแบบต่าง ๆ
  ให้แก่กลุ่มอุตสาหกรรมขนาดใหญ่ภายในประเทศและต่างประเทศ เช่น เบียร์ สุรา เครื่องดื่ม
  และ อาหาร เป็นต้น

  (2) การตลาดและภาวะการแข่งขัน

  ยอดขายของบริษัทโดยส่วนใหญ่มาจากลูกค้ากลุ่มเครื่องดื่มแอลกอฮอล์
  และกลุ่มน้ำอัดลมและเครื่องดื่ม คิดเป็นประมาณร้อยละ 48 และ 37 ของยอดขายรวม ลูกค้าหลัก
  อาทิ Coca Cola, Pepsi, Tribeco, Nestle, Unilever เป็นต้น

  บริษัทเป็นผู้ผลิตบรรจุภัณฑ์แก้วรายใหญ่ที่สุดในประเทศเวียดนาม
  ด้วยสัดส่วนทางการตลาดประมาณร้อยละ 60 โดยผู้แข่งขันหลักอีกรายอยู่ทางเวียดนามเหนือ

  (3) การจัดหาผลิตภัณฑ์หรือบริการ

  กำลังการผลิตและปริมาณการผลิต

  บริษัทมีโรงงานผลิตบรรจุภัณฑ์แก้ว 2กโรง ประกอบด้วย ที่ดิน อาคารสำนักงาน อาคารโรงงาน
  คลังสินค้า เครื่องจักรและอุปกรณ์ต่าง ๆ
  โดยแต่ละโรงงานได้ติดตั้งอุปกรณ์และเครื่องจักรที่ใช้ในการผลิต
  ที่สำคัญ ๆ ได้แก่ เครื่องผสมวัตถุดิบ เตาหลอมแก้ว เครื่องขึ้นรูปแก้ว รางอบแก้ว
  เครื่องตรวจสอบคุณภาพและบรรจุหีบห่อซึ่งเป็นทรัพย์สินที่มีอายุใช้งานยาวนาน

  มาลายา เวียดนาม กล๊าส ลิมิเต็ด ตั้งอยู่ที่เลขที่ 76 Ton That Thuyet Street, Ward
  16, District 4,
  โฮจิมินห์ ซิตี้ ประเทศเวียดนาม มีกำลังการผลิต 175 ตันหลอมต่อวัน

  รายละเอียดการผลิตในระยะเวลา 3 ปีที่ผ่านมา เป็นดังนี้

  ------------------------------ -------------- ------------- -------------
  กำลังและปริมาณการผลิต             2554           2553          2552

  กำลังการผลิตเต็มที่ (หน่วย : ตัน)     77,031         62,000        62,000

  ปริมาณการผลิตจริง (หน่วย : ตัน)     73,950         61,753        59,874

  การใช้กำลังการผลิต (ร้อยละ)        96             100           92

  อัตราเพิ่มของปริมาณการผลิต (ร้อยละ)  19.75          3             -2
  ------------------------------ -------------- ------------- -------------

วัตถุดิบที่ใช้ในการผลิต

  วัตถุดิบในการผลิตแบ่งออกเป็นวัตถุดิบหลักในการผลิตแก้ว และวัตถุดิบเสริมในการผลิตแก้ว โดย

  วัตถุดิบหลัก ได้แก่ ทรายแก้ว หินปูน โซดาแอช เฟลด์สปาร์ เศษแก้ว โดโลไมท์

  วัตถุดิบเสริม ซึ่งเป็นวัตถุดิบที่ช่วยเร่งปฏิกริยาทางเคมีและทำให้แก้วเป็นสีต่าง ๆ
  ตามความต้องการ ได้แก่ สนิมเหล็ก (ไออ้อนอ็อกไซด์) ไออ้อนโครไมท์ ซิลิเนี่ยม ไออ้อนไพไรท์
  ผงถ่าน (โค้กดัส)

  การใช้เทคโนโลยีในการผลิต

  บริษัทเป็นผู้ผลิตบรรจุภัณฑ์แก้วที่ได้รับใบรับรองระบบคุณภาพมาตรฐาน ISO 9001 ฉบับปี 2000
  เมื่อเดือนธันวาคม 2008

2.  บรรจุภัณฑ์กระป๋องอะลูมิเนียม

  บริษัท ไทย เบเวอร์เรจ แคน จำกัด

  (1) ลักษณะผลิตภัณฑ์หรือบริการ

  บริษัทเป็นผู้ผลิตบรรจุภัณฑ์ทำจากอะลูมิเนียมสำหรับบรรจุเครื่องดื่มประกอบด้วย 2 ส่วน คือ
  กระป๋องและฝา โดยมีการพิมพ์เครื่องหมายการค้าของลูกค้าสำหรับสินค้าของลูกค้าแต่ละราย

  (2) การตลาดและภาวะการแข่งขัน

  บริษัทมีการผลิตสินค้าโดยการร่วมกันวางแผนกับลูกค้าที่เป็นผู้ประกอบการเครื่องดื่มทั้งในและต่างประเทศ
  เพื่อให้เป็นไปตามแผนการผลิตและจำหน่าย หรือความต้องการของลูกค้า โดยมีสัดส่วน
  การขายในประเทศและต่างประเทศอยู่ที่ประมาณร้อยละ 75 และ 25 ตามลำดับ

  สำหรับลูกค้าในประเทศ บริษัทมีการกระจายตัวของสินค้าตามกลุ่มเครื่องดื่ม ในปี 2554 ดังนี้

-   ประเภท Soft Drink ประมาณร้อยละ 21

-   ประเภทเบียร์ ประมาณร้อยละ 43

-   ประเภทเครื่องดื่มชูกำลัง ประมาณร้อยละ 36

  ลูกค้าหลักในประเทศ ได้แก่ บริษัท ไทย เบฟเวอเรจ รีไซเคิล จำกัด บริษัท
  ที.ซี.ฟาร์มาซูติคอล อุตสาหกรรม จำกัด บริษัท ปทุมธานี บริวเวอรี่ จำกัด บริษัท ไทยน้ำทิพย์
  จำกัด บริษัท เสริมสุข จำกัด (มหาชน) บริษัท ไทยเอเชีย แปซิฟิค บริวเวอรี่ จำกัด เป็นต้น

  ลูกค้าต่างประเทศ ได้แก่ F&N CC Beverage Sdn. Bhd. (มาเลเซีย) กลุ่ม Cambrew
  Ltd. (กัมพูชา) United Breweries Ltd. (อินเดีย) รวมถึงบริษัทผู้ผลิตเครื่องดื่มในลาว
  และเวียดนาม เป็นต้น

  ในปี 2554 บริษัทได้ร่วมกับ บริษัท บอลล์คอร์ปอเรชั่น จำกัด (สหรัฐอเมริกา) เข้าไปลงทุน
  สร้างโรงงานผลิตกระป๋องในประเทศเวียดนาม โดยมีวงเงินลงทุนประมาณ 60
  ล้านเหรียญสหัฐอเมริกา มีกำลังการผลิต 850 ล้านกระป๋องต่อปี ขณะนี้กำลังก่อสร้างโรงงาน
  คาดว่าจะแล้วเสร็จและสามารถเดินสายการผลิตได้ประมาณเดือนกุมภาพันธ์ 2555

  สภาพการแข่งขันภายในอุตสาหกรรม

  เนื่องจากผู้ผลิตกระป๋องอะลูมิเนียมในประเทศ มีทั้งหมด 4 ราย บริษัทจึงมีคู่แข่งน้อยราย
  แต่ก็เป็นคู่แข่งที่มีขนาดใหญ่ ในปี 2554 มีคู่แข่ง 2 รายที่ประสบปัญหาอุทกภัย
  แม้บริษัทจะไม่ประสบปัญหาอุทกภัยโดยตรง แต่ก็ได้รับผลกระทบทางอ้อม
  เนื่องจากมีลูกค้าหลายรายได้รับผลกระทบ
  ทั้งทางตรงและทางอ้อม โดยตัวโรงงานของลูกค้าประสบปัญหาโดยตรง
  และปัญหาบรรจุภัณฑ์ทดแทนชนิดอื่น เช่นขวดพลาสติคและขวดแก้วขาดแคลน
  โดยรวมแล้วบริษัทมีอัตราการเติบโต
  เมื่อเทียบกับปี 2553 อยูที่ประมาณ 18%

(3) การจัดหาผลิตภัณฑ์หรือบริการ

  สำนักงานและโรงงาน ตั้งอยู่ที่นิคมอุตสาหกรรม เอสไอแอล อินดัสเตรียล แลนด์ อำเภอหนองแค
  จังหวัดสระบุรี 18140 บนพื้นที่ 56-2-75 ไร่ ประกอบด้วยอาคารสำนักงาน โรงงาน
  และคลังสินค้า 2 หลัง มีพื้นที่ 28,800 ตารางเมตร และ 4,800 ตารางเมตร

  กำลังการผลิตและปริมาณการผลิต

  บริษัทเป็นโรงงานที่ทำการผลิต 24 ชั่วโมงต่อวัน แบ่งออกเป็น 3 กะ ๆ ละ 8 ชั่วโมง
  โดยมีสายการผลิตสินค้า 2 ส่วน คือ สายการผลิตกระป๋อง (Can Line) จำนวน 2
  สายการผลิต และสายการผลิตฝากระป๋อง (End Line) จำนวน 2 สายการผลิต
  นอกจากนี้ยังมีสายการเคลือบและพิมพ์อะลูมิเนียมสำหรับการผลิต ฝากระป๋อง (Coating Line)
  จำนวน 1 สายการผลิต ซึ่งมีกำลังการผลิตและปริมาณ
  การผลิตตามรายละเอียดดังต่อไปนี้

  ----------------------------------- ----------- ----------- ------------
  กำลังและปริมาณการผลิต                  2554        2553        2552

  สายการผลิตกระป๋อง : Can Line                                  

  กำลังการผลิตเต็มที่ (หน่วย : ล้านกระป๋อง)   1,750       1,460       1,275

  ปริมาณการผลิตจริง (หน่วย : ล้านกระป๋อง)   1,588       1,300       1,065

  การใช้กำลังการผลิต (ร้อยละ)             91          90          84

  อัตราเพิ่มของปริมาณการผลิต (ร้อยละ)       22          24          -4.9
  ----------------------------------- ----------- ----------- ------------

  ----------------------------------- ----------- ----------- ------------
  กำลังและปริมาณการผลิต                  2554        2553        2552

  สายการผลิตฝากระป๋อง : End Line                                

  กำลังการผลิตเต็มที่ (หน่วย : ล้านฝา)       1,800       1,800       1,635

  ปริมาณการผลิตจริง (หน่วย : ล้านฝา)       1,726       1,658       1,454

  การใช้กำลังการผลิต (ร้อยละ)             69          92          89.0

  อัตราเพิ่มของปริมาณการผลิต (ร้อยละ)       4           14          -11.07
  ----------------------------------- ----------- ----------- ------------

  โดยการเพิ่มกำลังการผลิตกระป๋องนั้น เกิดจากการลงทุนเพื่อลดจุดคอขวดในสายการผลิต
  นอกจากนี้ยังเพิ่มประสิทธิภาพของสายการผลิต โดยวางแผนการผลิตให้เหมาะสมลดการสูญเสีย
  ทั้งในด้านเวลา และลดของเสียที่เกิดจากการผลิต

  วัตถุดิบที่ใช้ในการผลิต

  บริษัทนำเข้าอะลูมิเนียมจากต่างประเทศในลักษณะของขดม้วน (Coil) จากโรงงานผู้ผลิต
  Aluminum Coil ในออสเตรเลีย ญี่ปุ่น และเกาหลีใต้ เป็นต้น นอกจากนี้
  บริษัทมีการนำเข้าสารเคมีที่ใช้ใน การเคลือบและพิมพ์ลายและตัวอักษรจากต่างประเทศ
  ซึ่งส่วนใหญ่มาจากประเทศในแถบเอเชีย

  อำนาจต่อรองกับผู้จำหน่ายวัตถุดิบ

  บริษัทมีการร่วมมือกับบริษัทในกลุ่มของบอลล์ คอร์ปอเรชั่น
  และผู้ที่อยู่ในการผลิตโดยใช้เทคโนโลยีของบอลล์ทั่วโลก
  ทั้งในเรื่องความร่วมมือทางด้านเทคโนโลยีการผลิต
  และการเจรจาและร่วมกันทำสัญญาการจัดซื้อวัตถุดิบในปริมาณมากจาก Supplier ต่าง ๆ ได้แก่
  อะลูมิเนียมและวัสดุสิ้นเปลืองที่ใช้ในการผลิต
  ทำให้บริษัทมีความสามารถในการจัดหาและต่อรองราคาวัตถุดิบ

  การใช้เทคโนโลยีในการผลิต

  บริษัทใช้เทคโนโลยีในการผลิตกระป๋องและฝาของบริษัท บอลล์คอร์ปอเรชั่น จำกัด
  ซึ่งเป็นผู้ผลิตบรรจุภัณฑ์ชั้นนำจากสหรัฐอเมริกา นอกจากนี้
  บริษัทยังได้รับการรับรองมาตรฐานคุณภาพในสินค้าและบริการ ISO 9001:2008, ISO
  14001:2004, ISO 22000:2005 และOHSAS 18000:2007

  ผลกระทบต่อสิ่งแวดล้อม

  บริษัทจัดทำโครงการการใช้พลังงานอย่างประหยัดและเหมาะสม นอกจากนี้
  บริษัทมีการดำเนินการนำวัสดุภัณฑ์ที่ใช้หีบห่อกระป๋องและฝา
  กลับคืนมาจากลูกค้าเพื่อนำกลับมาใช้ใหม่ที่เรียกว่า Packaging Return
  ซึ่งเป็นการประหยัดทรัพยากรธรรมชาติ และต้นทุนของบริษัท รวมถึง
  การเข้าร่วมกับมูลนิธิขาเทียมในการนำเศษอะลูมิเนียมกลับมาใช้ในการผลิตขาเทียมซึ่งเป็นการสนับสนุนให้มีการรักษาสภาพแวดล้อม
  และเป็นวิธีการกำจัดขยะอะลูมิเนียมและสร้างประโยชน์ให้กับสังคม

  ทีบีซี-บอล เบเวอร์เรจ แคน โฮลดิ้ง ลิมิเต็ด

เป็นบริษัทย่อยของบริษัท โดยถือหุ้นผ่านบริษัท ไทย เบเวอร์เรจ แคน จำกัด (บริษัทย่อยของบริษัท)
ในสัดส่วนร้อยละ 26.79 ของหุ้นที่ออกจำหน่ายแล้วทั้งหมด
(บริษัทมีอำนาจในการกำหนดนโนบายทางการเงินและการดำเนินงาน)

(1) ลักษณะผลิตภัณฑ์หรือบริการ

  บริษัทจัดตั้งเพื่อลงทุนในหุ้นของนิติบุคคลอื่นในต่างประเทศ การประกอบพาณิชยกรรม
  การนำเข้าและส่งออก ผลิตและกระจายสินค้า

(2) การตลาดและภาวะการแข่งขัน

  จัดตั้งขึ้นเพื่อเป็นหน่วยงานสนับสนุนการดำเนินธุรกิจให้แก่กลุ่มบริษัทในการลงทุนในหุ้น
  หรือสินทรัพย์ของนิติบุคคลอื่นในต่างประเทศ รวมทั้งสนับสนุนธุรกิจด้านการค้าขาย
  นำเข้าและส่งออกต่างประเทศ

  (3) การจัดหาผลิตภัณฑ์หรือบริการ

  ตั้งอยู่เลขที่ 1618 อาคาร 1 แกรนด์เซ็นจูรี่เพลส ถนน 193 ปริ้นส์เอ๊ดเวิร์ด
  ฝั่งตะวันตกเกาะเกาลูน ประเทศฮ่องกง
  ให้บริการและให้การสนับสนุนแก่ธุรกิจของกลุ่มบริษัทที่มีเป้าหมายที่จะขยายการลงทุน
  และการตลาดสู่ต่างประเทศ

  ทีบีซี-บอล เบเวอร์เรจ แคน เวียดนาม ลิมิเต็ด

เป็นบริษัทย่อยของบริษัท ถือหุ้นโดย ทีบีซี-บอล เบเวอร์เรจ แคน โฮลดิ้ง ลิมิเต็ด ในสัดส่วนร้อยละ
26.79 ของหุ้นที่ออกจำหน่ายแล้วทั้งหมด (บริษัทมีอำนาจกำหนดนโยบายทางการเงิน
และการดำเนินงาน)

  (1) ลักษณะผลิตภัณฑ์หรือบริการ

  บริษัทจัดตั้งเพื่อดำเนินการผลิตและจำหน่ายบรรจุภัณฑ์ประเภทกระป๋องอลูมิเนียม
  ในประเทศเวียดนาม เพื่อผลิตและจัดจำหน่าย ซื้อมาขายไป ทั้งในประเทศและต่างประเทศ

(2) การตลาดและภาวะการแข่งขัน

  จัดตั้งขึ้นเพื่อรองรับตลาดบรรจุภัณฑ์กระป๋องอลูมิเนียม และสนับสนุนธุรกิจด้านการค้าขาย
  ซื้อมาขายไป ทั้งในประเทศและต่างประเทศ

  (3) การจัดหาผลิตภัณฑ์หรือบริการ

  ตั้งอยู่เลขที่ 2 วีเอสไอพี 2-เอ ถนน18 เขตอุตสาหกรรม เวียดนาม-สิงคโปร์ พาร์ค 2-เอ
  เขตธ่านเอวียน จังหวัดโฮจิมินท์ ประเทศเวียดนาม
  ดำเนินกระบวนการผลิตบรรจุภัณฑ์กระป๋องอลูมิเนียม เพื่อจัดจำหน่าย

2.  บรรจุภัณฑ์พลาสติก

บริษัท เบอร์ลี่ ไดน่าพลาส จำกัด

  (1) ลักษณะผลิตภัณฑ์หรือบริการ

  ดำเนินธุรกิจผลิตและจำหน่ายโดยเสริมการพัฒนาทางวิศวกรรม การปรับปรุงต้นทุน
  และเพิ่มคุณภาพของบรรจุภัณฑ์พลาสติกในรูปแบบขวด กล่องและฝา พร้อมทั้งพิมพ์ หรือติดสติ๊กเกอร์
  หรือหุ้ม ฉลากพลาสติก เช่นตัวอย่างดังนี้

1.  กลุ่มเครื่องสำอาง ได้แก่ ขวดแป้งเด็ก ขวดแชมพูสระผม ขวดโลชั่น ขวดน้ำยาระงับกลิ่นกาย

2.  กลุ่มอาหารและนม ได้แก่ ขวดนม กล่องไอศกรีม ขนม มันฝรั่งทอด

3.  กลุ่มน้ำมันหล่อลื่น เช่น ขวดและฝาน้ำมันเครื่อง

  (2) การตลาดและภาวะการแข่งขัน

  ลูกค้าหลักเป็นผู้ผลิตสินค้าชั้นนำระดับโลก ซึ่งมีมาตรฐานคุณภาพสูงสุด โดยลูกค้ารายใหญ่
  ของบริษัท ได้แก่ บริษัท จอห์นสัน แอนด์ จอห์นสัน (ไทย) จำกัด บริษัท ยูนิลีเวอร์ ไทย
  เทรดดิ้ง จำกัด บริษัท ไบเออร์สด๊อรฟ (ประเทศไทย) จำกัด บริษัท ลอรีอัล (ประเทศไทย)
  จำกัด บริษัท ฟรีสแลนด์ ฟู้ดส์ โฟร์โมสต์ (ประเทศไทย) จำกัด (มหาชน) และ บริษัท
  เป๊ปซี่-โคล่า (ไทย) เทรดดิ้ง จำกัด

  สภาพการแข่งขันภายในอุตสาหกรรม

  บริษัทเป็นผู้ผลิตสินค้าบรรจุภัณฑ์ที่มีคุณภาพสูงในตลาดสินค้าอุปโภคและบริโภค
  โดยมีผู้ผลิตสินค้าบรรจุภัณฑ์รายใหญ่ประมาณ 5 ราย ในอุตสาหกรรมเดียวกัน ทั้งนี้
  ผู้ผลิตรายใหญ่จะมีการขยายการผลิตตามความต้องการของตลาดตลอดเวลา
  โดยลงทุนในด้านกำลัง การผลิต และเทคโนโลยี ซึ่งต้องใช้เงินลงทุนสูง
  ทำให้ผู้ผลิตรายใหม่ยากที่จะเข้ามาแข่งขันในตลาด

  (3) การจัดหาผลิตภัณฑ์หรือบริการ

  บริษัทตั้งอยู่ที่ อาคารเบอร์ลี่ ยุคเกอร์ ชั้น 12A เลขที่ 99 ซอยรูเบีย ถนนสุขุมวิท 42 แขวง
  พระโขนง เขตคลองเตย จังหวัดกรุงเทพมหานคร 10110 และมีอาคารโรงงาน คลังสินค้า
  เครื่องจักร และอุปกรณ์ต่าง ๆ ตั้งอยู่เลขที่ 166 หมู่ 3 ตำบลนิคมสร้างตนเอง อำเภอเมือง
  จังหวัดลพบุรี 15000

  กำลังการผลิตและปริมาณการผลิต

  บริษัทเป็นโรงงานที่ทำการผลิต 24 ชั่วโมงต่อวัน แบ่งออกเป็น 3 กะ ๆ ละ 8 ชั่วโมง
  โดยมีรายละเอียดการผลิตในระยะ 3 ปีที่ผ่านมาดังนี้

  ---------------------------------- ------------ ------------ ------------
  กำลังและปริมาณการผลิต                 2554         2553         2552

  กำลังการผลิตเต็มที่ (หน่วย : ตัน)         25,580       13,029       11,600

  ปริมาณการผลิตจริง (หน่วย : ตัน)         14,995       9,974        9,286

  การใช้กำลังการผลิต (ร้อยละ)            58.62        76.55        80

  อัตราเพิ่มของปริมาณการผลิต (ร้อยละ)      50.34        7.41         20.5
  ---------------------------------- ------------ ------------ ------------

วัตถุดิบที่ใช้ในการผลิต

  วัตถุดิบที่ใช้ในการผลิตส่วนใหญ่เป็นวัตถุดิบในประเทศและบางส่วนจากต่างประเทศ
  โดยวัตถุดิบในประเทศคิดเป็นร้อยละ 86.08 และในต่างประเทศคิดเป็นร้อยละ 13.92
  โดยวัตถุดิบภายในประเทศ ได้แก่ เม็ดพลาสติก สี หมึกพิมพ์ สติ๊กเกอร์ ฉลากพลาสติก
  และกล่องกระดาษ และวัตถุดิบจากต่างประเทศ ได้แก่ เม็ดพลาสติกเกรดพิเศษ ลูกบอลโรลออน

  อำนาจต่อรองกับผู้จำหน่ายวัตถุดิบ

  ผู้ผลิตวัตถุดิบหลักมีจำนวน 3 - 4 ราย แต่บริษัทมีการสั่งซื้อในปริมาณสูง
  ดังนั้นทำให้มีอำนาจในการต่อรองการซื้อมาก

  การใช้เทคโนโลยีในการผลิต

  บริษัทมีเครื่องเป่าขึ้นรูปพลาสติกและเครื่องฉีดพลาสติกและการพิมพ์แบบยูวีที่รวดเร็ว
  โดยใช้เครื่องจักรจากต่างประเทศ และมีเทคโนโลยีที่ทันสมัยในปัจจุบัน
  ซึ่งสามารถผลิตขวดที่มีผนังบาง น้ำหนักเบา ต้นทุนต่ำ และขวดที่ประกอบด้วยวัสดุหลายชั้น
  ป้องกันการซึมรั่วของอากาศ ทำให้เก็บผลิตภัณฑ์ได้สดใหม่และเป็นระยะเวลานาน

  ผลกระทบต่อสิ่งแวดล้อม

  การผลิตของบริษัทไม่มีผลกระทบต่อสิ่งแวดล้อม
  เนื่องจากพลาสติกเป็นผลิตภัณฑ์ที่สามารถนำมาใช้หมุนเวียนได้ในการผลิตครั้งต่อไป นอกจากนี้
  ในการผลิตไม่มีน้ำหรืออากาศเสียออกจากระบบการผลิต

  1.2 ธุรกิจเครื่องมือและบริการทางวิศวกรรม

แผนกวิศวกรรม บริษัท เบอร์ลี่ ยุคเกอร์ จำกัด (มหาชน)

  (1) ลักษณะผลิตภัณฑ์หรือบริการ

  ตั้งอยู่ที่อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42 แขวงพระโขนง
  เขตคลองเตย จังหวัดกรุงเทพมหานคร 10110 ประกอบธุรกิจด้านการนำเข้าและผู้แทนจำหน่าย
  ออกแบบและติดตั้งผลิตภัณฑ์วิศวกรรม ให้กับลูกค้าภาคอุตสาหกรรมทั้งในประเทศ
  บริษัทข้ามชาติและหน่วยงานของรัฐ
  ตลอดจนให้คำปรึกษาและให้บริการหลังการขายสำหรับผลิตภัณฑ์อุปกรณ์และระบบวิศวกรรมประเภทต่าง
  ๆ แบ่งออกเป็น 4 กลุ่มผลิตภัณฑ์ และ 1 ฝ่ายบริการ ดังนี้

  ระบบขนถ่ายและลำเลียงสินค้า (Material Handling) ออกแบบ ให้คำปรึกษา
  แนะนำการขนถ่ายและลำเลียงวัสดุและสินค้าทั้งแนวนอนและแนวดิ่ง ได้แก่
  ผลิตภัณฑ์รอกไฟฟ้าและเครนไฟฟ้าสำหรับอุตสาหกรรมพร้อมโครงสร้างเหล็กสมบูรณ์แบบ
  ภายใต้ชื่อการค้า Berlicrane และระบบสายพานลำเลียง ลิฟท์ขนส่งสินค้า
  รวมถึงเครื่องจักรที่ใช้ในการแปรรูปเหล็ก

  กลุ่มพลังงาน และ ไฟฟ้ากำลัง จำหน่าย ออกแบบระบบ ติดตั้ง
  ให้คำปรึกษาและให้บริการหลังการขายสำหรับผลิตภัณฑ์สำหรับผลิตกระแสไฟฟ้าจากพลังงานทดแทน
  เช่น กังหันลม และ แผงพลังงานแสงอาทิตย์
  นอกจากนี้ยังจำหน่ายผลิตภัณฑ์และอุปกรณ์ควบคุมเครื่องจักรอัตโนมัติ เครื่องสำรองไฟฟ้า
  แบตเตอรี่ และสินค้าในกลุ่มชุดส่งกำลัง (Power Transmission)

  อุปกรณ์เครื่องจักรอุตสาหกรรม (Industrial Equipment)
  ออกแบบจัดหาและติดตั้งอุปกรณ์เครื่องชั่งอุตสาหกรรมใช้ในธุรกิจโรงสีข้าว โรงงานปูนซีเมนต์
  และธุรกิจที่มีการชั่งวัตถุดิบและส่วนผสม เช่น เคมีภัณฑ์ สี อาหารสัตว์ เป็นต้น
  และระบบควบคุมน้ำหนักรถบรรทุกของกรมทางหลวง ภายใต้ชื่อการค้า Berlitronic

  ระบบและอุปกรณ์จัดเก็บสินค้า (Logistics and Warehouse Equipment)
  จัดจำหน่ายสินค้าและติดตั้งระบบจัดเก็บในคลังสินค้า เช่น อุปกรณ์ปรับระดับ (Dock Leveler)
  ประตูสำหรับใช้ในงานอุตสาหกรรมประเภทต่าง ๆ เช่น Overhead Door, Rapid Door,
  Traffic Door ชั้นวางสินค้าและ Forklift

  ศูนย์บริการหลังการขาย (Service Center) จัดจำหน่ายอะไหล่สำหรับสินค้าที่เป็นผู้จัดจำหน่าย
  และให้บริการลูกค้าในแบบสัญญาการให้บริการแบบมีระยะเวลา (Service contract)
  และการให้บริการทั่วไป (On-call service)
  โดยทีมช่างที่มีประสบการณ์สามารถให้บริการกับสินค้าที่บริษัทเป็น
  ผู้จัดจำหน่ายและยังสามารถให้บริการกับสินค้าของคู่แข่งได้อีกด้วย

  (2) การตลาดและภาวะการแข่งขัน

  บริษัทเป็นผู้นำเข้าผลิตภัณฑ์เกี่ยวกับวิศวกรรมจากบริษัทต่างชาติหลายประเทศ
  ซึ่งส่วนใหญ่ได้ประกอบธุรกิจร่วมกันมาเป็นเวลาหลายปี ราคาของสินค้าอิงจากราคาตลาดโลก
  และอัตราแลกเปลี่ยนเงินตราต่างประเทศเป็นส่วนใหญ่
  สินค้าส่วนใหญ่ได้รับการรับรองจากสถาบันต่าง ๆ
  จึงทำให้สินค้าที่บริษัทเป็นผู้จัดจำหน่ายเป็นที่น่าเชื่อถือและนิยมกันอย่างแพร่หลาย

  ในอนาคตแผนกวิศวกรรมมีนโยบายที่จะเน้นกลุ่มลูกค้าเป้าหมายที่เป็นหน่วยราชการมากขึ้นในหลายผลิตภัณฑ์ไม่ว่าจะเป็น
  ผลิตภัณฑ์รอกและเครนไฟฟ้า ระบบควบคุมน้ำหนัก
  นอกจากนี้ยังต้องการเจาะตลาดไปที่ผลิตภัณฑ์ประหยัดพลังงานและพลังงานทดแทน คือ หลอดไฟ
  LED และกังหันลม เป็นต้น

  สภาพการแข่งขันภายในอุตสาหกรรม

  กลุ่มลูกค้าหลักเป็นโรงงานอุตสาหกรรมและส่วนราชการ โอกาสหลักทางธุรกิจมาจากผู้รับเหมา
  ทั้งในประเทศและบริษัทข้ามชาติ ในช่วงไตรมาสแรกสามารถดำเนินการได้เป็นอย่างดี
  เนื่องจากมีการขยายการลงทุนและดัชนีความเชื่อมั่นการบริโภคที่ขยายตัวเพิ่มมากขึ้น
  โดยผลิตภัณฑ์ที่มี
  การแข่งขันสูง คือ ระบบและอุปกรณ์จัดเก็บสินค้า และเครื่องจักรแปรรูปเหล็กกล้า ซึ่งมี
  ตลาดอุตสาหกรรมที่ใหญ่และสภาพการแข่งขันที่สูง
  แนวโน้มในอนาคตฝ่ายวิศวกรรมจะมีการทำการตลาดเน้นย้ำให้ผลิตภัณฑ์รอกและเครนไฟฟ้า
  แบรนด์ Berlicrane ให้เป็นที่รู้จักแพร่หลายกับลูกค้ามากขึ้น

  (3) การจัดหาผลิตภัณฑ์หรือบริการ

  ผลิตภัณฑ์ที่นำเข้าทั้งหมดเป็นเครื่องหมายการค้าจากทวีปยุโรป สหรัฐอเมริกา และเอเชีย
  บริษัทได้เน้นการพัฒนาธุรกิจเป็นหลัก โดยสรรหาผลิตภัณฑ์ใหม่ ๆ ออกสู่ตลาด
  สร้างความหลากหลายและเป็นทางเลือกใหม่ให้กับลูกค้า ซึ่งในปีนี้ฝ่ายวิศวกรรม
  ได้มีการลงนามเซ็นต์สัญญาความร่วมมือกับ บริษัท ฮิตาชิ เอเซีย จำกัด
  ในการเป็นตัวแทนจำหน่ายผลิตภัณฑ์ประเภทรอกและเครน
  เพื่อเป้าหมายทางการตลาดที่จะขยายฐานลูกค้าให้กว้างและครอบคลุมในทุกกลุ่มอุตสาหกรรมมากขึ้น

  ผลกระทบสิ่งแวดล้อม ไม่มี

  1.3 ธุรกิจผลิตและออกแบบโครงสร้างเหล็ก

  บริษัท ไทย - สแกนดิค สตีล จำกัด

  (1) ลักษณะผลิตภัณฑ์หรือบริการ

  บริษัทประกอบธุรกิจ ออกแบบ ผลิต และ ชุบสังกะสี
  โครงสร้างเหล็กเพื่อใช้กับเสาสายส่งไฟฟ้าแรงสูง เสาสื่อสารโทรคมนาคม
  และอุตสาหกรรมทั่วไปทั้งในประเทศและต่างประเทศ

  (2) การตลาดและภาวะการแข่งขัน

  ในปี 2554
  บริษัทได้ทำการผลิตและส่งมอบเสาสายส่งไฟฟ้าแรงสูงของการไฟฟ้าการผลิตแห่งประเทศไทย
  ซึ่งส่วนใหญ่เป็นคำสั่งซื้อที่ได้รับในปี 2553 โดยคิดเป็นร้อยละ 67 ของยอดขายโดยรวมทั้งปี
  ส่วนตลาดต่างประเทศอีกร้อยละ 33 นั้น เป็นโครงการเสาสายส่งไฟฟ้าแรงสูงในลาวและกัมพูชา

  บริษัทได้ทำการปรับปรุงโดยเพิ่มประสิทธิภาพเครื่องจักรเจาะแบบ CNC
  เพื่อรองรับงานทางด้านโครงสร้างเหล็ก
  สำหรับอุตสาหกรรมทั่วไปที่มีแนวโน้มดีขึ้นจากการขยายตัวในกลุ่มอุตสาหกรรมปิโตเคมีที่ชลอตัวในช่วงสองปีที่ผ่านมาเนื่องจากปัญหาทางด้านสิ่งแวดล้อม
  และโครงการขยายกำลังการผลิตของเหมืองแร่เหล็กขนาดใหญ่ในประเทศ ออสเตเลีย

  สภาพการแข่งขันภายในอุตสาหกรรม

  อุตสาหกรรมผลิตโครงสร้างเหล็กชุบสังกะสีในประเทศมีผู้ประกอบการทั้งหมด 5 ราย
  โดยเป็นผู้ประกอบการขนาดใหญ่ 2 ราย และขนาดกลางอีก 3 ราย สภาพการแข่งขันในช่วงปี
  2554 ยังคงรุนแรง สืบเนื่องจากปริมาณงานในประเทศยังคงค่อนข้างมีอยู่จำกัด
  ส่งผลให้มีกำลังการผลิตส่วนเกิน อย่างไรก็ตาม
  จากแผนการขยายเครือข่ายสายส่งไฟฟ้าแรงสูงของการไฟฟ้าฝ่ายผลิตแห่งประเทศไทยซึ่งต้องใช้โครงสร้างเหล็กชุบสังกะสี
  กว่า 100,000 ตัน หรือประมาณ 4,500 ล้านบาท ในช่วงปี 2555 ถึง 2557
  จะทำให้สภาพการแข่งขันของตลาดในประเทศลดความรุนแรงลงมาก

  (3) การจัดหาผลิตภัณฑ์หรือบริการ

  บริษัทและโรงงานตั้งอยู่เลขที่ 7เถนนไอ-ห้า นิคมอุตสาหกรรมมาบตาพุด ตำบลมาบตาพุด
  อำเภอเมือง จังหวัดระยอง 21150 ก่อตั้งเมื่อปี 2534 โรงงานมีความสามารถในการผลิต
  20,000 ตันต่อปี และสามารถชุบสังกะสีได้ 25,000 ตันต่อปี

  กำลังการผลิตและปริมาณการผลิตผลิตภัณฑ์

  บริษัทเป็นโรงงานที่ทำการผลิต 24เชั่วโมงต่อวัน แบ่งออกเป็น 3เกะ ๆ ละ 8เชั่วโมง
  โดยมีรายละเอียดการผลิตในระยะ 3 ปีที่ผ่านมาดังนี้

  ----------------------------------- ----------- ----------- ------------
  กำลังและปริมาณการผลิต                  2554        2553        2552

  กำลังการผลิตเต็มที่ (หน่วย : ตัน)          20,000      20,000      20,000

  ปริมาณการผลิตจริง (หน่วย : ตัน)          6,554       12,420      14,278

  การใช้กำลังการผลิต (ร้อยละ)             32.8        62.1        71.3

  อัตราเพิ่มของปริมาณการผลิต (ร้อยละ)       -47.2       -13.0       53.0
  ----------------------------------- ----------- ----------- ------------

วัตถุดิบที่ใช้ในการผลิต

  วัตถุดิบที่ใช้ในการผลิตส่วนใหญ่เป็นวัตถุดิบในประเทศ และบางส่วนจากต่างประเทศ
  โดยวัตถุดิบในประเทศคิดเป็นร้อยละ 98 โดยมูลค่า โดยวัตถุดิบภายในประเทศ ได้แก่ เหล็กฉาก
  เหล็กแผ่น สังกะสี และวัตถุดิบจากต่างประเทศ ได้แก่ สลักแป้นเกลียวบางส่วน

อำนาจต่อรองกับผู้จำหน่ายวัตถุดิบ

  ผู้ผลิตวัตถุดิบหลักมีจำนวนน้อยราย และการนำเข้าเหล็กมีความยุ่งยากซับซ้อน ดังนั้น
  อำนาจต่อรองในการซื้อจึงมีน้อย อย่างไรก็ตาม
  บริษัทพยายามวางแผนการสั่งซื้อล่วงหน้าเพื่อรวบรวมปริมาณให้มากพอ
  เพื่อการบริหารต้นทุนที่มีประสิทธิภาพมากขึ้นภายใต้ข้อจำกัดในการนำเข้า

  การใช้เทคโนโลยีในการผลิต

  บริษัทใช้เทคโนโลยีและกระบวนการผลิตที่ทันสมัย เริ่มตั้งแต่ขั้นตอนการออกแบบ
  การเตรียมการผลิต และการควบคุมติดตามผลการผลิต
  การบริหารจัดการการใช้วัตถุดิบอย่างมีประสิทธิภาพ
  เครื่องจักรหลักในการผลิตจะถูกควบคุมโดยระบบคอมพิวเตอร์ซึ่งเชื่อมต่อกับฐานข้อมูลการออกแบบหรือที่เรียกกันว่าระบบ
  CAD/CAM นอกจากนี้ บริษัทได้พัฒนาและเพิ่มประสิทธิภาพ โดยการติดตั้งซอฟแวร์
  การออกแบบที่มีความทันสมัยที่สุดในปัจจุบัน รวมถึงการใช้หุ่นยนต์ในการเชื่อมชิ้นส่วนสำคัญ
  เพื่อยกระดับคุณภาพ เพิ่มผลผลิต และความแข็งแรงปลอดภัย

  บริษัทมีเตาชุบสังกะสีที่เป็นเซรามิคขนาดใหญ่ที่สุดในอาเซียนสำหรับใช้ในกระบวนการชุบสังกะสีโดยวิธีจุ่มร้อน
  นอกจากนี้ บริษัทมีนโยบายที่จะสนับสนุนสินค้าที่ผลิตภายในประเทศ โดยสัดส่วนวัตถุดิบกว่าร้อยละ
  98 ที่ประกอบด้วย เหล็กฉาก เหล็กแผ่น และแร่สังกะสี จะถูกจัดซื้อจากผู้ผลิตภายในประเทศ

  ผลกระทบสิ่งแวดล้อม

  บริษัทยังคงมุ่งเน้นความสำคัญของความรับผิดชอบต่อสังคมและสิ่งแวดล้อมมีมาตรการประเมินอย่างต่อเนื่องของระบบการบริหารจัดการสิ่งแวดล้อม
  ISO 14001:2004 ในส่วนกระบวนการชุบที่เกิดควันขึ้นบ้างในภาวะที่อากาศมีความหนาแน่นสูง
  บริษัทได้ทำการปรับปรุงระบบเพื่อเพิ่มประสิทธิภาพในการกำจัดควันที่เกิดขึ้นให้เหลือน้อยที่สุดเป็นที่เรียบร้อยแล้ว
  นอจจากนี้บริษัทยังได้ว่าจ้างบริษัทที่ได้รับการรับรองมาตรฐานในการตรวจสอบมลภาวะมาทำการตรวจวัดค่าต่าง
  ๆ เป็นประจำซึ่งปรากฏว่าค่าต่าง ๆ อยู่ต่ำกว่าเกณฑ์มาตรฐานที่ภาครัฐได้กำหนดไว้

  ในช่วงปลายปี 2554 บริษัท ได้รับการตรวจประเมินขั้นสุดท้ายจากบริษัท BVQI หรือ Bureau
  Veritas Certification (Thailand) Ltd.
  เพื่อให้ได้รับการรับรองระบบบริหารความปลอดภัยและชีวะอนามัย OHSAS หรือ มอก
  18001:2007
  เพื่อสร้างความมั่นใจในสุขภาพและความปลอดภัยภายใต้สภาพแวดล้อมการทำงานที่เป็นไปตามมาตรฐานสากล
  ของผู้ที่มีส่วนเกี่ยวข้องทุก ๆ ท่าน บริษัทฯ
  คาดว่าจะได้รับการรับรองอย่างเป็นทางการในไตรมาสที่ 1 ของปี 2555

2. กลุ่มสินค้าและบริการทางอุปโภคบริโภค

  กลุ่มสินค้าและบริการที่อยู่ในกลุ่มธุรกิจนี้ ได้แก่

  1. บริการด้านการตลาดและจัดจำหน่ายสินค้า

  2. บริการด้านการจัดเก็บและจัดส่งสินค้า (โลจิสติกส์)

  3. ผลิตภัณฑ์กระดาษอนามัย

  4. ผลิตภัณฑ์ขนมขบเคี้ยว

  5. ผลิตภัณฑ์อุปโภคบริโภค

  2.1 บริการด้านการตลาดและจัดจำหน่ายสินค้า

ฝ่ายการตลาด และฝ่ายขาย บริษัท เบอร์ลี่ ยุคเกอร์ จำกัด (มหาชน)

(1) ลักษณะผลิตภัณฑ์หรือบริการ

  ดำเนินธุรกิจการตลาดและเป็นตัวแทนจัดจำหน่ายสินค้าอุปโภคบริโภคที่ผลิตจากบริษัทในกลุ่มและจัดจำหน่ายสินค้าจากผู้ผลิตภายนอก
  โดยร้อยละ 95 ของยอดขาย เป็นการทำตลาดและจัดจำหน่ายสินค้าที่ผลิตภายในกลุ่มบริษัท
  และยอดขายร้อยละ 5 เป็นการจัดจำหน่ายให้กับผู้ผลิตรายอื่น ๆ ผลิตภัณฑ์สามารถแบ่งเป็น 5
  กลุ่ม ได้แก่

  1. กลุ่มผลิตภัณฑ์สินค้าครัวเรือน ได้แก่

-   กระดาษชำระ ภายใต้เครื่องหมายการค้า เซลล็อคซ์ ซิลค์ เบลล์

-   กระดาษเช็ดหน้า ภายใต้เครื่องหมายการค้า เซลล็อคซ์ ซิลค์

-   กระดาษอเนกประสงค์ ภายใต้เครื่องหมายการค้าแม็กซ์โม่

  - กระดาษเช็ดปาก ภายใต้เครื่องหมายการค้า เซลล็อคซ์ เบลล์ ซิลค์

  - ผลิตภัณฑ์ทำความสะอาดพื้นและห้องน้ำตราเพนกวิน

  - ถุงขยะ ตราดี และฮีโร่

  2. กลุ่มผลิตภัณฑ์อาหาร ขนมขบเคี้ยว ได้แก่ มันฝรั่งทอดกรอบเทสโต ขนมขบเคี้ยวขึ้นรูป ปาร์ตี้
  แคมปัส ไบตี้ เพลิน ข้าวอบกรอบโดโซะ

  3. กลุ่มผลิตภัณฑ์เครื่องใช้ส่วนตัว ได้แก่ สบู่นกแก้ว แพรอทโกลด์ เดอร์มาพอน พรอมมิส

  4. กลุ่มเครื่องดื่ม ได้แก่ นมจิตรลดา น้ำผลไม้ผสมวุ้นมะพร้าว ภายใต้ตราสินค้า กาโตะ
  น้ำผลไม้ผสมวุ้นมะพร้าวภายใต้ตราสินค้า คูลโคโค่ ชาพร้อมดื่ม คิริน เครื่องดื่มรสช็อคโกแลต
  แคมปัส

  5. กลุ่มเครื่องสำอางได้แก่ เครื่องสำอางตรา เบอร์ลี่ ป๊อปส์ หิมาลายา

(2) การตลาดและภาวะการแข่งขัน

  ลักษณะตลาดแบ่งได้เป็น 2 ลักษณะใหญ่ ๆ ดังนี้

  1. สำหรับร้านค้าปลีกสมัยใหม่ (Modern Trade) ได้แบ่งออกเป็น 3 ส่วน ได้แก่
  ไฮเปอร์มาร์เก็ต ซุปเปอร์มาร์เก็ต และร้านสะดวกซื้อ แคช แอนด์ แครี่

  2. ร้านสะดวกซื้อ / ร้านค้าในสถานีบริการน้ำมัน (Convenience store / Gas Station)

  3. ร้านค้าปลีกแบบดั้งเดิม (Traditional Trade) ซึ่งแบ่งออกเป็น ร้านค้าส่งและปลีก
  ทั้งในจังหวัดกรุงเทพมหานคร และต่างจังหวัด

  สภาพการการแข่งขันภายในอุตสาหกรรม

  สภาพการแข่งขันในปัจจุบันมีสภาพการแข่งขันค่อนข้างสูง โดยบริษัทมีคู่แข่งขันหลัก ๆ เช่น
  ยูนิลีเวอร์
  คิมเบอร์ลี่ย์ – คล้าค ฟริโตเลย์ สหพัฒนพิบูลย์ เป็นต้น

ไทยคอร์ป อินเตอร์เนชั่นแนล คัมปะนี ลิมิเต็ด

เป็นบริษัทย่อยของบริษัท ถือหุ้นโดย บีเจซี อินเตอร์เนชั่นแนล คัมปะนี ลิมิเต็ด ในสัดส่วนร้อยละ 75
ของหุ้นที่ออกจำหน่ายแล้วทั้งหมด

  (1) ลักษณะผลิตภัณฑ์หรือบริการ

  บริษัทจัดตั้งเพื่อลงทุนในหุ้นของนิติบุคคลอื่นในต่างประเทศ
  การประกอบพาณิชยกรรมและการนำเข้าและส่งออก ผลิตและกระจายสินค้า

(2) การตลาดและภาวะการแข่งขัน

  จัดตั้งขึ้นเพื่อเป็นหน่วยงานสนับสนุนการดำเนินธุรกิจให้แก่กลุ่มบริษัทในการลงทุนในหุ้น
  หรือสินทรัพย์ของนิติบุคคลอื่นในต่างประเทศ รวมทั้งสนับสนุนธุรกิจด้านการค้าขาย
  นำเข้าและส่งออกต่างประเทศ

  (3) การจัดหาผลิตภัณฑ์หรือบริการ

  ตั้งอยู่เลขที่ 1 ถนน แมทเธอร์สัน อาคารไทม์สแควร์ ตึก 2 ชั้น 36 คอสเวย์เบย์
  ประเทศฮ่องกง
  ให้บริการและให้การสนับสนุนแก่ธุรกิจของกลุ่มบริษัทที่มีเป้าหมายที่จะขยายการลงทุน
  และการตลาดสู่ต่างประเทศ

ไทยคอร์ป อินเตอร์เนชั่นแนล (เวียดนาม) ลิมิเต็ด

เป็นบริษัทย่อยของบริษัท ถือหุ้นโดย ไทยคอร์ป อินเตอร์เนชั่นแนล คัมปะนี ลิมิเต็ด ร้อยละ 100
ซึ่งเป็น
ผู้ลงทุนต่างชาติรายแรก ๆ ที่ได้รับใบอนุญาตจากรัฐบาลเวียดนามให้เป็นผู้ประกอบการด้านการค้า
ทั้งเป็น
ผู้นำเข้าและส่งออก การจัดจำหน่าย และการกระจายสินค้าประเภทอุปโภคบริโภค และอื่น ๆ
ทั่วทั้งประเทศเวียดนาม บริษัทมีเครือข่ายในการกระจายสินค้าทั่วทั้ง 64
จังหวัดของประเทศเวียดนาม โดยมีตัวแทน
จัดจำหน่ายในแต่ละจังหวัด รวมกันประมาณ 1,000 ราย และ
มีร้านค้าขายปลีกที่เป็นลูกค้าของบริษัท
อยู่ประมาณ 50,000 ร้านค้า

ใบอนุญาตการลงทุน

บริษัทได้รับใบอนุญาตการลงทุน (Investment Certificate) หมายเลข 411043001315
ลงวันที่ 17 พฤษภาคม 2010 ออกโดย The People’s Committee of Ho Chi Minh City,
Vietnam เพื่อประกอบธุรกิจส่งออก นำเข้า และจัดจำหน่ายในรูปแบบของการขายส่ง ขายปลีก
และให้บริการโดยเป็นตัวแทนจำหน่าย (Agency) ในประเทศเวียดนาม ของสินค้าต่าง ๆ
ได้แก่ประเภท อาหาร เครื่องดื่ม เคมี เครื่องสำอางค์ กระดาษ เครื่องเขียนต่าง ๆ ฯลฯ

(1) ลักษณะผลิตภัณฑ์หรือบริการ

บริษัทเป็นตัวแทนจำหน่ายแต่เพียงผู้เดียวในประเทศเวียดนามจำหน่ายสินค้าอุปโภค
และบริโภคดังต่อไปนี้

-   ผลิตภัณฑ์เครื่องดื่มชูกำลัง ตรา กระทิงแดง ( Red Bull )

-   ผลิตภัณฑ์ปลากระป๋อง ตรา สามแม่ครัว

-   ผลิตภัณฑ์กระดาษชำระ ตรา Cellox

-   ผลิตภัณฑ์เครื่องดื่มนม ตรา Dutch Mill

-   ผลิตภัณฑ์เต้าหู้ ตรา Ichiban

-   ผลิตภัณฑ์นมตราหมี และนมตรา Carnation (F&N)

-   ผลิตภัณฑ์บะหมี่กึ่งสำเร็จรูป ตรามาม่า (Thai President Foods)

-   ผลิตภัณฑ์เครื่องดื่มแอลกอฮอล์ (Thai Beverage Pcl.)

-   ผลิตภัณฑ์เครื่องดื่มน้ำผลไม้ผสม (Bireley’s California Orange (Thailand) Co.,
    Ltd.)

-   ผลิตภัณฑ์เคมีภัณฑ์ต่าง ๆ (Specialites)

  โดยสามารถจำแนกยอดขายตามประเภทของผลิตภัณฑ์ในประเทศเวียดนามของปีที่ผ่านมา ได้ดังนี้

  -----------------------------------------------------------------------
  ประเภทของผลิตภัณฑ์                               ร้อยละของยอดขาย
  --------------------------------------------- -------------------------
  ผลิตภัณฑ์เครื่องดื่มชูกำลังตรา กระทิงแดง ( Red Bull )   58%

  ผลิตภัณฑ์ปลากระป๋องตรา สามแม่ครัว                   32%

  ผลิตภัณฑ์กระดาษชำระตรา Cellox                    3%

  ผลิตภัณฑ์เครื่องดื่มนมตรา Dutch Mill                 1%

  ผลิตภัณฑ์เต้าหู้ตรา Ichiban                         2%

  ผลิตภัณฑ์เคมีภัณฑ์ต่าง ๆ (Specialties)               4%
  -----------------------------------------------------------------------

(2) การตลาดและภาวะการแข่งขัน

    บริษัทเป็นผู้จัดจำหน่ายสินค้าซึ่งสามารถขายกระจายไปทั่วทุกจังหวัดของประเทศเวียดนาม
    โดยมียอดขายสินค้าและผลประกอบการของบริษัทเติบโตอย่างสม่ำเสมอ
    และเป็นที่ยอมรับจากเจ้าของ
    ตราสินค้าต่าง ๆ ซึ่งบริษัทให้เป็นตัวแทนจัดจำหน่ายมาโดยตลอด

    บริษัทไม่มีคู่แข่งขันทางการค้า ที่มีสถานะพอเทียบเคียงในด้านการเป็นผู้ให้บริการทางด้าน
    ตัวแทนจัดจำหน่าย และ กระจายสินค้าไทยในประเทศเวียดนามแต่อย่างใด

    การทำการตลาด

    บริษัททำการตลาดโดยผลักดันสินค้าที่จัดจำหน่ายทุกชนิดผ่านช่องทางจัดจำหน่ายทุกช่องทางในประเทศเวียดนาม
    และพัฒนาส่งเสริมทางด้านการตลาดจนสินค้าสามารถขายได้ดีในประเทศเวียดนาม
    ตราสินค้าที่จัดจำหน่ายสามารถครองสัดส่วนทางการตลาดได้เป็นส่วนใหญ่
    ด้วยความชำนาญการทั้งในด้านการขาย การกระจายสินค้า และ การตลาด
    จึงสามารถเข้าใจความต้องการของตลาด พฤติกรรม
    และการสนองตอบของผู้บริโภคในประเทศเวียดนาม นอกจากนี้
    บริษัทยังสามารถสร้างตราสินค้าและนำเสนอผลิตภัณฑ์สินค้าใหม่ ๆ เข้าสู่ตลาดได้อย่างต่อเนื่อง
    และประสบความสำเร็จ เป็นที่ต้องการของผู้บริโภคในประเทศเวียดนาม

    บริษัทมีพนักงานขายประจำประมาณ 350 คน ดูแลพื้นที่การจัดจำหน่าย และ
    การกระจายสินค้าของบริษัททั่วทุกภาค ทุกจังหวัดของประเทศเวียดนาม นอกจากนี้
    บริษัทยังมีรถขายสินค้า และ
    รถกระจายสินค้า สามารถให้บริการส่งสินค้าโดยตรงถึงร้านค้าของตัวแทนจัดจำหน่าย
    ร้านค้าขายส่ง และ ร้านค้าขายปลีกที่เป็นลูกค้าของบริษัททั่วทั้งภูมิภาคของประเทศเวียดนาม

    นอกจากนี้ บริษัทยังให้ความสำคัญในการสร้างตราสินค้าให้เป็นที่รู้จักในหมู่ผู้บริโภค
    โดยผ่านการจัดทำกิจกรรมทางสังคม (Corporate Social Responsibility)
    ไม่ว่าจะเป็นการบริจาคสินค้าที่บริษัท
    จัดจำหน่ายช่วยผู้ประสพอุทกภัย สถานรับเลี้ยงเด็กกำพร้า เด็กพิการ และบ้านพักคนชรา
    นอกจากจะถือเป็นการโฆษณา ประชาสัมพันธ์สินค้าที่ไทยคอร์ปจัดจำหน่ายแล้ว
    ยังเป็นการคืนกำไรสู่สังคม และเป็นการช่วยเสริมภาพลักษณ์ของสินค้าให้แข็งแกร่ง
    เป็นที่ยอมรับทั่วไปของผู้บริโภคทั่วประเทศเวียดนาม

  สภาพการแข่งขันภายในอุตสาหกรรม

สภาพการแข่งขันในอุตสาหกรรมมีรายละเอียดดังนี้

+-----------------------+----------------------+-------+-------+------+
| ตราสินค้า               | บริษัทคู่แข่งขัน           | ภา    |       |      |
|                       |                      | วะการ |       |      |
|                       |                      | แข่งขัน |       |      |
+=======================+======================+=======+=======+======+
|                       |                      | เ     | ปา    | ร    |
|                       |                      | บาบาง | นกลาง | ุนแรง |
+-----------------------+----------------------+-------+-------+------+
| ผลิตภัณฑ์เครื่องดื่มชูกำลัง    | ตราสินค้า Number One,  | /     |       |      |
| ตรา กระทิงแดง ( Red    | Zamurai, Lipovitan,  |       |       |      |
| Bull )                | Super Hourse, Sting  |       |       |      |
+-----------------------+----------------------+-------+-------+------+
| ผลิตภัณฑ์ปลากระป๋อง       | ตราสินค้าปลากระป๋อง Sea | /     |       |      |
|                       | Crown                |       |       |      |
| ตรา สามแม่ครัว          |                      |       |       |      |
+-----------------------+----------------------+-------+-------+------+
| ผลิตภัณฑ์กระดาษชำระ      | ตราสินค้า Saigon, An   |       | /     |      |
| ตรา Cellox            | An, Emos             |       |       |      |
+-----------------------+----------------------+-------+-------+------+
| ผลิตภัณฑ์เครื่องดื่มนม       | ตราสินค้า Yomost,      |       |       | /    |
|                       | Vinamilk             |       |       |      |
| ตรา Dutch Mill        |                      |       |       |      |
+-----------------------+----------------------+-------+-------+------+
| ผลิตภัณฑ์เต้าหู้            | ตราสินค้า Vina Tofu,   | /     |       |      |
|                       | Ong Kim, CP          |       |       |      |
| ตรา Ichiban           |                      |       |       |      |
+-----------------------+----------------------+-------+-------+------+
| ผลิตภัณฑ์เคมี             | ผู้นำเข้าขายเคมีภัณฑ์ต่างๆ  |       | /     |      |
| (Specialties)         |                      |       |       |      |
+-----------------------+----------------------+-------+-------+------+
| ผลิตภัณฑ์บะหมี่กึ่งสำเร็จรูป   | ต                    |       |       | /    |
|                       | ราสินค้าบะหมี่กึ่งสำเร็จรูปห |       |       |      |
| ตรามาม่า               | ลาหลายแบรนด์ในเวียดนาม |       |       |      |
|                       | เช่น ACE Cook, Vi     |       |       |      |
|                       | Fon, Mao Mao         |       |       |      |
+-----------------------+----------------------+-------+-------+------+
| ผลิตภัณฑ์นมสด นมข้นหวาน   | ตราสินค้า Vitamilk     |       |       | /    |
|                       |                      |       |       |      |
| ตราหมี ตรา Canation    |                      |       |       |      |
+-----------------------+----------------------+-------+-------+------+
| ผลิตภัณฑ์เครื่องดื่มแอลกอฮอล์ | ตราสินค้าเครื่องดื่ม       |       | /     |      |
|                       |                      |       |       |      |
| Crown 99, Meridian    | แอลกอฮอล์หลากหลาย     |       |       |      |
|                       |                      |       |       |      |
|                       | แบรนด์ในเวียดนาม       |       |       |      |
+-----------------------+----------------------+-------+-------+------+
| ผลิตภัณฑ์น้ำผลไม้ผสม       | ตราสิน                |       |       | /    |
| Bireley               | ค้าเครื่องดื่มน้ำผลไม้ผสมหล |       |       |      |
|                       | ากหลายแบรนด์ในเวียดนาม |       |       |      |
+-----------------------+----------------------+-------+-------+------+

(3) การจัดหาผลิตภัณฑ์หรือบริการในปี 2554

    ผลิตภัณฑ์เครื่องดื่มชูกำลังตรา Red Bull

    บริษัทรับผลิตภัณฑ์ดังกล่าวจากโรงงาน Red Bull (Vietnam) Company Limited
    ซึ่งโรงงานตั้งอยู่ที่ประเทศเวียดนาม
    โดยบริษัทได้เซ็นต์สัญญาเป็นตัวแทนและจัดจำหน่ายในประเทศเวียดนาม
    แต่เพียงผู้เดียว

  ผลิตภัณฑ์ปลากระป๋องตรา สามแม่ครัว

บริษัทรับผลิตภัณฑ์ดังกล่าวจากโรงงาน Royal Foods Co.,Ltd.
ซึ่งโรงงานตั้งอยู่ที่ประเทศเวียดนาม
โดยบริษัทได้รับการแต่งตั้งให้เป็นผู้จัดจำหน่ายแต่เพียงผู้เดียวในประเทศเวียดนาม

ผลิตภัณฑ์เต้าหู้ตรา Ichiban

บริษัทรับผลิตภัณฑ์ดังกล่าวจากโรงงาน Ichiban Company Limited.
ซึ่งโรงงานตั้งอยู่ที่ประเทศเวียดนาม
โดยบริษัทได้รับการแต่งตั้งให้เป็นผู้จัดจำหน่ายแต่เพียงผู้เดียวในประเทศเวียดนาม

ผลิตภัณฑ์กระดาษชำระตรา Cellox

บริษัทนำเข้าผลิตภัณฑ์ดังกล่าวจากบริษัท เบอร์ลี่ ยุคเกอร์ เซลล็อกซ์ จำกัด
ซึ่งโรงงานตั้งอยู่ที่ประเทศไทย
โดยบริษัทได้รับการแต่งตั้งให้เป็นผู้จัดจำหน่ายแต่เพียงผู้เดียวในประเทศเวียดนาม และขณะนี้ บีเจซี
อินเตอร์เนชั่นแนล (เวียดนาม) ลิมิเต็ด ได้เปิดโรงงานผลิตกระดาษทิชชู (Converting Plant)
ทั้งชนิด toilet, facial ภายใต้สองแบรนด์ดังคือ ซิลค์และเซลล็กอซ์
เพื่อจัดจำหน่ายในประเทศเวียดนาม ซึ่งโรงงานดังกล่าวได้เริ่มดำเนินการผลิตตั้งแต่วันที่ 15
กันยายน 2554 เป็นต้นมา

ผลิตภัณฑ์เครื่องดื่มนมตรา Dutch Mill

บริษัทนำเข้าผลิตภัณฑ์ดังกล่าวจากโรงงาน Dairy Plus Co.,Ltd ซึ่งโรงงานตั้งอยู่ที่ประเทศไทย
โดยบริษัทได้รับการแต่งตั้งให้เป็นผู้จัดจำหน่ายแต่เพียงผู้เดียวในประเทศเวียดนาม

ผลิตภัณฑ์เคมีภัณฑ์ (Specialties)

  บริษัทนำเข้าเคมีภัณฑ์ที่ใช้ในอุตสาหกรรมการผลิตอาหารสัตว์ และเบเกอรี่ จากบริษัท
  เบอร์ลี่ ยุคเกอร์ จำกัด (มหาชน) ประเทศไทย โดยบริษัททำหน้าที่ในการนำเข้า จัดส่ง
  และขายให้กับลูกค้าทั่วไปในประเทศเวียดนาม

ผลิตภัณฑ์นมตราหมี และ คาร์เนชั่น (F&N Dairies (Thailand) Limited

  บริษัทได้รับการแต่งตั้งจาก F&N Dairies (Thailand) Limited อย่างเป็นทางการ
  ให้เป็นผู้นำเข้าและเป็นตัวแทนจำหน่ายผลิตภัณฑ์นมสด นมข้น ตราหมี และ ตราคาร์เนชั่น
  แต่เพียงผู้เดียวในประเทศเวียดนาม

ผลิตภัณฑ์บะหมี่สำเร็จรูปตรามาม่า (Thai President Foods)

  บริษัทได้รับการแต่งตั้งจาก Thai President Foods อย่างเป็นทางการ
  ให้เป็นผู้นำเข้าและเป็นตัวแทนจำหน่ายผลิตภัณฑ์บะหมี่กึ่งสำเร็จรูปตรา “มาม่า”
  แต่เพียงผู้เดียวในประเทศเวียดนาม

ผลิตภัณฑ์เครื่องดื่มอัลกอฮอล์ (Thai Beverage Plc.)

  บริษัทได้รับการแต่งตั้งจาก Thai Beverage Plc
  อย่างเป็นทางการให้เป็นผู้นำเข้าและเป็นตัวแทนจำหน่ายผลิตภัณฑ์อัลกอฮอล์ ตรา “Crown 99”,
  “Meridian” แต่เพียงผู้เดียวในประเทศเวียดนาม

ผลิตภัณฑ์น้ำผลไม้ผสม (Bireley's California Orange (Thailand) Co.,Ltd.)

  บริษัทได้รับการแต่งตั้งจาก Bireley's California Orange (Thailand) Co.,Ltd.
  อย่างเป็นทางการให้เป็นผู้นำเข้าและเป็นตัวแทนจำหน่ายผลิตภัณฑ์น้ำผลไม้ผสมตรา “ Bireley”
  แต่เพียงผู้เดียวในประเทศเวียดนาม

  2.2 บริการด้านการจัดเก็บและจัดส่งสินค้า (โลจิสติกส์)

บริษัท เบอร์ลี่ ยุคเกอร์ โลจิสติกส์ จำกัด

  (1) ลักษณะผลิตภัณฑ์หรือบริการ

  ดำเนินธุรกิจด้านโลจิสติกส์ โดยให้บริการรับฝากและบริหารสินค้าคงคลังของ
  ให้บริการขนส่งเพื่อกระจายสินค้าทั่วประเทศ
  รวมทั้งการบริการในฐานะตัวแทนเพื่อดำเนินเรื่องทางพิธีการศุลกากรสำหรับนำสินค้าเข้าและส่งออก
  ให้บริการทั้งลูกค้าในกลุ่มบริษัท และลูกค้าภายนอก ธุรกิจแบ่งเป็น 3 กลุ่มใหญ่ คือ

  1. คลังสินค้า ให้บริการการตรวจรับสินค้าเข้า การจัดเก็บตามประเภท อุณหภูมิ และอายุสินค้า
  การจัดสินค้าตามใบสั่งขาย การบรรจุหีบห่อใหม่ การเตรียมใบส่งสินค้า
  ทั้งหมดเป็นไปตามเกณฑ์หรือเงื่อนไขความต้องการของลูกค้า ปัจจุบันบริษัทมีคลังสินค้า 6 แห่ง
  เนื้อที่รวมประมาณ 50,000 ตารางเมตร และมีรายการสินค้ามากกว่า 16,000 รายการ
  บริษัทได้ลงทุนติดตั้งระบบคอมพิวเตอร์ควบคุมการจัดการคลังสินค้า (Warehouse Management
  System ภายใต้ตราสินค้า ISIS) พร้อมด้วยระบบแร๊ควางสินค้าที่ทันสมัย
  ซึ่งก่อให้เกิดข้อได้เปรียบและประโยชน์ต่อลูกค้า เช่น
  สามารถตรวจสอบและติดตามค้นหารายการสินค้าได้อย่างถูกต้องแม่นยำ
  สามารถจัดและควบคุมการจ่ายสินค้าตามระบบ “First-Expire, First-Out” “First-In,
  First-Out” และ “Last-In, First –Out” ได้อย่างเที่ยงตรง
  แยกเก็บสินค้าในพื้นที่เก็บตามอุณหภูมิควบคุมที่ต้องการทั้งห้องอุณหภูมิปกติ ห้องปรับอากาศ (24
  องศาเซลเซียส) และห้องเย็น (2 - 8 องศาเซลเซียส)
  หรือพื้นที่เฉพาะสินค้าตามที่ลูกค้าต้องการ และความแม่นยำของสินค้าคงคลังที่ระดับร้อยละ 99.9

  2. การขนส่ง บริษัทดำเนินการจัดเตรียมสินค้าเพื่อกระจายส่งให้ลูกค้า การวางแผน
  และการจัดการสายขนส่งด้วยรถของบริษัทเองและรถเช่า
  เพื่อส่งสินค้าให้ตรงตามเวลาที่ลูกค้าต้องการทั่วประเทศ
  และมีบริการเสริมในการเก็บเงินขณะส่งมอบ และการจัดการสินค้าคืน

  3. ตัวแทนพิธีการศุลกากร บริษัทเป็นตัวแทนที่ได้รับใบอนุญาตเลขที่ 208
  โดยมีขอบเขตการให้บริการเป็นแบบครบวงจร ทั้งนำเข้าและส่งออก ผ่านทางเรือ เครื่องบิน
  ทางบก (แบบออนไลน์ทางอิเล็กทรอนิกส์ ทั้ง “Green Line” และระบบ “Paperless”)
  และครอบคลุมถึงการจัดหาค่าระวางสินค้า รวมทั้งบริการอื่น ๆ ที่เกี่ยวข้อง เช่น
  การขอการคืนค่าภาระภาษีอากรสำหรับวัตถุดิบที่นำเข้าตามมาตรา 19 ทวิ
  แห่งพระราชบัญญัติศุลกากร เป็นต้น

  4. การให้คำปรึกษาด้านซัพพลายเชนและโลจิสติกส์
  ให้บริการวิเคราะห์และปรับปรุงการดำเนินการเพื่อบริหารการจัดการด้านซัพพลายเชนและกระบวนการภายในคลังสินค้า
  การขนส่ง การดำเนินพิธีการศุลกากร และการวางแผนสิทธิประโยชน์ทางด้านภาษีศุลกากร

  (2) การตลาดและภาวะการแข่งขัน

  ด้านการตลาด บริษัทใช้กลยุทธ์ที่เน้นการให้บริการที่มีคุณภาพ
  ด้วยลักษณะการให้บริการที่แตกต่างกันตามความต้องการของลูกค้าแต่ละราย
  ด้วยเทคโนโลยีที่ทันสมัย และมีราคาที่เหมาะสมและยุติธรรม เพื่อสร้างความพึงพอใจแก่ลูกค้า
  ในปีที่ผ่านมา บริษัทได้มีการประชาสัมพันธ์ผ่าน
  สิ่งตีพิมพ์ด้านโลจิสติกส์ชั้นนำ มีการพัฒนาเว็บไซต์ของบริษัท
  เพื่อให้ลูกค้าสามารถเข้าถึงได้โดยง่ายและทราบขอบเขตการให้บริการ
  มีการออกบู๊ทในงานสัมมนาและนิทรรศการต่าง ๆ นอกจากนี้
  แผนกพัฒนาธุรกิจยังได้ดำเนินการเชิงรุกในการเจาะกลุ่มธุรกิจเป้าหมาย
  บริษัทได้มุ่งพัฒนาการให้บริการ และเน้นขยายการให้บริการแก่ลูกค้าภายนอก
  โดยบริษัทมีรายได้จากการให้บริการลูกค้าซึ่งอยู่ในกลุ่มบีเจซีประมาณร้อยละ 80
  และมีเป้าหมายที่จะขยายการบริการไปสู่ลูดค้าภายนอกมากขึ้นในแต่ละปี
  เพื่อเพิ่มส่วนแบ่งทางการตลาดโลจิสติกส์

  ลูกค้าหลักของบริษัท คือ
  ธุรกิจที่ประสงค์จะใช้บริการจากภายนอกองค์กรในงานที่เกี่ยวข้องกับพิธีการศุลการกร
  การจัดหาค่าระวาง การบริหารคลังสินค้าและสินค้าคงคลัง การขนส่ง ดังนั้น
  ลูกค้าจึงมาจากหลากหลายอุตสาหกรรม ปัจจุบันนี้
  กลุ่มลูกค้าหลักมาจากสินค้ากลุ่มอุปโภคและบริโภค เวชภัณฑ์และอุปกรณ์การแพทย์
  กลุ่มเทคนิคและอุตสาหกรรม สินค้าไอทีและอุปกรณ์คอมพิวเตอร์ อย่างไรก็ตาม
  บริษัทได้ปรับกลยุทธ์ในการเพิ่มลูกค้าในสินค้าอื่น ๆ ที่มีอัตราการเติบโตสูง เช่น เครื่องใช้ไฟฟ้า
  เทคโนโลยี สินค้าแช่เย็นและแช่แข็ง เป็นต้น

  สภาพการแข่งขันภายในอุตสาหกรรม

  การเจริญเติบโตทางด้านเศรษฐกิจของประเทศไทยในปีที่ผ่านมา
  และการเปิดเสรีทางการค้า(FTA) กับประเทศคู่ค้า
  ทำให้มีผู้ประกอบการด้านโลจิสติกส์ต่างชาติให้บริการแก่ผู้นำเข้าและส่งออกมากขึ้น
  ซึ่งใช้ความได้เปรียบจากการมีเครือข่ายในหลายประเทศ
  และมีเทคโนโลยีที่ทันสมัยมากกว่าผู้ประกอบการด้านโลจิสติกส์ของไทย
  ผู้ประกอบการด้านโลจิสติกส์ของประเทศไทยที่มีขนาดเล็ก
  ได้รวมกลุ่มกันมากขึ้นเพื่อให้เกิดอำนาจในการแข่งขันกับผู้ประกอบการด้านโลจิสติกส์จากต่างชาติ
  แต่การรวมกลุ่มดังกล่าวยังไม่ประสบผลสำเร็จมากนัก อย่างไรก็ตาม
  บริษัทใช้จุดเด่นในการให้บริการครบวงจรด้วยเทคโนโลยี่ที่ทันสมัย
  ทำให้สามารถแข่งขันได้ด้วยค่าบริการที่เหมาะสมและยุติธรรม

  การเจริญเติบโตของเศรษฐกิจอย่างต่อเนื่องในประเทศไทย
  และการมุ่งไปสู่ประชาคมเศรษฐกิจอาเซียน (ASEAN Economic Community:AEC) ในปี
  2558
  ทำให้ปริมาณความต้องการการใช้บริการทางด้านโลจิสติกส์มีอัตราการขยายตัวเพิ่มอย่างต่อเนื่อง
  ซึ่งเปิดโอกาสให้บริษัทแสวงหา
  ลูกค้าเพิ่ม รวมทั้งการเพิ่มบริการในด้านอื่น ๆ อย่างไรก็ตาม
  การแข่งขันจะมีความรุนแรงขึ้นจากผู้ประกอบการต่างชาติที่มีเครือข่ายในหลายประเทศ

  (3) การจัดหาผลิตภัณฑ์หรือบริการ

  บริษัทมีสำนักงานใหญ่ตั้งอยู่ที่ อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42
  แขวงพระโขนง เขตคลองเตย จังหวัดกรุงเทพมหานคร 10110 บริษัทมีคลังสินค้า 6 แห่ง
  เพื่อให้บริการแก่ลูกค้า ได้แก่

  1. เลขที่ 48 ซอยสมานฉันท์ - บาโบส ถนนสุขุมวิท 42 แขวงพระโขนง เขตคลองเตย
  จังหวัดกรุงเทพมหานคร

  2. เลขที่ 91 หมู่ที่ 15 ตำบลบางพลีใหญ่ อำเภอบางพลี จังหวัดสมุทรปราการ

  3. เลขที่ 228 หมู่ที่ 1 ถนนราษฎร์บูรณะ แขวงราษฎร์บูรณะ เขตราษฎร์บูรณะ
  จังหวัดกรุงเทพมหานคร

  4. เลขที่ 9/14-18 ถนนบางนาตราด ตำบลบางเสาธง อำเภอบางเสาธง
  จังหวัดสมุทรปราการ

  5. เลขที่ 825/3 หมู่ที่ 5 ตำบล หนองจะบก อำเภอเมือง จังหวัดนครราชสีมา

  6. เลขที่ 9/14 และ 9/16-18 หมู่ที่ 3 อำเภอบางเสาธง จังหวัดสมุทรปราการ

  บริษัทให้การบริการคลังสินค้าและการขนส่งจากคลังสินค้า โดยมีบุคลากรประจำ
  อยู่ที่หน่วยงานคลังสินค้าดังกล่าวข้างต้น
  โดยข้อมูลจากทุกคลังสินค้าจะเชื่อมโยงเข้าหาศูนย์ข้อมูลหลักที่ศูนย์กระจายสินค้าสุวรรณภูมิ
  ทำให้เจ้าหน้าที่และฝ่ายบริหารสามารถทราบและตรวจสอบการเคลื่อนไหวของกิจกรรมต่าง ๆ
  ได้ตลอดเวลา
  เป็นผลให้ฝ่ายปฏิบัติการสามารถปรับแผนการทำงานภายใต้สถานการณ์ที่เปลี่ยนแปลง
  บริษัทมีเจ้าหน้าที่ด้านงานพิธีการศุลกากรจะประจำอยู่ที่สำนักงานใหญ่เพื่อสามารถรับและส่งเอกสารที่รวดเร็วกับลูกค้าและสายการเดินเรือและเครื่องบิน

  บริษัทให้ความสำคัญในการสำรองข้อมูล โดยมีการสำรองข้อมูลทุกคืนผ่านศูนย์สำรองข้อมูล
  ที่ตั้งอยู่อาคารอื่นเพื่อลดความเสี่ยงต่อข้อมูลสูญหายและเหตุการณ์ที่ไม่ปกติ
  บริษัทเน้นการให้บริการโลจิสติกส์ที่เพิ่มคุณค่าและครบวงจรให้แก่ลูกค้าในกลุ่มบริษัทและบุคคลภายนอกตามความคาดหวังของลูกค้า
  โดยบุคลากรมืออาชีพ ด้วยเทคโนโลยีที่ทันสมัย
  และการประสานความร่วมมือกับคู่ค้าในกระบวนการปฎิบัติการที่มีคุณภาพ
  เพื่อสร้างผลตอบแทนที่เหมาะสมต่อผู้ถือหุ้นและผู้มีส่วนได้เสีย นโยบายคุณภาพของบริษัท คือ
  การมุ่งให้บริการที่เป็นเลิศพร้อมกับการปรับปรุงอย่างต่อเนื่อง โดยมีจุดมุ่งหมายหลัก คือ
  บริษัทและลูกค้าจะเติบโตไปพร้อม ๆ กัน
  บริษัทเชื่อว่าวิธีที่จะรักษาความสัมพันธ์กับลูกค้าแบบระยะยาวได้นั้น
  จะต้องให้บริการที่มีคุณภาพที่สุดและลูกค้าพอใจ บริษัทมีการติดตามสำรวจความพึงพอใจ
  และความเข้าใจในความต้องการของลูกค้าอย่างสม่ำเสมอ ทั้งนี้ บริษัทใช้ระบบมาตรฐาน ISO
  9001:2008 เพื่อพัฒนาคุณภาพและมีนโยบาย
  การดำเนินการดังกล่าวอย่างต่อเนื่อง
  เพื่อทำให้มั่นใจได้ว่าบริษัทได้บรรลุวัตถุประสงค์ตามคำมั่นสัญญาในการให้บริการที่มีคุณภาพและการพัฒนาอย่างต่อเนื่อง

  ผลกระทบสิ่งแวดล้อม

  การให้บริการด้านคลังสินค้า
  และการขนส่งมิได้ก่อให้เกิดของเสียที่จะมีปัญหาต่อสิ่งแวดล้อมอย่างมีนัยหรือเกินกว่าที่กฎหมายกำหนด
  อย่างไรก็ตาม เพื่อเป็นการลดการใช้พลังงาน
  บริษัทพยายามลดการใช้ไฟฟ้าในคลังสินค้าและเพิ่มประสิทธิภาพของรถส่งสินค้า
  เพื่อลดจำนวนเที่ยวในการขนส่ง
  อีกทั้งได้มีการปรับปรุงรถขนส่งให้สามารถใช้ก๊าซธรรมชาติเป็นเชื้อเพลิงอีกด้วย

  2.3 ผลิตภัณฑ์กระดาษอนามัย

  บริษัท เบอร์ลี่ ยุคเกอร์ เซลล็อกซ์ จำกัด

  (1) ลักษณะผลิตภัณฑ์หรือบริการ

  บริษัทดำเนินการผลิตสินค้ากระดาษอนามัย ได้แก่ กระดาษชำระ กระดาษเช็ดหน้า
  กระดาษอเนกประสงค์ กระดาษเช็ดมือ, เช็ดปาก และใช้ในครัวเรือน
  ตลอดจนผลิตภัณฑ์ที่ใช้ในสถาบันต่าง ๆ เช่น โรงพยาบาล โรงงาน สถานที่ทำงาน สถานศึกษา
  โรงแรม สถานที่พัก เป็นต้น ภายใต้เครื่องหมายการค้า เซลล็อกซ์ ซิลค์เบลล์ และแม๊กซ์โม่
  โดยจัดจำหน่ายภายในประเทศและส่งออกไปยังประเทศในแถบเอเชียอาคเนย์ เช่น ประเทศลาว
  ประเทศเวียดนาม ประเทศกัมพูชา ประเทศสิงคโปร์ ประเทศพม่า เป็นต้น ทั้งนี้
  สามารถจำแนกสัดส่วนยอดขายแต่ละตราสินค้าในปีที่ผ่านมาได้ ดังนี้

  -----------------------------------------------------------------------
  เครื่องหมายการค้า                           ร้อยละของยอดขาย
  ---------------------------------------- ------------------------------
  เซลล็อกซ์                                  23

  ซิลค์                                      27

  เบลล์                                     10

  แม๊กซ์โม่                                   3

  ตราของกลุ่มร้านค้าปลีกขนาดใหญ่                 15

  ธุรกิจเพื่อผู้ใช้สถาบัน                          20

  อื่น ๆ                                     2
  -----------------------------------------------------------------------

  บริษัทมุ่งเป็นผู้นำในการผลิตสินค้าที่มีคุณภาพดีในราคาที่คุ้มค่าเหมาะสม
  ตอบสนองต่อความต้องการของผู้บริโภคในตลาด โดยมีการพัฒนาสินค้าใหม่อย่างต่อเนื่อง
  ดำเนินการจัดจำหน่ายสินค้าแก่ผู้บริโภคภายในประเทศและต่างประเทศ โดยผ่านช่องทางค้าปลีก
  เช่น ไฮเปอร์-มาร์เก็ต ซุปเปอร์มาร์เก็ต มินิมาร์ท และร้านขายของชำ สำหรับลูกค้าสถาบัน
  เช่น โรงแรม โรงงาน สถานศึกษา ฯลฯ ซึ่งบริษัท จัดจำหน่ายผ่านตัวแทนจำหน่ายทั่วประเทศ

  (2) การตลาดและภาวะการแข่งขัน

  ปี 2554 บริษัท ยังคงมุ่งเน้นสร้างการเติบโตให้กับตราสินค้าหลัก ได้แก่ เซลล็อกซ์ ซิลค์ เบลล์
  และแม๊กซ์โม่ โดยเฉพาะ เซลล็อกซ์และซิลค์ในกลุ่มสินค้าระดับพรีเมียม
  และระดับกลางตามลำดับเพื่อสอดรับกับความต้องการของผู้บริโภคที่เพิ่มขึ้นอย่างต่อเนื่องในกลุ่มดังกล่าว

  ด้วยการปรับปรุงบรรจุภัณฑ์ใหม่สำหรับกระดาษชำระเซลล็อกซ์ ให้มีความน่ารักและทันสมัยมากขึ้น
  พร้อมตอกย้ำจุดขายหลักของความสะอาดด้วยเทคโนโลยีไมโครแบนที่ช่วยยับยั้งแบคทีเรีย
  ได้ถึงร้อยละ 99 ด้วยหนังโฆษณาใหม่ที่ชัดเจนและสร้างการจดจำที่ดีสำหรับผู้บริโภค
  สำหรับตราสินค้าซิลค์
  บริษัทได้ขยายตลาดไปในกลุ่มกระดาษเช็ดหน้าด้วยการออกสินค้าใหม่กระดาษซิลค์
  ป๊อบอัพ และปรับปรุงบรรจุภัณฑ์ให้ทันสมัยต่อเนื่อง
  รวมทั้งโฆษณาเพื่อสร้างการรับรู้ในตราสินค้ามากขึ้น
  สำหรับตราสินค้าแม๊กซ์โม่บริษัทประสบความสำเร็จในการทำกิจกรรม ณ
  จุดขายพร้อมส่งเสริมการใช้กระดาษอเนกประสงค์มากขึ้นเป็นผลให้มียอดขายเกิน 100 ล้านบาท
  ส่วนกระดาษชำระเบลล์
  บริษัทยังคงเป็นผู้นำในกลุ่มระดับประหยัดด้วยการมุ่งเน้นการกระจายสินค้าให้เข้าถึง
  กลุ่มลูกค้าในต่างจังหวัดเพิ่มขึ้นอย่างต่อเนื่อง
  ทั้งนี้บริษัทยังได้โอกาสสร้างยอดขายและรายได้จากความต้องการสินค้าเพิ่มขึ้นจากสถานการณ์อุทกภัยในช่วงปลายปี

  นอกจากนี้บริษัทยังสามารถเพิ่มอัตราส่วนของกำไรโดยรวมด้วยการปรับสัดส่วนการขายโดยเพิ่มสัดส่วนรายได้ในกลุ่มสินค้าพรีเมี่ยมเพิ่มขึ้น
  ลดการขายสินค้าลูกกระดาษในกลุ่มลูกค้าสถาบัน รวมทั้งปรับราคาสินค้าบางตัวในไตรมาสที่ 3
  ของปีเพื่อสอดรับกับสภาพตลาดโดยรวม
  เป็นผลให้บริษัทยังคงรักษาความเป็นผู้นำตลาดในกลุ่มกระดาษชำระในประเทศ
  ด้วยส่วนแบ่งตลาดร้อยละ 38
  อีกทั้งยังสามารถเพิ่มส่วนแบ่งตลาดในกลุ่มกระดาษเช็ดหน้าดีขึ้นด้วยส่วนแบ่งตลาดร้อยละ 22

  สำหรับกลุ่มลูกค้าสถาบัน
  บริษัทยังคงเน้นการขยายฐานลูกค้าทั้งในกรุงเทพและต่างจังหวัดอย่างต่อเนื่อง
  โดยเฉพาะในต่างจังหวัดที่มีการเติบโตจากยอดขายถึงร้อยละ 15 เมื่อเทียบกับปีที่แล้ว

  ในตลาดต่างประเทศ บริษัทยังคงสร้างการเติบโตจากยอดขายได้ร้อยละ 14
  เทียบกับปีที่แล้วถึงแม้จะได้รับผลกระทบจากการเมืองในประเทศกัมพูชาและพม่าทำให้เกิดการปิดด่านค้าขาย
  อีกทั้งอุทกภัยในประเทศกัมพูชาและเวียดนาม
  นอกจากนี้บริษัทได้ดำเนินการติดตั้งเครื่องจักรและเริ่มดำเนินการผลิตกระดาษในประเทศเวียดนามเมื่อเดือนกันยายนที่ผ่านมาเพื่อเพิ่มโอกาสและศักยภาพในการแข่งขันในประเทศต่อไปในอนาคต

  สภาพการแข่งขันภายในอุตสาหกรรม

  สภาพการแข่งขันโดยรวมในปี 2555
  ยังคงสูงในขณะที่ความต้องการสินค้าของผู้บริโภคยังคงเติบโตสูงเช่นกัน
  โดยเฉพาะกลุ่มสินค้าระดับพรีเมี่ยมและระดับกลาง
  เนื่องจากผู้บริโภคเริ่มมีความเข้าใจและต้องการสินค้าที่มีคุณภาพสอดคล้องกับโอกาสที่ใช้ในแต่ละประเภทสินค้ามากขึ้น
  นอกจากนี้แนวโน้มการทำตลาดและการแข่งขันของสินค้าคู่แข่งจากต่างประเทศมีมากขึ้น โดยบริษัท
  ยังคงให้ความสำคัญกับการสร้างตราสินค้าให้แข่งแกร่งและเป็นที่ยอมรับของผู้บริโภคอย่างต่อเนื่องในตราสินค้าหลักของบริษัทโดยเฉพาะ
  เซลล็อกซ์ และซิลค์ ด้วยการแนะนำสินค้าใหม่ ปรับปรุงคุณภาพสินค้า
  เพิ่มมูลค่าให้กับสินค้าและโฆษณาทั้งทางโทรทัศน์และ ณ จุดขายอย่างชัดเจน

+-------------+--------------------------+--------+--------+---------+
| กลุ่มคุณภาพ    | บริษัทคู่แข่งขัน               | ภาวะกา |        |         |
|             |                          | รแข่งขัน |        |         |
+=============+==========================+========+========+=========+
|             |                          | เบาบาง | ป      | รุนแรง   |
|             |                          |        | านกลาง |         |
+-------------+--------------------------+--------+--------+---------+
| พรีเมี่ยม      | บริษัท คิมเบอร์ลี่ - คล้าก      |        |        | /       |
+-------------+--------------------------+--------+--------+---------+
| ดี           | บริษัท คิมเบอร์ลี่ - คล้าก,     |        |        | /       |
|             |                          |        |        |         |
|             | บริษัท ริเวอร์โปร์            |        |        |         |
+-------------+--------------------------+--------+--------+---------+
| ประหยัด      | บริษัท คิมเบอร์ลี่ - คล้าก,     |        |        | /       |
|             |                          |        |        |         |
|             | บริษัท ริเวอร์โปร์, บริษัท      |        |        |         |
|             | วังขนาย                   |        |        |         |
+-------------+--------------------------+--------+--------+---------+
| สุดประหยัด    | บริษัท คิมเบอร์ลี่ - คล้าก,     | /      |        |         |
|             |                          |        |        |         |
|             | บริษัท ริเวอร์โปร์, บริษัท      |        |        |         |
|             | วังขนาย                   |        |        |         |
+-------------+--------------------------+--------+--------+---------+

  (3) การจัดหาผลิตภัณฑ์หรือบริการ

  บริษัทตั้งอยู่ที่อาคารเบอร์ลี่ ยุคเกอร์ ชั้น 11 อาคารเลขที่ 99 ซอยรูเบีย ถนนสุขุมวิท 42
  แขวงพระโขนง เขตคลองเตย กรุงเทพมหานคร 10110 โดยมีโรงงานผลิตและจัดเก็บสินค้า 2
  แห่ง

  โรงงานแรกตั้งอยู่เลขที่ 330 หมู่ 9 ซอยร่วมใจ ถนนบางนา-ตราด กม.19 ตำบลบางโฉลง
  อำเภอ บางพลี จังหวัดสมุทรปราการ 10540 และโรงงานแห่งที่สองตั้งอยู่เลขที่ 598 หมู่ 10
  ตำบลท่าตูม อำเภอศรีมหาโพธิ จังหวัดปราจีนบุรี 25140

  กำลังการผลิตและปริมาณการผลิต

  กำลังการผลิตในช่วง 3 ปีที่ผ่านมา เป็นดังนี้

  ----------------------------------- ----------- ----------- ------------
  กำลังและปริมาณการผลิต                  2554        2553        2552

  กำลังการผลิตเต็มที่ (หน่วย : ตัน)          45,000      45,191      45,000

  ปริมาณการผลิตจริง (หน่วย : ตัน)          43,964      43,055      41,301

  การใช้กำลังการผลิต (ร้อยละ)             97.70       89.34       91.78

  อัตราเพิ่มของปริมาณการผลิต (ร้อยละ)       -2.30       -10.66      -8.22
  ----------------------------------- ----------- ----------- ------------

วัตถุดิบที่ใช้ในการผลิต

  วัตถุดิบที่สำคัญคือเยื่อรีไซเคิลที่ผลิตขึ้นเองที่โรงงานปราจีนบุรี
  และเยื่อใยสั้นยูคาลิปตัส/เยื่อใยยาวจากต่างประเทศ โดยใช้เยื่อรีไซเคิลประมาณร้อยละ 46
  โดยใช้เยื่อใยสั้นร้อยละ 39 ในขณะที่วัตถุดิบต่างประเทศใช้เยื่อใยยาวร้อยละ 15
  และมีสัดส่วนการซื้อวัตถุดิบจากในประเทศต่อวัตถุดิบต่างประเทศเป็น 58 ต่อ 42 โดยมูลค่า

  ผลกระทบสิ่งแวดล้อม

  บริษัทมีระบบบำบัดน้ำเสีย เพื่อนำน้ำทั้งหมดกลับมาใช้ในกระบวนการใหม่
  โดยไม่มีการทิ้งสู่สิ่งแวดล้อม และผลจากการทดสอบจากห้องปฏิบัติการภายนอกที่ได้รับการรับรอง
  พบว่าในระยะ 3 ปีที่ผ่านมา ค่าต่างๆ อยู่ในมาตรฐานที่กรมโรงงาน
  กระทรวงอุตสาหกรรมกำหนด

  สำหรับกากตะกอนซึ่งเป็นประเภทไม่เป็นพิษ
  บริษัทได้ว่าจ้างหน่วยงานภายนอกที่ได้รับอนุญาตถูกต้องในการบำบัด/กำจัดกากตะกอนดังกล่าว

  2.4 ผลิตภัณฑ์ขนมขบเคี้ยว

บริษัท เบอร์ลี่ ยุคเกอร์ ฟู้ดส์ จำกัด

  (1) ลักษณะผลิตภัณฑ์หรือบริการ

  ดำเนินการผลิต และจัดจำหน่ายสินค้าประเภทขนมขบเคี้ยวและเครื่องดื่มช็อคโกแลต
  ภายใต้ตราสินค้า

  “ปาร์ตี้” - มันผสมทอดกรอบเคลือบเนยคาราเมล และข้าวโพดเคลือบเนยคาราเมล

  “เทสโต” - มันฝรั่งทอดกรอบ

  “แคมปัส” - ขนมอบกรอบเคลือบรสช็อคโกแลต เครื่องดื่มช็อคโกแลต

  “โดโซะ” - ข้าวอบกรอบปรุงรส และสาหร่ายทอดกรอบ

  “ไบตี้” - ขนมมันฝรั่งทอดกรอบ

  “เพลิน” - ข้าวเกรียบทอดกรอบ

  “ดูรูแคน” - อมยิ้ม

  “วันวัน” - ลูกอมรสนม

  โดยสามารถจำแนกสัดส่วนยอดขายตามประเภทขนมและเครื่องดื่มช็อคโกแลตได้ ดังนี้

  -------------------------------------------- --------------------------
  ประเภท                                       ร้อยละของยอดขาย

  มันฝรั่งทอดกรอบเทสโต                            52

  ข้าวอบกรอบโดโซะ                               17

  ขนมขึ้นรูป ปาร์ตี้ แคมปัส ไบตี้ เพลินและอื่นๆ            24

  เครื่องดื่มช็อคโกแลตแคมปัสดริ้ง                      4

  สาหร่ายทอดกรอบ                                2
  -------------------------------------------- --------------------------

(2) การตลาดและภาวะการแข่งขัน

  บริษัทดำเนินกิจกรรมด้านการผลิตโดยมีฝ่ายขายและฝ่ายการตลาด บริษัท เบอร์ลี่ ยุคเกอร์ จำกัด
  (มหาชน) เป็นผู้จัดจำหน่ายในทุกช่องทางจัดจำหน่าย โดยมีหน่วยขายบริหารจัดการ
  แยกออกเป็นช่องทาง ร้านค้าปลีกสมัยใหม่ (Modern Trade)
  และช่องทางร้านค้าปลีกแบบดั้งเดิม (Traditional Trade)
  รวมถึงการจัดจำหน่ายไปยังร้านค้าย่อยต่าง ๆ และ การส่งออกภายใต้แบรนด์สินค้าของบริษัท

  ในด้านการแข่งขัน บริษัทได้กำหนดกลยุทธ์หลัก ๆ เพื่อส่งเสริมขีดความสามารถของธุรกิจดังนี้

1.  มุ่งเน้นการสร้างความแตกต่างของตราสินค้ามันฝรั่ง “เทสโต” ให้มีตำแหน่งของผลิตภัณฑ์
    เป็นที่ชื่นชอบของกลุ่มเป้าหมาย
    รวมทั้งมีการออกรูปแบบและรสชาติใหม่เพื่อสร้างความตื่นเต้นและกระตุ้นการบริโภค เช่น
    รสชาติปูผัดพริกไทยดำ รสชาติกระเพราะทะเล
    รสชาติต้มยำทะเลและหอยเชลล์ผัดเนยกระเทียม

2.  การสร้างตลาดข้าวอบกรอบ ในปัจจุบัน “โดโซะ” มีอัตราส่วนแบ่งตลาดประมาณร้อยละ 70
    ทั้งนี้ เพื่อรักษาความเป็นผู้นำ บริษัทจะมุ่งการสร้างความถี่ของการบริโภค
    และการตอกย้ำเรื่องตราสินค้าผ่านการทำการส่งเสริมการตลาด
    ทั้งที่เน้นแบบทั่วประเทศและเฉพาะช่องทางการขายหลัก ๆ เช่น เซเว่น อีเลฟเว่น
    บริษัทได้มีการปรับโฉม “โดโซะ คอร์นชีส” และ “โดโซะ สวีทชิลี” ใหม่
    เพื่อขยายฐานของผู้บริโภคข้าวอบกรอบไปสู่วัยรุ่น
    และขยายลักษณะการบริโภคไปสู่การบริโภคแบบแบ่งปันอย่างสนุกสนาน

3.  ยังคงเน้นการสร้างและขยายตลาดขนมขึ้นรูป (Extruded) โดยมีผลิตภัณฑ์ปาร์ตี้ และแคมปัส
    เป็นหลัก ในปี 2554 บริษัทได้นำเสนอผลิตภัณฑ์ใหม่สู่ตลาดคือ ปาร์ตี้ปังเนยกรอบ
    และขนมอบกรอบแคมปัสผสมวิตามิน เพื่อเข้าถึงตลาดผู้บริโภคที่คำนึงถึงสุขภาพมากยิ่งขึ้น

  บริษัทมีการแบ่งลักษณะของลูกค้าออกเป็น 5 ประเภทใหญ่ ตามลักษณะการดำเนินธุรกิจดังนี้

1.  ร้านค้าประเภทไฮเปอร์มาร์เก็ต (Hypermarket) และซุปเปอร์มาร์เก็ต (Supermarket)

2.  ร้านค้าประเภทร้านสะดวกซื้อและร้านค้าในสถานีบริการน้ำมัน (Convenient Store/Gas

  Station)

3.  ร้านค้าประเภทค้าส่ง (Wholesaler)

4.  ร้านค้าประเภทศูนย์กระจายสินค้า (Stocklist)

5.  ลูกค้าต่างประเทศในภูมิภาคอาเซียน (Asean Market)

  สภาพการแข่งขันภายในอุตสาหกรรม

  การแข่งขันในตลาดขนมขบเคี้ยวในปัจจุบันมีผู้ประกอบการจำนวนมาก ทำให้เกิดการแข่งขันสูง
  ตลาดเปราะบาง
  อ่อนไหวง่ายจากการเปลี่ยนและทดลองใช้ของผู้บริโภคจากผลิตภัณฑ์หนึ่งสู่อีกผลิตภัณฑ์หนึ่ง
  ทั้งในตลาดขนมขบเคี้ยวเองและตลาดสินค้าทดแทนอื่น ๆ
  เป็นเหตุให้ผู้ผลิตส่วนใหญ่ต้องใช้วิธีการโฆษณาและส่งเสริมการขาย
  เพื่อสร้างความรับรู้ในตราสินค้าของตนเองในกลุ่มผู้บริโภค ทั้งนี้
  จากข้อมูลการสำรวจส่วนแบ่งตลาด ปี 2554 ซึ่งจัดทำโดย Nielsen
  พบว่ามีผู้ประกอบการรายใหญ่สามรายแรกสามารถครองส่วนแบ่งร้อยละ 50 ของมูลค่าตลาดรวม
  บริษัทมีอัตราส่วนแบ่งการตลาดสูงเป็นอันดับ 2 ของตลาดขนมขบเคี้ยวรวม รองจากบริษัท
  ฟริโตเลย์ (ประเทศไทย) จำกัด

  (3) การจัดหาผลิตภัณฑ์หรือบริการ

  บริษัท ตั้งอยู่ที่อาคารเบอร์ลี่ ยุคเกอร์ ชั้น 2 เลขที่ 99 ซอยรูเบีย ถนนสุขุมวิท 42
  แขวงพระโขนง เขตคลองเตย กรุงเทพมหานคร 10110 มีโรงงานผลิต ตั้งอยู่ที่ 225/10 หมู่ 1
  นิคมอุตสาหกรรมเทพารักษ์ ตำบลบางเสาธง อำเภอบางเสาธง จังหวัดสมุทรปราการ
  ประกอบด้วยที่ดินประมาณ 15.2 ไร่ และอาคารสำนักงาน โรงงานและคลังสินค้าประมาณ
  23,513 ตารางเมตร

กำลังการผลิตและปริมาณการผลิต

กำลังการผลิตและการอัตราการใช้กำลังการผลิต ของผลิตภัณฑ์ขนมขบเคี้ยว ในช่วง 3
ปีที่ผ่านมาเป็นดังนี้

  ----------------------------------- ----------- ----------- ------------
  กำลังและปริมาณการผลิต                  2554        2553        2552

  กำลังการผลิตเต็มที่ (หน่วย : ตัน)          18,614      18,254      18,254

  ปริมาณการผลิตจริง (หน่วย : ตัน)          10,386      8,836       9,156

  การใช้กำลังการผลิต (ร้อยละ)             55.5        48.4        50.2

  อัตราเพิ่มของปริมาณการผลิต (ร้อยละ)       17.5        -3.5        -4.5
  ----------------------------------- ----------- ----------- ------------

  ทั้งนี้เพื่อเป็นการขยายกลุ่มลูกค้าและฐานธุรกิจของบริษัท นอกจากสินค้าที่ผลิตเองแล้ว
  บริษัทได้ว่าจ้างบริษัท Want Want ซึ่งตั้งอยู่ที่ 3 Xin Yuan Road, Yonghe Economic
  Zone of GETDD (Guangzhou Economic and Technology Development District)
  Guangdong Province, China ในฐานะหุ้นส่วนทางธุรกิจระยะยาวให้ผลิตข้าวอบกรอบ
  “โดโซะ” และ “แคมปัส บิสกิต” และได้ว่าจ้าง บริษัท ทีดีไอ แมนูแฟคเชอริ่ง จำกัด ซึ่งตั้งอยู่ที่
  44/3-4 ซอย อรรคพัฒน์ ถนนสุขุมวิท 55 แขวงคลองตันเหนือ เขตวัฒนา กรุงเทพมหานคร
  10110 ผลิตสินค้า แคมปัสช๊อคโกดริ้ง เพื่อจำหน่ายในประเทศอีกด้วย

  วัตถุดิบที่ใช้ในการผลิต

  วัตถุดิบที่ใช้ในการผลิตส่วนใหญ่เป็นผลผลิตทางการเกษตรซึ่งเป็นการนำผลผลิตทางเกษตร
  มาแปรูปเพื่อเพิ่มมูลค่าและเป็นการส่งเสริมอาชีพให้เกษตรกรโดยบริษัทมีการส่งเสริมการปลูกมันฝรั่ง
  แบบครบวงจร โดยจัดหาหัวพันธุ์ ปุ๋ย และเคมีให้เกษตรกรยืม
  และประกันราคารับซื้อคืนวัตถุดิบภายในประเทศ ได้แก่ มันเทศ มันฝรั่ง แป้งมันสำปะหลัง
  น้ำมันปาล์ม น้ำตาลทราย นมสด นมข้นหวาน บรรจุภัณฑ์ต่าง ๆ ภายในประเทศ ได้แก่ ฟิล์ม ซีพีพี
  โอพีพี ถุงพลาสติก และกล่องกระดาษลูกฟูก วัตถุดิบจากต่างประเทศ ได้แก่ แป้งสาลี ไขมันเนย
  เครื่องปรุงรส ผงโกโก้ และสาหร่าย เป็นต้น
  ในปัจจุบันบริษัทจัดซื้อวัตถุดิบหลักในการผลิตจากผู้จำหน่ายมากกว่า 50 ราย
  โดยมีสัดส่วนการซื้อวัตถุดิบในประเทศและต่างประเทศคิดเป็นร้อยละ 80 และ 20 ตามลำดับ

การใช้เทคโนโลยีในการผลิต

บริษัท ได้มีการลงทุนและพัฒนาเครื่องจักรและเทคโนโลยีในการผลิตอย่างต่อเนื่อง
ทั้งจากสหรัฐอเมริกา ยุโรป ออสเตรเลีย และญี่ปุ่น เพื่อให้มีขบวนการผลิตสินค้าที่มีประสิทธิภาพ
ผลิตสินค้าได้มีคุณภาพระดับสากล

บริษัทได้รับใบรับรองการผลิตตามมาตรฐาน GMP ใบรับรองการวิเคราะห์อันตรายและ
จุดวิกฤติที่ต้องควบคุมในการผลิตอาหาร (HACCP) ใบรับรองระบบบริหารคุณภาพมาตรฐาน ISO
9001 : 2008 และใบรับรองระบบมาตรฐานด้านความปลอดภัยของผลิตภัณฑ์อาหาร ISO 22000
จาก BVQI (Bureau Veritus Quality International)
ในการผลิตอาหารตามมาตรฐานอย่างครบถ้วน
นอกจากนี้ยังได้รับใบรับรองระบบบริหารจัดการความปลอดภัย ISO18001
ใบรับรองธรรมาภิบาลสิ่งแวดล้อม (Good Governance Award) ใบรับรองมาตรฐาน ISO
10002 : 2004 การจัดการ
ข้อร้องเรียน ใบรับรอง SR Mark (Social Responsibility Mark)
และบริษัทยังได้นำระบบพัฒนาคุณภาพ TQM และระบบการพัฒนาประสิทธิภาพการผลิต TPM KAIZEN
มาประยุกต์ใช้ เพื่อให้บริษัทมีระบบคุณภาพและการจัดการด้านการผลิตที่มีประสิทธิภาพ
และมีการพัฒนาอย่างต่อเนื่อง ทั้งนี้ ผลิตภัณฑ์ที่บริษัทผลิตยังได้รับการรับรองฮาลาลแห่งชาติ THS
24000 : 2552 โดยผ่าน
การตรวจสอบและรับรอง จากคณะกรรมการกลางอิสลามแห่งประเทศไทย

ผลกระทบต่อสิ่งแวดล้อม

  น้ำเสียจากกระบวนการผลิตของบริษัท จะผ่านระบบบำบัดน้ำเสียเพื่อให้ได้มาตรฐาน
  ก่อนปล่อยไปสู่ระบบบำบัดน้ำเสียส่วนกลางของนิคมอุตสาหกรรมเทพารักษ์
  และบริษัทได้ใช้เชื้อเพลิงจากก๊าซธรรมชาติ (Natural Gas Vehicle – NGV) ทั้งหมด
  ซึ่งเป็นการใช้พลังงานที่สะอาดในกระบวนการผลิต
  บริษัทยังได้ศึกษาระบบการจัดการสิ่งแวดล้อมและอยู่ระหว่างดำเนินการขอรับรองมาตรฐานด้านสิ่งแวดล้อม
  ISO14001 และโรงงานสีเขียว Green Supply Chain ในปีถัดๆ ไป บริษัทได้ร่วมวิจัยกับ
  Japan Center of Excellence (JCOE)
  และหน่วยงานภายนอกในโครงการลดผลิตภัณฑ์ของเสียในโรงงานและศึกษาการแปรรูปขยะของเสียเป็นสินค้ามูลค่าเพิ่มโดยมุ่งลดผลกระทบต่อสิ่งแวดล้อมและชุมชนเป็นสำคัญ

เจซี ฟู้ดส์ เอสดีเอ็น บีเอชดี

  เป็นบริษัทย่อยของบริษัท โดยบริษัทถือหุ้นทางอ้อมผ่านบริษัท เบอร์ลี่ ยุคเกอร์ ฟู้ดส์ จำกัด
  ในสัดส่วน ร้อยละ 100 ของทุนจดทะเบียนที่ชำระแล้ว

  (1) ลักษณะผลิตภัณฑ์หรือบริการ

บริษัทเป็นผู้ผลิตและจัดจำหน่ายผลิตภัณฑ์ขนมขบเคี้ยวประเภทมันฝรั่งทอดกรอบภายใต้ตราสินค้า
“ไว้ส์” ซึ่งครอบครองตลาดในมาเลเซียร้อยละ 70 ของยอดขาย และร้อยละ 30
เป็นการส่งออกไปยังฮ่องกงและบรูไน และบริษัทยังเป็นผู้ผลิตมันฝรั่งทอดกรอบให้กับ คาลบี้
อินเตอร์เนชั่นแนล ลิมิเต็ด ผู้ผลิตขนมขบเคี้ยวรายใหญ่ที่สุดในประเทศญี่ปุ่น
เพื่อส่งออกไปยังตลาดที่มีอยู่ในประเทศสิงคโปร์และประเทศไทย

  (2) การตลาดและสภาวะการแข่งขัน

บริษัท เบอร์ลี่ ยุคเกอร์ ฟู้ดส์ จำกัด เข้าซื้อกิจการของ เจซี ฟู้ดส์ เอสดีเอ็น บีเอชดี
เพื่อรองรับการขยายตลาดและฐานการผลิตสินค้าในกลุ่มขนมขบเคี้ยวของกลุ่ม
เพื่อนำสินค้าออกสู่ตลาดในประเทศมาเลเซียและประเทศอื่น ๆ
ในแถบภูมิภาคเอเชียตะวันออกเฉียงใต้

  ในรอบปี 2554 ยอดขายโดยรวมของเจซี ฟู้ดส์ เอสดีเอ็น บีเอชดีเติบโตขึ้นร้อยละ 33 เป็นผล
  มาจากยอดขายของมันฝรั่งทอดกรอบภายใต้ตราสินค้า ‘ไวส์’ และ ‘เทสโต’
  การเติบโตของยอดขายโดยหลัก ๆ มาจากตลาดภายในประเทศมาเลเซีย
  โดยมีการเติบโตร้อยละ 57 เมื่อเทียบกับปีที่แล้ว
  ทั้งนี้มาจากความพยายามในการพัฒนาช่องทางการจัดจำหน่ายและการขยายตลาดไปยังผู้บริโภค
  กลุ่มใหม่ ๆ ผ่านทางการจัดงานแสดงสินค้าตามที่สถานที่ต่าง ๆ เช่น บริษัท
  สถานศึกษาและตามงานเทศกาลต่าง ๆ
  ซึ่งในขณะที่เราจัดให้กลุ่มเป้าหมายทดลองสินค้าก็สามารถจัดจำหน่ายได้
  ในเวลาเดียวกัน นอกเหนือไปจากการจัดกิจกรรมส่งเสริมการขายอย่างต่อเนื่องแล้ว
  บริษัทได้มุ่งเน้นในการสร้างการรับรู้ตราสินค้าผ่านทางกิจกรรมอื่น ๆ อีกมากมายตลอดทั้งปีอีกด้วย

  นอกจากนี้ ในเดือนสิงหาคมปี 2554 บริษัทได้เปิดตัวสินค้าใหม่ภายใต้ตราสินค้าของบีเจซี
  คือมันฝรั่งทอดกรอบชนิดแผ่นหยัก (V-cut) “เทสโต” ซึ่งคิดเป็นสัดส่วนการขายประมาณร้อยละ
  5.5 ของยอดขายรวมทั้งหมดของบริษัทในปี 2554

  ทั้งนี้ ในสภาวะของราคาต้นทุนวัตถุดิบปรับตัวสูงขึ้น บริษัทยังคงมีกำไรเพิ่มขึ้นคิดเป็นร้อยละ 22
  เมื่อเทียบกับปีที่แล้ว ทั้งนี้มาจากการมุ่งเพิ่มประสิทธิภาพการผลิตประกอบกับราคาต้นทุนของ
  มันสำปะหรังดิบที่ลดลง

  สำหรับยอดขายจากการส่งออกเติบโตขึ้นประมาณร้อยละ 8 เมื่อเทียบกับปีที่แล้ว
  ยอดขายที่เติบโตหลัก ๆ มาจากตลาดในประเทศฮ่องกง

สภาพการแข่งขันภายในอุตสาหกรรม

  ตลาดภายในประเทศยังคงมีการแข่งขันที่รุนแรง โดยมีผลิตภัณฑ์และตราสินค้าใหม่เพิ่มขึ้นมากมาย
  เช่น มันฝรั่งยี่ห้อ Mr. Potato
  ซึ่งได้ออกมันฝรั่งชนิดแผ่นหยักออกมาแข่งขันกับมันฝรั่ง”ไวส์”แต่อย่างไรก็ตาม
  บริษัทยังรักษาความแข็งแรงและความสัมพันธ์อันแน่นแฟ้นกับคู่ค้าประกอบกับความพยายามในการจัดกิจกรรมส่งเสริมการตลาดต่างๆ
  เช่น การใช้สื่อโฆษณาทางโทรทัศน์และการเปิดตัวสินค้าใหม่
  ทำให้บริษัทสามารถผลักดันให้ยอดขายของมันฝรั่งทอดกรอบ “ไวส์” เติบโตขึ้นกว่าร้อยละ 43
  เมื่อเทียบกับปีที่แล้ว

  (3) การจัดหาผลิตภัณฑ์หรือบริการ

  ในปี 2554 ต้นทุนของวัตถุดิบหลักสูงขึ้นมากโดยเฉพาะน้ำมันปาล์ม
  ซึ่งราคาเพิ่มสูงขึ้นมาอยู่ที่ประมาณ 3,900 ริงกิตต่อตันซึ่งถือว่าสูงที่สุดในประวัติการณ์
  ในขณะที่วัตถุดิบหลักอื่น ๆ อาทิเช่น ฟิลม์ห่อผลิตภัณฑ์ กล่องกระดาษ
  และเครื่องปรุงรสได้ปรับราคาขึ้นสูงประมาณร้อยละ 3-8
  อย่างไรก็ตาม
  บริษัทได้มีการคิดด้นแนวทางในการบริหารต้นทุนการผลิตและเพิ่มยอดขายอย่างต่อเนื่องเพื่อคงความแข็งแรงทางธุรกิจ

  ผลกระทบสิ่งแวดล้อม

  บริษัทมีการดำเนินการเป็นอย่างดีเกี่ยวกับการกำจัดของเสียจากการผลิต
  มีการควบคุมของเสียที่เป็นน้ำก่อนที่จะปล่อยออกสู่สาธารณะ สำหรับของเสียที่เป็นของแข็งนั้น
  บริษัทได้ใช้บริการจากบริษัทที่ได้รับอนุญาตจากภาครัฐในการกำจัดของเสียทำให้การบริหารจัดการในเรื่องดังกล่าวของบริษัทอยู่ในระดับเป็นที่น่าพอใจขององค์การควบคุมของเสียในประเทศ

  2.5 ผลิตภัณฑ์อุปโภคบริโภค

บริษัท รูเบียอุตสาหกรรม จำกัด

(1) ลักษณะผลิตภัณฑ์หรือบริการ

  ดำเนินการผลิตเพื่อจำหน่ายและรับจ้างผลิตสินค้าจำพวก สบู่ แชมพู เครื่องสำอาง ลูกอม และ
  ช็อคโกแลต เพื่อการจำหน่ายทั้งในประเทศและต่างประเทศ
  สัดส่วนการจำหน่ายในประเทศและต่างประเทศคิดเป็นร้อยละ 88 และร้อยละ 12
  ของรายได้รวม ตามลำดับ ซึ่งจำหน่ายไปยังกลุ่มประเทศอาเซียน และไต้หวัน

  โดยสามารถจำแนกยอดขายตามประเภทของผลิตภัณฑ์ ในปีที่ผ่านมา ได้ดังนี้

  ---------------------------------------------- ------------------------
  ประเภทของผลิตภัณฑ์                                ร้อยละของยอดขาย

  สบู่                                             50

  ลูกอมและช็อกโกแลต                                26

  เครื่องสำอาง                                     23

  อื่น ๆ (ถ้ามี)                                     1
  ---------------------------------------------- ------------------------

โดยมีรายละเอียดของผลิตภัณฑ์ดังต่อไปนี้

+--------------+----------------+------------------+------------------+
| รายละเ       | สบู่             | เครื่องสำอาง       | ขนม              |
| อียดของผลิตภัณฑ์ |                |                  |                  |
+==============+================+==================+==================+
| ภายใต้ตราสินค  | สบู่พฤกษานกแก้ว   | ครีมอาบน้ำแพรอท    | ช็อคโกแลต         |
| ้าของกลุ่มเบอร์ลี่ |                | โกลด์             | Thailand Deluxe  |
| ยุคเกอร์       | สบู่แพรอท โกลด์   |                  |                  |
|              |                | คร               | ลูกอมรูบีโก         |
|              | สบู่พฤกษาสุขภาพผิว | ีมอาบน้ำนกแก้วพฤกษา |                  |
|              |                |                  |                  |
|              | แนทเชอรัลการ์ด   | ผลิตภัณฑ์สำหรับผู้ชาย  |                  |
|              |                |                  |                  |
|              | สบู่เดอร์มาพอน    | พรอมมิส           |                  |
|              |                |                  |                  |
|              |                | ผลิตภัณฑ์สำหรับผู้ชาย  |                  |
|              |                |                  |                  |
|              |                | พรอมมิส           |                  |
|              |                |                  |                  |
|              |                | สบู่เหลวล้างมือเซลลา |                  |
+--------------+----------------+------------------+------------------+
| รับจ้างผลิต     | เดทตอล         | เดทตอล           | ลูกอมซูกัส          |
|              |                |                  |                  |
|              | เบบี้มายด์        | เอว่อน            | ลูกอมคลอริฟินซี      |
|              |                |                  |                  |
|              | เอว่อน          | นีเวีย             | ช็อคโกแลตสวีท      |
|              |                |                  | เพอร์เฟค          |
|              | สบู่ซักผ้านีออน     | นาทริฟ            |                  |
|              |                |                  | ช็อคโกแลตบิ๊กบี      |
|              | ดอกเตอร์สมชาย   | เดกาเซ่           |                  |
|              |                |                  | ช็อคโกแลตมิสซิส     |
|              | แอคเน่เอด       | วอลซ์ดิสนีย์ คิดดี้ช้อยส์ |                  |
|              |                |                  | ฟลาวด์เวอร์        |
|              | เดอร์มิส         |                  |                  |
+--------------+----------------+------------------+------------------+

(2) การตลาดและภาวะการแข่งขัน

  บริษัททำการผลิตโดยยึดหลักคุณภาพ และการบริการจะต้องตรงตามที่ตกลงไว้กับลูกค้า
  ให้ความสำคัญในด้านความสะอาด สุขอนามัย ตลอดจนเคร่งครัดตามกฎ GMP, HACCP, HALAL
  และ ISO 9001 สำหรับตลาดของสินค้าสบู่นกแก้วจะให้ความสำคัญในเรื่องคุณภาพดี ภาพลักษณ์ดี
  ราคาแข่งขันได้ ทั้งนี้ ลูกค้ากลุ่มเป้าหมายจะอยู่ระดับรายได้ค่อนข้างดี ปานกลางและทั่วไป ทั้งนี้
  ขึ้นอยู่กับชนิดของสินค้า
  บริษัทใช้ช่องทางการจำหน่ายสินค้าภายใต้ตราสินค้าของบริษัทผ่านฝ่ายขายและฝ่ายการตลาดของบริษัท
  เบอร์ลี่ ยุคเกอร์ จำกัด (มหาชน) ทั้งตลาดในประเทศ
  และตลาดต่างประเทศสำหรับสินค้าที่บริษัทรับจ้างผลิตนั้น
  ลูกค้าที่เป็นผู้ว่าจ้างผลิตจะเป็นผู้ทำการตลาด และจัดจำหน่ายสินค้านั้น ๆ

  สภาพการแข่งขันภายในอุตสาหกรรม

  การแข่งขันในตลาดสินค้าสบู่ปัจจุบันมีอัตราการขยายตัวของความต้องการต่ำ
  แต่การแข่งขันทางการตลาดมีสูง
  ซึ่งขณะนี้บริษัทได้ขยายตลาดจากในประเทศออกสู่ตลาดต่างประเทศมากขึ้น
  โดยเฉพาะกับประเทศเพื่อนบ้านผ่านฝ่ายขายและฝ่ายการตลาดของบริษัท เบอร์ลี่ ยุคเกอร์ จำกัด
  (มหาชน) เช่น ประเทศลาว ประเทศกัมพูชา ประเทศพม่า ประเทศมาเลเซีย
  และประเทศสิงคโปร์ ทั้งนี้ ในส่วนของการผลิต
  บริษัทยังคงเป็นผู้รับจ้างผลิตสบู่ก้อนรายใหญ่ที่สุดรายหนึ่งในประเทศ อย่างไรก็ตาม
  จากผลการวิจัยส่วนแบ่งการตลาดของบริษัทในปี 2554
  สบู่ตรานกแก้วสามารถครองส่วนแบ่งตลาดสูงเป็นอันดับสามของตลาด
  บริษัทยังได้ขยายสินค้าไปยังกลุ่มสินค้าสบู่เหลวซึ่งมีอัตราการขยายตัวและความต้องการสูง
  ทั้งนี้ยังได้ขยายโรงงานผลิตสบู่เพื่อเพิ่มกำลังผลิตจาก 17,000 ตันเป็น 22,000 ตัน
  โดยจะแล้วเสร็จและผลิตได้ในเดือนพฤษภาคม 2554 เป็นต้นไป
  นอกจากนี้ยังได้ขยายกำลังการผลิตโดยการจ้างผู้ผลิตในประเทศพม่าผลิตสบู่เพื่อรองรับการขยายตัวของตลาดในประเทศพม่า

  ในส่วนของการรับจ้างผลิต บริษัทยังคงเป็นผู้รับจ้างผลิตสบู่ก้อนและลูกอมรายใหญ่ที่สุด
  รายหนึ่งในประเทศ
  โดยได้รับความไว้วางใจจากลูกค้าให้ผลิตเพื่อจำหน่ายในประเทศและส่งออกไปยังต่างประเทศ
  ได้แก่ ประเทศในกลุ่มอาเซี่ยน ประเทศไต้หวัน ฮ่องกง เป็นต้น

(3) การจัดหาผลิตภัณฑ์หรือบริการ

  บริษัทมีโรงงานผลิต 3 โรงงาน คือ โรงงานผลิตสบู่ โรงงานผลิตเครื่องสำอาง
  และโรงงานผลิตลูกอมและช็อคโกแลต ตั้งอยู่เลขที่ 70 หมู่ 13 ถนนปู่เจ้าสมิงพราย
  ตำบลหญ้าแพรก อำเภอพระประแดง จังหวัดสมุทรปราการ 10130

  กำลังการผลิตในระยะ 3 ปีที่ผ่านมาเป็นดังนี้

  ------------------------------------------------------------------------
  กำลังและปริมาณการผลิต                    2554        2553        2552
  ------------------------------------- ----------- ----------- ----------
  ผลิตภัณฑ์สบู่ :                                                    

  กำลังการผลิตเต็มที่ (หน่วย : ตัน)            22,000      17,000      17,000

  ปริมาณผลิตจริง (หน่วย : ตัน)               13,685      15,862      13,678

  การใช้กำลังการผลิต (ร้อยละ)               62.2        93.3        81.0

  อัตราเพิ่มของปริมาณการผลิต (ร้อยละ)         -13.7       15.9        8.5

  ผลิตภัณฑ์เครื่องสำอาง :                                            

  กำลังการผลิตเต็มที่ (หน่วย : ตัน)            7,300       7,300       7,300

  ปริมาณผลิตจริง (หน่วย : ตัน)               3,931       3,519       3,109

  การใช้กำลังการผลิต (ร้อยละ)               53.8        48.2        43.0

  อัตราเพิ่มของปริมาณการผลิต (ร้อยละ)         11.7        13.2        37.1
  ------------------------------------------------------------------------

  ------------------------------------------------------------------------
  กำลังและปริมาณการผลิต                    2554        2553        2552
  ------------------------------------- ----------- ----------- ----------
  ผลิตภัณฑ์กลีเซอรีน (ผลิตภัณฑ์พลอยได้) :                                

  กำลังการผลิตเต็มที่ (หน่วย : ตัน)            850         850         850

  ปริมาณผลิตจริง (หน่วย : ตัน)               530         641         592

  การใช้กำลังการผลิต (ร้อยละ)               62.3        75.41       70.0

  อัตราเพิ่มของปริมาณการผลิต (ร้อยละ)         17.3        8.3         4.9

  ผลิตภัณฑ์ลูกอม :                                                  

  กำลังการผลิตเต็มที่ (หน่วย : ตัน)            8,800       8,800       7,000

  ปริมาณการผลิตจริง (หน่วย : ตัน)            5,655       4,919       4,989

  การใช้กำลังการผลิต (ร้อยละ)               64.2        55.9        71.0

  อัตราเพิ่มของปริมาณการผลิต (ร้อยละ)         14.9        -1.4        3.4
  ------------------------------------------------------------------------

  วัตถุดิบที่ใช้ในการผลิต

  เน้นนโยบายจัดหาวัตถุดิบจากภายในประเทศเป็นหลัก โดยปี 2554
  มีสัดส่วนการจัดซื้อในประเทศประมาณร้อยละ 85 และต่างประเทศร้อยละ 15

  วัตถุดิบที่จัดซื้อจากต่างประเทศ

  ได้แก่ วัตถุดิบบางชนิดที่ไม่สามารถจัดหาได้ภายในประเทศ หรือที่มีอยู่ภายในประเทศ
  มีคุณภาพไม่ได้มาตรฐาน เช่น หัวน้ำมันหอม หัวเชื้อ และเคมีภัณฑ์ เป็นต้น ทั้งนี้ วัตถุดิบข้างต้น
  บริษัทจัดซื้อจากประเทศฟิลิปปินส์ สิงคโปร์ อังกฤษ ฝรั่งเศส และสหรัฐอเมริกา

  วัตถุดิบที่จัดซื้อได้ในประเทศ

  ได้แก่ น้ำมันปาล์ม น้ำมันมะพร้าว น้ำตาลทราย และกลูโคส เป็นต้น
  เนื่องจากบริษัทมีประสบการณ์การผลิตที่ยาวนาน
  รวมเข้ากับการถ่ายทอดองค์ความรู้จากผู้ชำนาญการผลิต
  และจากการใช้เทคโนโลยีชั้นสูงจากต่างประเทศ ความพอเพียงของเครื่องจักรและบุคลากร
  รวมถึงความช่วยเหลือด้านเทคนิคจากผู้เชี่ยวชาญในการให้คำปรึกษาแนะนำสูตรและกรรมวิธีการผลิตที่แนะนำฝึกสอน
  ช่วยแก้ปัญหาเมื่อต้องการ ทำให้บริษัทสามารถบริหารงานได้อย่างมีประสิทธิภาพ
  นอกจากนี้บริษัทยังได้ดำเนินการในด้านต่าง ๆ ดังต่อไปนี้

  - ปรับปรุงงานด้าน EHS (Environmental Health and Safety) เพื่อให้ได้มาตรฐาน

  - ควบคุม บริการจัดการคุณภาพชีวิตของพนักงาน (Code of Conduct) ให้ได้ตามมาตรฐาน

-   ปรับปรุงงานด้านระบบคุณภาพอย่างต่อเนื่อง
    และได้รับการต่ออายุใบรับรองมาตรฐานการผลิตที่ดี GMPเมาตรฐานระบบคุณภาพ
    ISO9001:2000 สำหรับการผลิตสบู่ อาหารและเครื่องสำอาง
    ในส่วนโรงงานผลิตอาหารได้รับมาตรฐานระบบคุณภาพ HACCP และ HALAL

-   ตั้งหน่วยงานเพื่อรับผิดชอบโครงการพัฒนาและปรับปรุง
    เพื่อยกระดับคุณภาพของกลุ่มผู้ผลิตบรรจุภัณฑ์ให้แก่บริษัทโดยมีผู้ผลิตที่ได้รับการรับรอง
    (Certified Vendor) ของบริษัทจำนวนทั้งสิ้น12 ราย

  ด้านการยกระดับและปรับปรุงโรงงาน กระบวนการผลิตและความสามารถการผลิต

-   มีระบบการจัดการคุณภาพทั่วทั้งองค์กร (TQM)

-   ได้รับการรับรอง Green Label จากกรมส่งเสริมอุตสาหกรรมร่วมกับมหาวิทยาลัยเชียงใหม่

-   บริษัทได้ปรับปรุงระบบคุณภาพน้ำกลั่น เพื่อรองรับตามมาตรฐาน

-   มีระบบการบำบัดน้ำเสีย
    โดยน้ำเสียที่ผ่านการบำบัดมีคุณภาพดีกว่าระดับมาตรฐานที่ราชการกำหนด

-   การสั่งซื้อวัตถุดิบจากคัดเลือกผู้ขายที่มีคุณภาพมาตรฐาน ISO 14001

-   การสั่งซื้อวัตถุดิบจากผู้ขายวัตถุดิบที่เป็นมิตรกับสิ่งแวดล้อม

-   ลดจำนวนการใช้กระดาษและนำกระดาษเก่ามาใช้

-   ส่งเสริมการส่งการ์ดอวยพรด้วยระบบอิเลคทรอนิกส์

  ผลกระทบต่อสิ่งแวดล้อม

  ในขั้นตอนการผลิตจะมีน้ำเสียที่เกิดขึ้น อย่างไรก็ตาม บริษัทได้มีการติดตั้งหน่วยบำบัดน้ำเสีย
  โดยใช้เชื้อแบคทีเรียเป็นตัวเร่งการย่อยสลาย
  และนำไปบำบัดจนได้ค่ามาตรฐานตามที่ทางการกำหนดแล้ว จึงปล่อยสู่ท่อน้ำทิ้งต่อไป

  ความรับผิดชอบต่อสังคม

  บริษัทได้เล็งเห็นถึงความสำคัญในการเติบโตทางธุรกิจ ของบริษัทอย่างมีประสิทธิภาพ
  และการพัฒนาได้อย่างยั่งยืนควบคู่กันไป จึงได้ดำเนินนโยบายความรับผิดชอบต่อสังคม (CSR)
  โดยในรอบปี 2554 ที่ผ่านมา บริษัทฯได้ดำเนินโครงการ / กิจกรรมต่าง ๆ ดังนี้

  1. โครงการความรับผิดชอบต่อสังคม (Corporate Social Responsibility)
  บริษัทได้สมัคร
  เข้าร่วมโครงการส่งเสริมให้เป็นผู้ประกอบการอุตสาหกรรมที่สังคมยอมรับอย่างยั่งยืน (CSR-DIW
  2554) ของกรมโรงงาน กระทรวงอุตสาหกรรม รวม 2 ประเภท
  ตามใบประกอบกิจการโรงงาน คือ
  1) โรงงานผลิตสบู่ / เครื่องสำอาง และ 2) โรงงานผลิตลูกอม โดยบริษัทสามารถผ่านเกณฑ์
  การประเมินตามมาตรฐานของกรมโรงงาน กระทรวงอุตสาหกรรม
  และสถาบันรับรองมาตรฐานไอเอสโอ (Management System Certification Institute
  (Thailand)) โดยได้รับใบประกาศนียบัตรรับรอง เมื่อวันที่ 22 กันยายน 2554

  หมายเหตุ: โครงการ CSR-DIW 2554 (เทียบขั้นมาตรฐาน ISO 26000)
  ได้เริ่มดำเนินการมาตั้งแต่ปี 2551-2554
  มีผู้ประกอบกิจการโรงงานที่ได้รับการรับรองมาตรฐานความรับผิดชอบต่อสังคม รวมทั้งสิ้น 321
  ราย จากโรงงานทั่วประเทศในสังกัดกรมโรงงาน จำนวน 146,000 ราย

  บริษัทมีความมุ่งมั่นในการรักษามาตรฐานความรับผิดชอบต่อสังคมและจะปรับปรุงพัฒนาระบบ CSR
  ของบริษัทให้ดียิ่งขึ้นอย่างต่อเนื่อง

  2. โครงการการผลิตที่เป็นมิตรกับสิ่งแวดล้อม
  บริษัทได้เข้าร่วมกับมหาวิทยาลัยเชียงใหม่ในการเข้าร่วมเป็นโรงงานนำร่องในการเข้ารับ
  “การประเมินและกำหนดเกณฑ์การผลิตที่เป็นมิตรกับสิ่งแวดล้อม”
  ซึ่งต้องคำนึงถึงการใช้วัตถุดิบในการผลิต การจัดการกระบวนการผลิต
  ตลอดจนการจัดการกับของเสียและผลกระทบที่เกิดขึ้นอย่างมีประสิทธิภาพ
  ซึ่งบริษัทได้ผ่านเกณฑ์การประเมิน
  ในระดับ “ดีมาก” นอกจากนี้ บริษัทยังได้ปรับปรุงสิ่งแวดล้อม เพื่อลดผลกระทบในเรื่องกลิ่นควันที่
  ก่อเหตุเดือดร้อนรำคาญ และการกำจัดของมีพิษต่างๆ ตามมาตรฐานของกรมโรงงาน

  3. โครงการประหยัดการใช้พลังงานและทรัพยากรการผลิต
  บริษัทได้ดำเนินโครงการประหยัดพลังงาน ลด waste จากกระบวนการ
  และเพิ่มประสิทธิภาพการผลิตอย่างต่อเนื่อง

  ด้านการประหยัดพลังงาน
  ได้ดำเนินการในเรื่องการเข้มงวดกับมาตรการตรวจสอบการรั่วไหลของไอน้ำและลม
  เพื่อลดการสูญเสียน้ำมันเตาและไฟฟ้า
  และมีมาตรการส่งเสริมการประหยัดไฟฟ้าและน้ำประปาของโรงงานและสำนักงานอย่างต่อเนื่อง
  นอกจากนี้ยังได้ศึกษาการใช้น้ำมันสังเคราะห์ BTR
  เพื่อทดแทนน้ำมันเตาซึ่งจะลดค่าใช้จ่ายของน้ำมันเชื้อเพลิงลงได้

  ด้านการลดของเสียจากกระบวนการผลิต ได้เข้าโครงการ EDIPP ของกรมส่งเสริมอุตสาหกรรม
  ซึ่งสามารถลดการสูญเสียจากกระบวนการทั้งทางด้านวัตถุดิบ/in-process
  การลดเวลาสูญเสียในการผลิตจากการ change over ผลิตภัณฑ์ และการเพิ่ม yield
  ของการกลั่นกลีเซอรีนซึ่งเป็น
  by product จากการผลิตสบู่ได้

  ด้านการเพิ่มประสิทธิภาพการผลิต ได้มีการปรับเปลี่ยนการทำงานมาใช้เครื่องจักรอุปกรณ์ มากขึ้น
  นอกจากนี้ยังสามารถเพิ่มค่า %OEE ในการผลิตสินค้าได้ตามเป้าหมาย
  โดยการดำเนินการตามแนวคิด TPM ในการให้ความรู้ และเพิ่มศักยภาพ พนักงานในสายการผลิต
  หัวหน้างานทั้งทางฝ่ายผลิตและวิศวกรรม ทำให้ช่วยลดการสูญเสียต่าง ๆ
  ที่เกิดขึ้นในระหว่างการผลิตได้ดีอย่างต่อเนื่อง

  4. โครงการชุมชนสัมพันธ์ บริษัทให้ความสำคัญในการรักษาความสัมพันธ์ที่ดีกับชุมชน
  รอบข้างและแสวงหาความร่วมมือในการดูแลรักษาสิ่งแวดล้อมที่ดี
  นอกจากนี้ยังได้ดำเนินโครงการและกิจกรรมต่าง ๆ ร่วมกับสมาชิกชุมชน อาทิเช่น
  กิจกรรมปลูกต้นไม้ บริจาคโลหิต การสอนและอบรมอาชีพ ผลิตก้อนจุลินทรีย์บำบัดน้ำเสีย (EM
  Ball) การปลูกป่าชายเลน สนับสนุนส่งเสริมการศึกษาของโรงเรียนด้วยการบริจาคเงิน
  สิ่งของและอุปกรณ์ต่าง ๆ เพื่อใช้ในห้องสมุดของโรงเรียน

  ได้ให้ความสำคัญในการลดกลิ่นรบกวนกับชุมชนรอบข้าง โดยไปตรวจสอบในสถานที่จริง
  นำมาวิเคราะห์สาเหตุ และดำเนินการปรับปรุงกระบวนการอย่างต่อเนื่อง

  5. โครงการสาธารณะกุศล บริษัทมุ่งพัฒนาจิตสาธารณะให้เกิดขึ้น ในหมู่พนักงานบริษัท
  โดยได้ร่วมกันจัดกิจกรรมสาธารณกุศลต่าง ๆ ตลอดทั้งปี
  นอกจากนี้บริษัทยังได้บริจาคเงินและผลิตภัณฑ์ให้แก่ วัด โรงเรียน
  หน่วยงานราชการและเอกชนตลอดจนองค์กรการกุศลต่าง ๆ เป็นประจำตลอดทั้งปี
  รวมทั้งการให้ความช่วยเหลือแก่ผู้ด้อยโอกาสในสังคม และผู้ที่ประสบภัยธรรมชาติต่าง ๆ
  อย่างสม่ำเสมอ ซึ่งในกรณีที่เกิดมหาอุทกภัยในประเทศ
  ได้บริจาคเงินและผลิตภัณฑ์ของบริษัทเพื่อช่วยประชาชนที่ได้รับความเดือดร้อนผ่านองค์กรภาครัฐและเอกชน
  ตลอดจนการให้ความสนับสนุนแก่พนักงานในการนำถุงยังชีพไปมอบแก่ประชาชนที่เดือดร้อน

3. กลุ่มสินค้าและบริการทางเวชภัณฑ์และทางเทคนิค

  3.1 สินค้าและบริการด้านเวชภัณฑ์

ฝ่ายเวชภัณฑ์ บริษัท เบอร์ลี่ ยุคเกอร์ จำกัด (มหาชน) และ บริษัท คอสม่า เมดิคอล จำกัด

(1) ลักษณะผลิตภัณฑ์หรือบริการ

  1.1 ธุรกิจทางด้านเวชภัณฑ์ยา ทำการตลาดและจัดจำหน่ายผลิตภัณฑ์ทางการแพทย์ เช่น
  เภสัชภัณฑ์ จาก Biosidus S.A. ยา Hemax, ยา Neutromax และ Bioferon, Genzyme
  ยา Thymoglobulin, ยา Thyrogen, ยา Synvisc, และ Seprafilm, Daito
  Corporation
  ยา Mecobalamin - Daito, Schwarz ยา Nitrocine, ยา Elantan 20 และ Isoket
  Spray, Bio products Laboratory ยา Vigam, ยา Zenalb, Astellas ยา
  Cefspan, SciGen ยา Gensulin, Pierre Fabre ยา Permixion, Ossopan, Ixel,
  Teijin ยา Bon-One, Schwabe, Eurodrug.

  1.2 ธุรกิจทางด้านเวชภัณฑ์ร้านขายยา ทำการตลาดและจัดจำหน่ายผลิตภัณฑ์ทางการแพทย์ เช่น
  เภสัชภัณฑ์จาก Taiko Pharmaceutical ญี่ปุ่น ผลิตภัณฑ์เพื่อสุขภาพของ 3M สหรัฐอเมริกา
  และถุงยางอนามัยแอนเซลล์ ออสเตรเลีย

(2) การตลาดและภาวะการแข่งขัน

  เวชภัณฑ์ของบริษัทจำหน่ายเฉพาะในประเทศ กลุ่มลูกค้า คือ โรงพยาบาลในสังกัดรัฐบาล
  โรงพยาบาลเอกชน โรงเรียนแพทย์ และคลีนิคทั่วประเทศไทย
  ยาบางชนิดใช้รักษาโรคต้องอาศัยทีมแพทย์ผู้ชำนาญและอุปกรณ์เฉพาะทาง
  ในขณะที่บางชนิดเป็นยาใหม่ไม่มีคู่แข่งโดยตรงแต่ราคาสูง
  และรัฐบาลไม่รับผิดชอบค่าใช้จ่ายโดยผู้ป่วยต้องจ่ายเอง

  นอกจากนี้นโยบายการเบิกจ่ายที่เข้มงวดขึ้น มีผลกระทบต่อยาที่ไม่อยู่ในบัญชียาหลักแห่งชาติ
  ผลิตภัณฑ์ในกลุ่มวิตามินและแร่ธาตุ และสมุนไพร

  ธุรกิจทางด้านร้านขายยา ผลิตภัณฑ์ที่จำหน่ายส่วนมากจำหน่ายเฉพาะในประเทศ
  มีลูกค้ากระจายเป็นจำนวนมากตามกลุ่มของผู้ค้าสินค้าทางเวชภัณฑ์ เช่น ร้านขายยาทั่วไป
  ร้านขายยาเชนสโตร์ เช่น บูท วัตสัน กลุ่มคอนวิเนี่ยนสโตร์ กลุ่มดิสเคาท์สโตร์
  รวมถึงโรงแรมและสถานบริการทั่วประเทศ

  สภาพการแข่งขันภายในอุตสาหกรรม

  การแข่งขันมีค่อนข้างมากเนื่องจากเป็นสินค้าที่มีแหล่งผลิตทั้งในและต่างประเทศจำนวนมากราย
  อีกทั้งความแตกต่างหลากหลายของสินค้ามีน้อยทำให้มีการแข่งขันอย่างเข้มข้นในด้านราคา
  รวมกับการส่งเสริมการขาย และบริการหลังการขาย

(3) การจัดหาผลิตภัณฑ์หรือบริการ

  บริษัทตั้งอยู่ที่ อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42 แขวงพระโขนง
  เขตคลองเตย จังหวัดกรุงเทพมหานคร 10110
  ผลิตภัณฑ์ที่จัดจำหน่ายได้นำเข้าจากหลากหลายประเทศ

3.2 สินค้าด้านเครื่องมือและนวัตกรรมทางการแพทย์

ฝ่ายเครื่องมือและนวัตกรรมทางการแพทย์ บริษัท เบอร์ลี่ ยุคเกอร์ จำกัด (มหาชน)

(1) ลักษณะผลิตภัณฑ์หรือบริการ

  ฝ่ายนวัตกรรมทางการแพทย์เป็นผู้นำเข้าและจัดจำหน่ายเครื่องมือและอุปกรณ์ทางการแพทย์
  รวมทั้งระบบโปรแกรมคอมพิวเตอร์ทางด้านการแพทย์ ได้แก่ เครื่องอัลตราซาวด์
  เครื่องเอกซเรย์ เครื่องซีทีแสกน เครื่องฉีดสี เครื่องตรวจเส้นเลือดด้วยแสงอินฟาเรด
  เครื่องวัดปริมาณรังสี ฟิล์มเอกซเรย์ ระบบ PACS และ ระบบ LIS
  เพื่อเพิ่มประสิทธิภาพในการวินิจฉัยของแพทย์ และการให้บริการผู้ป่วย

  ผลิตภัณฑ์เครื่องอัลตราซาวด์

  เป็นผลิตภัณฑ์หลักรุ่นแรก ๆ ที่ฝ่ายฯ ได้จัดจำหน่าย และเป็นผลิตภัณฑ์ที่มีส่วนแบ่งในตลาดมากที่สุด
  ปัจจุบันฝ่ายเป็นตัวแทนจำหน่ายเครื่องอัลตราซาวด์อยู่สามบริษัท ได้แก่ 1.)บริษัท อโลก้า
  ประเทศญี่ปุ่น เครื่องตรวจอวัยวะทั่วไป เหมาะสำหรับใช้ในโรงพยาบาล ง่ายต่อการใช้งาน
  ขนย้ายสะดวก และให้คุณภาพภาพที่ชัดเจนสวยงาม 2.) บริษัท โซโนไซท์ สหรัฐอเมริกา
  เหมาะสำหรับงานภาคสนาม ซึ่งต้องการความสมบุกสมบันและคล่องตัวสูง มีแบตเตอรี่ในตัว
  ระยะรับประกันเครื่องนานถึง 5 ปี 3.) บริษัท ซุปเปอร์โซนิค
  เน้นเทคโนโลนียีทางด้านการตรวจเต้านมโดยเฉพาะ

  ผลิตภัณฑ์เครื่องเอกซเรย์

  เป็นผลิตภัณฑ์หลักรุ่นถัดมาที่ฝ่ายฯ ได้จัดจำหน่าย และเช่นเดียวกันเป็นผลิตภัณฑ์ที่ได้รับ
  การยอมรับด้วยดีจากลูกค้า และมีส่วนแบ่งในตลาดเป็นที่น่าพอใจอย่างมาก ผลิตภัณฑ์ดังกล่าวคือ
  เครื่องเอกซเรย์จากบริษัท ชิมาซึ ประเทศญี่ปุ่น ซึ่งมีประวัติยาวนานกว่าร้อยปี
  เหมาะสำหรับงานตรวจวินิจฉัยทั่วไป และเครื่องเอกซเรย์จากบริษัท โฮโลจิค สหรัฐอเมริกา
  สำหรับการตรวจวินิจฉัยมะเร็งเต้านมด้วยเทคโนโลยี่ใหม่ล่าสุด Tomosynthesis
  ซึ่งช่วยผู้ป่วยโรคมะเร็งเต้านมทราบถึง
  ภาวะเสี่ยงได้ในระยะเริ่มแรก
  และมีเวลาพอที่จะได้รับการเยี่ยวยารักษาให้หายเป็นปกติได้ทันท่วงทีและสามารถกลับมาใช้ชีวิตอยู่กับครอบครัวอันเป็นที่รับได้อย่างมีความสุข
  นอกจากนี้ ฝ่ายยังมีเครื่องเอกซเรย์สำหรับบริการผู้ป่วยที่เริ่มหรือมีภาวะกระดูกพรุน

  ผลิตภัณฑ์เครื่องซีทีสแกน

  จากบริษัท นิวโรโลจิก้า สหรัฐอเมริกา สำหรับแสกนสมองโดยแสดงภาพแบบตัดส่วน
  เหมาะสำหรับผู้ป่วยในห้องผู้ป่วยวิกฤต (icu) ซึ่งต้องได้รับการดูแลอย่างใกล้ชิด
  เช่นผู้ป่วยที่ต้องการระบบเครื่องช่วยหายใจ และรับยาทางหลอดเลือดผ่านการเจาะผิวหนัง
  อยู่ตลอดเวลา สำหรับผู้ป่วยในห้องผ่าตัด
  ด้วยอุปกรณ์ช่วยยึดศีรษะไม่ให้เคลื่อนไหวทำให้สามารถจับภาพขณะทำการผ่าตัดอย่างรวดเร็วและชัดเจน
  และมีเครื่องรุ่นใหม่ให้สามารถตรวจได้ทั้งร่างกายและแสดงภาพเป็น 3 มิติได้
  ซึ่งผลิตภัณฑ์นี้สามารถใช้ร่วมกับระบบนำร่องการผ่าตัด นอกจากนี้
  ผลิตภัณฑ์ดังกล่าวยังเหมาะสำหรับใช้ในห้องฉุกเฉินเพื่อตรวจการบาดเจ็บในสมอง เส้นเลือดตีบ
  เส้นเลือดแตกในสมอง

  ผลิตภัณฑ์เครื่องตรวจดูเส้นเลือด

  ผลิตภัณฑ์ตรวจดูเส้นเลือดโดยแสง Near Infrared จากบริษัท คริสตี้ เมดดิเคล โฮลดิ้ง
  สหรัฐอเมริกา เหมาะสำหรับผู้ป่วยทุกเพศ ทุกวัย ทุกโทนสีผิว และทุกประเภทของสภาพผิวหนัง
  ซึ่งยากแก่การตรวจหาเส้นเลือดโดยแพทย์หรือพยาบาลผู้มีความชำนาญ เช่นผู้ป่วยภาวะขาดน้ำ
  ผู้ป่วยความดันโลหิตสูง ผู้ป่วยภาวะบวมน้ำ หรือ แม้กระทั่งคนอ้วน
  ด้วยเทคโลโนยีใหม่ล่าสุดที่ได้รับสิทธิบัตรซึ่งได้รับการตีพิมพ์ในนิตรสารไทม์ว่าเป็นหนึ่งในนวัตกรรมทางการแพทย์ที่เยี่ยมที่สุดของปี
  ผลิตภัณฑ์นี้ช่วยให้ผู้ปฏิบัติงานในคลินิค (Clinician)
  สามารถตรวจ/มองดูเส้นเลือดของผู้ป่วยผ่านทางผิวหนังได้อย่างง่ายดาย นอกจากนี้
  ผลิตภัณฑ์นี้ยังได้รับการกล่าวถึงในนิตรสารไวร์ด ปี 2006 นิตรสาร “วอลสตรีท เจอร์นอล” ปี
  2007 และ “ดิสโคฟเวรี่ ชั่นแนลส์ เดลลี่ พเลเนท” ปี 2008

  ผลิตภัณฑ์ระบบ PACS

  ระบบที่ใช้ในการจัดเก็บรูปภาพทางการแพทย์ และรับ-ส่งข้อมูลรูปภาพในรูปแบบดิจิตอล จากบริษัท
  อีบีเอ็ม ประเทศสหรัฐ โดย PACS ใช้การจัดการรับส่งข้อมูล
  ผ่านทางระบบเครือข่ายคอมพิวเตอร์ โดยการส่งภาพข้อมูลตามมาตรฐาน DICOM ซึ่งระบบ PACS
  ถูกนำมาใช้แทนระบบการถ่ายภาพที่ใช้ฟิล์มแบบเดิม
  ทำให้ลดขั้นตอนการทำงานของบุคคลากรทางการแพทย์ลงเป็นอย่างมาก เช่น
  ลดเวลาในการตรวจและรอคอยผลการเอกซเรย์ เนื่องจากการ ล้างฟิล์ม และการค้นหาฟิล์มเก่า
  จึงทำให้สามารถให้บริการแก่ผู้มารับบริการได้สะดวกและรวดเร็วมากขึ้น
  รวมทั้งช่วยประหยัดทรัพยากรและรักษาสิ่งแวดล้อม เช่น
  ลดอัตราการสูญเสียฟิล์มในการเอกซเรย์ซ้ำ
  ลดการทำลายสิ่งแวดล้อมที่เกิดจากกระบวนการล้างฟิล์ม ลดพื้นที่ในการจัดเก็บฟิล์มเอกซเรย์
  และไม่มีการเสื่อมสภาพของภาพรังสี เนื่องจากข้อมูลภาพถูกจัดเก็บในรูปแบบดิจิตอล

  ผลิตภัณฑ์ระบบบริหารจัดการข้อมูลสารสนเทศทางห้องปฏิบัติการ (LIS)

  ระบบที่ใช้ในการบริหารจัดการข้อมูลสารสนเทศทางห้องปฏิบัติการจากบริษัท เทคนิคเดต้า
  ประเทศฝรั่งเศส โดยระบบใช้สำหรับการส่งคำสั่งตรวจทางห้องปฏิบัติการ
  รับสิ่งส่งตรวจ(Specimen) วิเคราะห์ผล และ รายงานผลในรูปแบบดิจิตอล ทำให้ลดขั้นตอน
  และ เวลาการทำงานภายในห้องปฏิบัติการ
  จึงทำให้โรงพยาบาลสามารถให้บริการแก่ผู้มารับบริการได้สะดวกและรวดเร็วมากขึ้น
  นอกจากนี้เนื่องจากข้อมูลต่างๆถูกจัดเก็บในรูปแบบดิจิตอล จึงทำให้สามารถจัดทำการวิเคราะห์
  และทำสถิติต่าง ๆ ได้อย่างมีประสิทธิภาพสูง
  และยังช่วยโรงพยาบาลในการควบคุมบริหารค่าใช้จ่ายในห้องปฏิบัติการได้อย่างมีประสิทธิภาพอีกด้วย

  (2) การตลาดและภาวะการแข่งขัน

  การดำเนินธุรกิจของฝ่ายต้องอาศัยความเชื่อมั่นในด้านคุณภาพและผลงานที่ผ่านมาเป็นหลัก
  และจากผลงานที่ผ่านมา ฝ่ายได้พิสูจน์ถึงผลิตภัณฑ์ที่มีคุณภาพและบริการที่ดีให้กับลูกค้ามาโดยตลอด
  ทำให้ได้รับความไว้วางใจจากลูกค้าอย่างต่อเนื่อง
  ทั้งในด้านคุณภาพของผลิตภัณฑ์และการส่งมอบที่ตรงต่อเวลา
  ซึ่งฝ่ายฯตระหนักและเน้นในความสำคัญเป็นอย่างยิ่ง โดยฝ่ายฯมีกลยุทธ์การแข่งขันดังนี้

  1. ด้านผลิตภัณฑ์

  ฝ่ายให้ความสำคัญอย่างมากกับกลยุทธ์ด้านผลิตภัณฑ์
  โดยการเลือกสรรผลิตภัณฑ์ที่มีความเป็นเลิศทางด้านคุณภาพ และเทคโลโนยีที่ทันสมัย
  การใช้งานตรงตามความต้องการของลูกค้า
  นอกจากนี้ยังจัดให้มีการถ่ายทอดความรู้ทางวิชาการและการฝึกการใช้ผลิตภัณฑ์อย่างมีประสิทธิภาพโดยบุคคลากรทางการแพทย์ที่มีชื่อเสียงและผลงานที่โดดเด่นจากต่างประเทศและผู้เชี่ยวชาญผลิตภัณฑ์จากบริษัทผู้ผลิต

  2. ต้นทุนผลิตภัณฑ์

  ฝ่ายมีการบริหารต้นทุนผลิตภัณฑ์ ให้ได้ผลิตภัณฑ์ที่มีต้นทุนที่เหมาะสม
  โดยพัฒนาและปรับปรุงการทำงานให้มีประสิทธิภาพ ป้องกันภาวะเสี่ยงจากการขึ้นและลง
  ของค่าเงินตราต่างประเทศ โดยการจัดทำสัญญาซื้อขายเงินล่วงหน้า

  3. การกำหนดราคาผลิตภัณฑ์

  ฝ่ายมีนโยบายในการกำหนดราคาผลิตภัณฑ์ให้สอดคล้องกับต้นทุน โดยคำนึงถึง คุณภาพสินค้า
  และไม่มีนโยบายในการแข่งขันด้านราคาโดยตัดราคาแข่งกับคู่แข่งขันอื่น ซึ่งในการเสนอราคา
  ฝ่ายคำนึงถึงความผันผวนของราคาสินค้าโดยผู้ผลิต ตลอดจนค่าขนส่งและค่าใช้จ่ายต่าง ๆ
  ในการนำเข้าสินค้า ดังนั้น ฝ่ายฯ จึงติดตามสถานะการณ์ราคาอย่างใกล้ชิด
  และมีการตกลงราคาสินค้าหรือบริการไว้ก่อน
  และปรับต้นทุนให้สอดคล้องกับสภาวะของตลาดในช่วงนั้น ๆ เพื่อเป็นฐานในการเสนอราคา

  4. ระยะเวลาการส่งมอบผลิตภัณฑ์และการให้บริการ

  ฝ่ายให้ความสำคัญต่อการส่งมอบผลิตภัณฑ์ที่ตรงต่อเวลา และบริการหลังการขายที่ดี เช่น
  งานติดตั้งเครื่อง งานบำรุงรักษา งานซ่อมแซม งานทดสอบ เป็นต้น
  ซึ่งงานบำรุงรักษาและซ่อมแซม ฝ่ายให้บริการตลอด 24 ชั่วโมง ถือว่าเป็นจุดแข็งของฝ่าย
  และยังเป็นการสร้างภาพพจน์ ความน่าเชื่อถือ และการสร้างความสัมพันธ์ที่ดีต่อลูกค้า
  ทำให้ให้ฝ่ายมีสินค้าและบริการครบวงจร ซึ่งส่งผลให้เกิดความสะดวกแก่ลูกค้า

  5. การส่งเสริมการตลาด

  การส่งเสริมการตลาดที่สำคัญที่ฝ่ายนำมาใช้ในการแข่งขัน
  เพื่อสร้างการรับรู้ต่อตราสินค้าของฝ่ายฯ (brand awareness)
  ซึ่งจะก่อให้เกิดการจดจำในตัวสินค้า ได้แก่ คุณภาพของสินค้า
  การนำเสนอเทคโนโลยี และ know-how ต่าง ๆ ที่เป็นเอกสิทธิ์เฉพาะของผลิตภัณฑ์เท่านั้น
  การจัด road show การเข้าร่วมกิจกรรม และการจัดอบรมให้ความรู้กับลูกค้า
  โดยเฉพาะลูกค้าหลักที่เป็นหน่วยงานรัฐที่ผลิตนักศึกษาแพทย์ เช่น รพ. จุฬา, รพ. รามา
  นอกจากนั้น ฝ่ายยังเน้นการส่งเสริมกิจกรรมที่ก่อให้เกิดประโยชน์ต่อสังคม
  การรณรงค์ให้ผู้คนตื่นตัวกับการดูแลรักษาสุขภาพแต่เนิ่น ๆ
  เพื่อหลีกเลี่ยงภาวะเจ็บป่วยก่อนวัยอันสมควรที่ไม่พึงประสงค์

  (3) การจัดหาผลิตภัณฑ์หรือบริการ

  ฝ่ายตั้งอยู่ที่ อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42 แขวงพระโขนง
  เขตคลองเตย จังหวัดกรุงเทพมหานคร 10110
  ผลิตภัณฑ์ที่จัดจำหน่ายได้จำเข้าจากหลากหลายประเทศ

3.3 สินค้าด้านเครื่องมือแพทย์และวัสดุทางการแพทย์

เครื่องมือแพทย์และฝ่ายวัสดุทางการแพทย์ บริษัท เบอร์ลี่ ยุคเกอร์ จำกัด (มหาชน)

  (1) ลักษณะผลิตภัณฑ์หรือบริการ

  ทำการตลาดและจัดจำหน่าย อุปกรณ์ทางการแพทย์และวัสดุทางการแพทย์
  เวชภัณฑ์ทางการแพทย์ประเภทใช้แล้วทิ้ง (Disposable Medical Supply)
  ให้กับทั้งโรงพยาบาลของรัฐและเอกชน โดยเฉพาะผลิตภัณฑ์ทางการผ่าตัด เช่น

-   กล้องจุลศัลยกรรมเพื่อการผ่าตัดผลิตภัณฑ์ภายใต้ตราสินค้า Leica

-   โคมไฟและเครื่องจี้เพื่อการผ่าตัดผลิตภัณฑ์ภายใต้ตราสินค้า KLS Martin

-   เครื่องตรวจคลื่นไฟฟ้าในกล้ามเนื้อและระบบประสาทผลิตภัณฑ์ของ Viasys Healthcare

-   เครื่องตรวจหัวใจเด็กทารกในครรภ์ผลิตภัณฑ์ของ Huntleigh Healthcare

-   กล้องส่องสำหรับใช้ในการผ่าตัดผลิตภัณฑ์ภายใต้ตราสินค้า Richard Wolf

-   หุ่นยนต์ช่วยในการผ่าตัดภายใต้ตราสินค้า “Da Vinci”

-   เครื่องทำปราศจากเชื้อ ผลิตภัณฑ์ภายใต้ตราสินค้า “CISA”

-   ถุงมือผ่าตัด ถุงมือตรวจโรค

-   เสื้อกาวน์ประเภทใช้แล้วทิ้ง (gown disposable)
    และเสื้อกาวน์ประเภทนำกลับมาใช้ใหม่ได้ (gown reusable)

-   หุ่นฝึกช่วยชีวิต CPR ผลิตภัณฑ์ภายใต้ตราสินค้า Laerdal

-   เครื่องตรวจจอประสาทตา ผลิตภัณฑ์ภายใต้ตราสินค้า Optovue

-   เครื่องตรวจวิเคราะห์ภายในลูกตา ผลิตภัณฑ์ภายใต้ตราสินค้า Quantel Medical

-   เครื่องวัดความดันลูกตา ผลิตภัณฑ์ภายใต้ตราสินค้า Geuder

-   เตียงผ่าตัดไฟฟ้า ผลิตภัณฑ์ภายใต้ตราสินค้า Brumaba

  (2) การตลาดและภาวะการแข่งขัน

  ทางบริษัทได้มุ่งหน้าที่จะขยายตลาดไปยังโรงพยาบาลขนาดใหญ่ทั้งทางภาครัฐและเอกชน
  ในทุก ๆ ภูมิภาคของประเทศ โดยได้เริ่มจัดทำโครงการพิเศษในการจัดหาสินค้า และอุปกรณ์ทาง
  การแพทย์ทุกชนิดให้กับโรงพยาบาลที่สร้างขึ้นมาใหม่ในระดับจังหวัด และการนำเครื่องมือทาง
  การแพทย์นวตกรรมใหม่ไปสู่โรงพยาบาลระดับภูมิภาค
  ทำให้เกิดความสนใจในสินค้าของบริษัทต่อโรงพยาบาลระดับล่างเพิ่มขึ้น อีกทั้ง
  บริษัทได้ก้าวไปอีกขั้น โดยการขยายตลาดไปยังประเทศเพื่อนบ้านเช่น ประเทศลาว เป็นต้น

  ปัจจุบันมีการแข่งขันด้านราคาอย่างรุนแรงเนื่องจากลักษณะการซื้อจะเป็นการประมูล
  e-auction
  และผลิตภัณฑ์ในท้องตลาดมีตราสินค้าที่หลากหลายจากการที่คู่แข่งได้นำสินค้าที่ผลิตจากประเทศจีน
  และอินเดียเข้ามาทำการตลาด รวมถึงผลกระทบที่เกิดจากภาวะเศรษฐกิจและ
  ภัยภิบัติทางธรรมชาติ อย่างไรก็ตาม ฝ่ายเครื่องมือแพทย์และฝ่ายวัสดุทางการแพทย์
  ยังคงความได้เปรียบคู่แข่งในหลาย ๆ ด้าน เช่น คุณภาพสินค้า
  และการเน้นไปในทางการให้บริการ ซึ่งทำให้ลูกค้าไว้วางใจในผลิตภัณฑ์ของบริษัท

(3) การจัดหาผลิตภัณฑ์หรือบริการ

  บริษัทเป็นผู้จัดจำหน่ายสินค้า และอุปกรณ์ทางการแพทย์ที่นำเข้าจากต่างประเทศโดยเฉลี่ยร้อยละ
  90 ของสินค้าทั้งหมดที่มีจัดจำหน่าย โดยสินค้าต่างๆ
  จะเป็นผลิตภัณฑ์ของประเทศที่เป็นที่ยอมรับในด้านการผลิต และคุณภาพของสินค้า เช่น
  ประเทศเยอรมันนี ประเทศสหรัฐอเมริกา ประเทศอิตาลี ประเทศนอร์เวย์
  ประเทศสวิสเซอร์แลนด์ ประเทศฝรั่งเศส ประเทศอังกฤษ เป็นต้น

  ทางบริษัทผู้ผลิตสินค้าในต่างประเทศมีมาตรฐานในการผลิตสินค้าที่เป็นที่ยอมรับในระดับสากล
  และผ่านกระบวนการตรวจสอบอย่างเคร่งครัด จึงทำให้เกิดปัญหาและผลกระทบต่อสิ่งแวดล้อมน้อย
  อีกทั้งมีมาตรการในการบริหารปัญหารองรับอย่างดี

  ฝ่ายการแพทย์ของบริษัท ตั้งอยู่ที่ อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42
  แขวงพระโขนง เขตคลองเตย จังหวัดกรุงเทพมหานคร 10110

  3.5 ผลิตภัณฑ์เทคโนโลยีทางภาพ

ฝ่ายการพิมพ์ บริษัท เบอร์ลี่ ยุคเกอร์ จำกัด (มหาชน)

  (1) ลักษณะผลิตภัณฑ์หรือบริการ

  ทำการตลาดและจัดจำหน่าย ผลิตภัณฑ์ที่ใช้เทคโนโลยีด้านการพิมพ์ของผู้ผลิตชั้นนำ อาทิ

-   Agfa อุปกรณ์เตรียมการพิมพ์, เครื่องยิงเพลท, เครื่องพิมพ์ Inkjet

-   Hewlett Packard เครื่องพิมพ์สีดิจิตอลออฟเซท HP Indigo

-   Xitron โปรแกรมจัดเตรียมงานพิมพ์

-   Quote & Print โปรแกรมคำนวณต้นทุนงานพิมพ์

-   PaSharp โปรแกรมช่วยออกแบบบรรจุภัณฑ์

-   Taopix โปรแกรมช่วยออกแบบโฟโต้บุ๊ค

  (2) การตลาดและภาวะการแข่งขัน

  จำหน่ายสินค้าโดยตรงถึงผู้ใช้ในกลุ่มธุรกิจ ร้านทำแม่พิมพ์ โรงพิมพ์ที่มีขนาดเล็ก ขนาดกลาง
  และขนาดใหญ่ รวมถึงหน่วยงานราชการต่าง ๆ

  สภาพการแข่งขันภายในอุตสาหกรรม

  คู่แข่งทางการตลาดมีหลายราย ทั้งที่เป็นผู้ผลิตในประเทศ และที่นำเข้าจากต่างประเทศ
  โดยคู่แข่งที่สำคัญส่วนใหญ่เป็นสินค้านำเข้าจากต่างประเทศ เช่น ยุโรป ญี่ปุ่น และจีน ทั้งนี้
  การแข่งขันทางการตลาดจะมุ่งเน้นการแข่งขันด้านราคา
  และการให้บริการหลังการขายซึ่งปัจจุบันบริษัทยังคงมีความได้เปรียบเหนือคู่แข่ง
  เนื่องจากบริษัทได้พัฒนา ให้การอบรมบุคลากรและลงทุนในด้าน
  การบริการอย่างต่อเนื่อง
  อีกทั้งได้รับการแต่งตั้งเป็นตัวแทนจำหน่ายผลิตภัณฑ์ที่มีชื่อเสียงอย่างเป็นทางการมาเป็นเวลานาน
  อาทิเช่น Agfa และ HP

  อย่างไรก็ตามในอนาคตอันใกล้ธุรกิจนี้มีแนวโน้มในการแข่งขันมากขึ้นในส่วนของอุปกรณ์ที่ใช้ในการเตรียมการพิมพ์
  และส่วนการพิมพ์ที่เป็นเทคโนโลยีดิจิตอล เนื่องจากตลาดในส่วนนี้มีการเติบโตอย่างต่อเนื่อง

  (3) การจัดหาผลิตภัณฑ์หรือบริการ

  ฝ่ายตั้งอยู่ที่ อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42 แขวงพระโขนง
  เขตคลองเตย จังหวัดกรุงเทพมหานคร 10110 โดยผลิตภัณฑ์ส่วนใหญ่นำเข้าจากต่างประเทศ
  เช่น
  เบลเยี่ยม อิสราเอล ฝรั่งเศส อินเดีย สหรัฐอเมริกา อังกฤษ และจีน
  มีการตกลงราคากันล่วงหน้าตามข้อตกลงทางการค้า

  3.6 ผลิตภัณฑ์เครื่องเขียนและเครื่องใช้สำนักงาน

ฝ่ายเครื่องเขียนและเครื่องใช้สำนักงาน บริษัท เบอร์ลี่ ยุคเกอร์ จำกัด (มหาชน)

  (1) ลักษณะผลิตภัณฑ์หรือบริการ

  ทำการตลาดและจัดจำหน่ายสินค้าเครื่องเขียนต่าง ๆ ที่ใช้ในสถาบันการศึกษา หน่วยงานราชการ
  และสำนักงานทั่วไป ซึ่งนำเข้าจากต่างประเทศและผลิตภายในประเทศ
  ภายใต้เครื่องหมายการค้าของผู้อื่น ได้แก่ ผลิตภัณฑ์เครื่องใช้สำนักงาน 3M ภายใต้ยี่ห้อ
  Scotch^(®) และ Post-it^(®) รวมถึงอุปกรณ์โสตทัศนูปกรณ์และแผ่นใส
  ผลิตภัณฑ์กาวและเทปลบคำผิดยู้ฮู (UHU) ผลิตภัณฑ์สมุดรวมทั้งกระดาษดับเบิ้ลเอ (Double A)
  และ APC ผลิตภัณฑ์เครื่องเขียน สตาบิโล (STABILO)
  ผลิตภัณฑ์เพื่อการศึกษาภายใต้เครื่องหมายการค้า Eno รวมทั้งผลิตภัณฑ์พิมพ์ภาพ (Printing
  Media) ภายใต้เครื่องหมายการค้า Shinko, Copal, Hiti

  (2) การตลาดและภาวะการแข่งขัน

  สินค้าเครื่องเขียนและเครื่องใช้สำนักงานกมีวางจำหน่ายตามร้านค้าเครื่องเขียน ห้างสรรพสินค้า
  และร้านค้าปลีกสมัยใหม่ (Modern Trade) ชั้นนำทั่วไป โดยมีพนักงานขายให้บริการทั่วประเทศ
  ทั้งนี้เนื่องจากสินค้าเครื่องเขียนและเครื่องใช้สำนักงานมีหลากหลายตราสินค้าและผลิตภัณฑ์
  ทั้งที่ผลิตในประเทศและนำเข้าจากต่างประเทศ โดยเฉพาะสินค้าราคาถูกที่นำเข้าจากจีน
  รวมทั้งสินค้า House - Brand ของห้างสรรพสินค้าต่าง ๆ
  ทำให้ธุรกิจนี้มีภาวะการแข่งขันที่รุนแรง อย่างไรก็ตาม บริษัทยังคงแข่งขันได้
  โดยกลยุทธ์การแข่งขันที่ใช้ คือ คุณภาพของสินค้า การแข่งขันด้านราคา
  และการบริการหลังการขาย บริษัทได้เปรียบเชิงการค้าต่อคู่แข่ง
  เนื่องจากเป็นธุรกิจที่รับสิทธิในการจัดจำหน่ายอย่างเป็นทางการจากบริษัทเจ้าของผลิตภัณฑ์ที่ดำเนินธุรกิจนี้มาหลายสิบปีและ
  มีชื่อเสียง ที่ดีทำให้ลูกค้ามีความไว้วางใจในสินค้าและบริการ

  สภาพการแข่งขันภายในอุตสาหกรรม

  ในธุรกิจนี้คู่แข่งมีทั้งขนาดใหญ่ ขนาดกลาง และขนาดเล็ก
  โดยบริษัทยังคงมีความสามารถในการแข่งขันโดยใช้กลยุทธ์ในการแข่งขันผ่านช่องทางร้านค้าเครื่องเขียน
  ห้างสรรพสินค้า และ ร้านค้าปลีกสมัยใหม่ (Modern Trade) ชั้นนำทั่วไป
  ทำให้บริษัทมีศักยภาพในการแข่งขันในฐานะตัวแทนจำหน่ายสินค้าเครื่องเขียนและเครื่องใช้สำนักงานที่มีคุณภาพเป็นที่ยอมรับ

  (3) การจัดหาผลิตภัณฑ์หรือบริการ

  ฝ่ายตั้งอยู่ที่ อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42 แขวงพระโขนง
  เขตคลองเตย กรุงเทพมหานคร 10110
  โดยมีผลิตภัณฑ์ที่จัดจำหน่ายซึ่งผลิตในประเทศและนำเข้าจากต่างประเทศ เช่น ประเทศเยอรมัน
  เป็นต้น

  3.7 ผลิตภัณฑ์เคมีอุตสาหกรรม

ฝ่ายเคมีภัณฑ์อุตสาหกรรม (Specialties Division) บริษัท เบอร์ลี่ ยุคเกอร์ จำกัด (มหาชน)

ประกอบด้วยธุรกิจหลัก 7 กลุ่มดังนี้

  (1) ลักษณะผลิตภัณฑ์หรือบริการ

  1.1 กลุ่มวัตถุดิบและส่วนผสมสำหรับเบเกอรี่

  1.2 กลุ่มวัตถุดิบสำหรับอาหารและผลิตภัณฑ์เพื่อสุขภาพ

  1.3 กลุ่มวัตถุดิบในเครื่องสำอาง

  1.4 กลุ่มเคมีอุตสาหกรรม ครอบคลุมถึง น้ำยาทำความเย็น สารเติมแต่งในน้ำมันหล่อลื่น
  และจาระบีอุตสาหกรรม สารทำความทำสะอาดในอุตสาหกรรมเฉพาะทาง

  1.5 กลุ่มสารปรุงแต่งกลิ่นและรสในอาหารและเครื่องดื่ม

  1.6 กลุ่มหัวน้ำหอมในเครื่องสำอางและผลิตภัณฑ์ในครัวเรือน

  1.7 กลุ่มสารเสริมในอาหารสัตว์

  ผลิตภัณฑ์ส่วนใหญ่จะจัดจำหน่ายภายใต้ตราสินค้าเดิมของผู้ขาย
  โดยบางผลิตภัณฑ์มีการปรับเปลี่ยนการบรรจุ หรือการบดผสม
  เพื่อเพิ่มมูลค่าให้แก่สินค้าในห่วงโซ่อุปทาน

(2) การตลาดและภาวะการแข่งขัน

  ในปี 2554 ภาวะการตลาดและการแข่งขันในกลุ่มธุรกิจหลักต่าง ๆ เป็นดังนี้

  กลุ่มวัตถุดิบและสารปรุงแต่งในอาหาร
  ได้เพิ่มกลุ่มสินค้าตลอดจนถึงการเข้าร่วมงานกับผู้ผลิตรายใหม่
  โดยสินค้าเพื่อสุขภาพได้รับการตอบรับเป็นอย่างดีจากตลาด

  กลุ่มเคมีอุตสาหกรรมและสารเสริมในอาหารสัตว์
  มีการขยายตัวอย่างต่อเนื่องจากการเพิ่มกลุ่มสินค้าและขยายฐานลูกค้า

  กลุ่มวัตถุดิบเบเกอรี่ บริษัทประสบความสำเร็จในการรักษาฐานกลุ่มลูกค้าหลักและสามารถขยาย
  กลุ่มลูกค้าเพิ่มขึ้นไปได้อีก รวมทั้งมีการนำเสนอสินค้าใหม่ให้กับลูกค้าอย่างต่อเนื่อง

  กลุ่มวัตถุดิบในเครื่องสำอาง ได้ขยายธุรกิจไปยังผลิตภัณฑ์กลุ่มหัวน้ำหอมและสีในเครื่องสำอาง
  ส่วนสารสกัดจากธรรมชาติ ก็ยังคงมีการขยายตัวและเติบโตได้ดี

  สภาพการแข่งขันภายในอุตสาหกรรม

  บริษัทเป็นผู้นำเข้าหลักในกลุ่มวัตถุดิบและสารปรุงแต่งในอาหาร เครื่องดื่ม และเครื่องสำอาง
  รวมถึงเคมีในอุตสาหกรรม โดยเป็นตัวแทนจำหน่ายผลิตภัณฑ์ที่มีคุณภาพ จากผู้ผลิตชั้นนำทั่วโลก
  ซึ่งล้วนเป็นพันธมิตรทางธุรกิจกับบริษัทมาเป็นเวลานาน
  สภาพการแข่งขันในตลาดโดยรวมยังคงมีสูง ในทุกกลุ่มธุรกิจ และยังคงมีอยู่อย่างต่อเนื่อง
  โดยมีผู้นำเข้า รายย่อยใหม่ ๆ เพิ่มมากขึ้น โดยเฉพาะสินค้าจากประเทศในแถบเอเชีย
  อย่างไรก็ดีผลิตภัณฑ์ของบริษัทก็ยังคงได้รับการยอมรับในทั้งในด้านของคุณภาพ และบริการ
  บริษัทมีเจ้าหน้าที่ผู้เชี่ยวชาญให้ข้อมูลทั้งทางด้านเทคนิค และการตลาดเพื่อเป็น
  ส่วนหนึ่งในการพัฒนาสินค้าให้กับลูกค้าเป็นอย่างดี

(3) การจัดหาผลิตภัณฑ์หรือบริการ

  ผลิตภัณฑ์ส่วนใหญ่ของบริษัทนำเข้าจากอเมริกา ยุโรป และเอเซีย มากกว่า 50 บริษัท
  ซึ่งล้วนเป็นผู้ผลิตและมีตราสินค้าที่น่าเชื่อถือและได้รับการยอมรับในตลาด
  ผลิตภัณฑ์วัตถุดิบปรุงแต่งอาหารของบริษัทมีการนำเข้าโดยได้รับใบอนุญาตจากองค์การอาหารและยาทั้งหมด
  และยังได้รับใบอนุญาตฮาลาลจากคณะกรรมการมุสลิมแห่งประเทศไทยอีกด้วย
  บริษัทมีลูกค้ามากกว่า 2,500 ราย ซึ่งเป็นลูกค้าภายในประเทศเป็นหลัก
  ครอบคลุมในกลุ่มของผู้ผลิต ผู้ค้าส่ง ผู้ค้ารายย่อยทั่วประเทศ

  บริษัทมีห้องปฏิบัติการเพื่อพัฒนา สาธิตผลิตภัณฑ์ใหม่ ๆ แก่ลูกค้ากลุ่มผลิตภัณฑ์เบเกอรี่ นอกจากนี้
  ยังมี ห้องปฏิบัติการสำหรับอุตสาหกรรมอาหาร เครื่องดื่ม และเครื่องสำอาง
  เพื่อจัดเตรียมตัวอย่างสินค้ารวมถึงปรับปรุงและพัฒนาสูตรให้ผลิตภัณฑ์ของลูกค้า
  ตลอดจนให้บริการแนะนำทางด้านเทคนิคกับลูกค้าซึ่งได้รับการสนับสนุนด้านข้อมูลจากบริษัทผู้ผลิตสินค้าโดยตรง

  3.8 ผลิตภัณฑ์โซดาแอช

บริษัท เบอร์ลี่ เอเชียติ๊ก โซดา จำกัด

  (1) ลักษณะผลิตภัณฑ์หรือบริการ

  เป็นตัวแทนจำหน่ายผลิตภัณฑ์เคมีอุตสาหกรรม สินค้าหลัก คือ โซดาแอช
  ซึ่งเป็นวัตถุดิบที่สามารถนำไปใช้ได้ในหลายอุตสาหกรรม เช่น อุตสาหกรรมผลิตขวดแก้ว
  อุตสาหกรรมเซรามิกส์ อุตสาหกรรมกระจก อุตสาหกรรมเหมืองแร่ และอุตสาหกรรมผงซักฟอก
  เป็นต้น โดยบริษัทจะนำเข้าสินค้าจากผู้ผลิตในต่างประเทศเพื่อจำหน่าย และ/หรือ
  ให้บริการนำเข้า จัดเก็บ และกระจายสินค้า ให้แก่ลูกค้าในประเทศไทย

  (2) การตลาดและภาวะการแข่งขัน

  บริษัทเป็นตัวแทนจำหน่ายผลิตภัณฑ์โซดาแอช ซึ่งนำเข้าจากผู้ผลิตในประเทศเคนยา
  ลูกค้าส่วนใหญ่ของบริษัท เป็นผู้ผลิตบรรจุภัณฑ์แก้ว ลูกค้าหลักในประเทศ มีประมาณ 10 ราย

  เนื่องจากในปีนี้มีปัจจัยภายนอกที่ไม่สามารถควบคุมได้คือน้ำท่วมเกิดขึ้นทำให้ส่งผลกระทบต่อลูกค้าของบริษัทบางราย
  ทางบริษัทก็ได้มีการช่วยเหลือต่างๆ เช่นเรื่องการขนส่ง การขยายเวลาการรับสินค้า
  และการบริจาคสิ่งของดำรงชีพตามที่ลูกค้าได้มีการขอความอนุเคราะห์มา เป็นต้น

  ปัจจุบันกลุ่มลูกค้าส่วนใหญ่ของบริษัทเป็นผู้ผลิตบรรจุภัณฑ์แก้ว
  ซึ่งดำเนินกิจการการอยู่ในประเทศไทย
  และในอนาคตทางบริษัทมีนโยบายจะขยายฐานลูกค้าไปยังอุตสาหกรรมอื่นๆ
  แต่ทั้งนี้การขยายฐานลูกค้าจำเป็นต้องขึ้นอยู่กับคุณภาพสินค้าของผู้ผลิตที่ทางบริษัททำการนำเข้าด้วย

  การจำหน่ายและช่องทางการจำหน่าย
  ทางบริษัทได้ทำการจัดเก็บดูแลสินค้าที่นำเข้าจากผู้ผลิตในประเทศเคนยา
  และทำการกระจายสินค้าไปให้แก่ลูกค้าในประเทศตามแผนการจัดส่งสินค้าตามที่ลูกค้าต้องการ

  สภาพการแข่งขันภายในอุตสาหกรรม

  บริษัทนำเข้าผลิตภัณฑ์โซดาแอชจากผู้ผลิตในประเทศเคนยาซึ่งเมื่อนำมาเปรียบเทียบกับคู่แข่งซึ่งเป็นผู้ผลิตจากประเทศพัฒนาแล้ว
  เช่น สหรัฐอเมริกา หรือ สหภาพยุโรป รวมทั้งผู้ผลิตรายใหญ่จากจีน
  จะเห็นว่าผู้ผลิตจากประเทศเคนยา ถือได้ว่าเป็นผู้ผลิตรายเล็ก
  ซึ่งไม่อยู่ในฐานะที่จะสามารถแข่งขันได้ในด้านคุณภาพ
  หากแต่เนื่องจากต้นทุนในการผลิตจากประเทศเคนยาอยู่ในเกณฑ์ต่ำ
  จึงเป็นข้อได้เปรียบที่ทำให้บริษัทสามารถกำหนดราคาสู้คู่แข่งขันรายอื่น ๆ ได้

  (3) การจัดหาผลิตภัณฑ์หรือบริการ

  บริษัทตั้งอยู่ที่อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42 แขวงพระโขนง
  เขตคลองเตย จังหวัดกรุงเทพมหานคร 10110 เริ่มจดทะเบียนจัดตั้งบริษัทเมื่อวันที่ 11
  พฤษภาคม 2538 โดยปัจจุบันบริษัทมีทุนจดทะเบียน จำนวน 40 ล้านบาท
  ประกอบธุรกิจเป็นตัวแทนจำหน่ายผลิตภัณฑ์เคมีอุตสาหกรรม โดยนำเข้าจากผู้ผลิตต่างประเทศ
  เพื่อจำหน่าย และ/หรือ ให้บริการนำเข้า จัดเก็บ และกระจายสินค้า ให้แก่ลูกค้าในประเทศไทย

  ผลกระทบต่อสิ่งแวดล้อม

  ธุรกิจที่บริษัท เบอร์ลี่ เอเชียติ๊ก โซดา จำกัด
  ได้ดำเนินการนั้นไม่ก่อให้เกิดผลกระทบต่อสิ่งแวดล้อม

4. กลุ่มธุรกิจต่างประเทศและธุรกิจอื่นๆ

กลุ่มธุรกิจต่างประเทศ มีบริษัทที่เป็นหลักในธุรกิจด้านต่างประเทศ ได้แก่

  4.1 บริษัท บีเจซี อินเตอร์เนชั่นแนล จำกัด

เป็นบริษัทย่อยของบริษัท ถือหุ้นโดยตรงในสัดส่วนร้อยละ 100 ของทุนจดทะเบียนทั้งหมดของบริษัท
จัดตั้งเพื่อมารองรับและอำนวยความสะดวกในการสนับสนุนการดำเนินธุรกิจระหว่างประเทศ
ให้แก่บริษัท
ในกลุ่มเบอร์ลี่ ยุคเกอร์ หน้าที่หลัก คือ เป็นบริษัทลงทุน
เพื่อใช้ในการลงทุนในประเทศและต่างประเทศ อีกทั้ง
ทำหน้าที่เป็นศูนย์กลางในการดำเนินธุรกิจเพื่อช่วยสนับสนุนการนำเข้าและส่งออก
กระจายสินค้าของกลุ่มบริษัทไปยังต่างประเทศ

  (1) ลักษณะผลิตภัณฑ์และบริการ

  เป็นบริษัทลงทุน และเป็นศูนย์กลางในการดำเนินธุรกิจระหว่างประเทศ
  สนับสนุนการดำเนินธุรกิจนำเข้าและส่งออก วัตถุดิบเพื่อการผลิต
  และ/หรือสินค้าของกลุ่มบริษัทและของคู่ค้าการแสวงหาโอกาสการลงทุนในต่างประเทศ
  การเข้าซื้อกิจการ และการกระทำธุรกิจระหว่างประเทศในรูปแบบต่าง ๆ
  ตลอดจนเสริมสร้างภาพลักษณ์การเป็นบริษัทชั้นนำของภูมิภาค
  ซึ่งมุ่งมั่นที่จะขยายกิจการในต่างประเทศ เพื่อให้เป็นผู้จัดจำหน่ายสินค้าในภูมิภาคอย่างครบวงจร

  (2) การตลาดและภาวะการแข่งขัน

  จัดตั้งขึ้นเพื่อเป็นหน่วยงานสนับสนุนการดำเนินธุรกิจให้แก่กลุ่มบริษัทในการลงทุนในหุ้น
  หรือสินทรัพย์ของนิติบุคคลอื่นในประเทศ และต่างประเทศ รวมทั้งสนับสนุนธุรกิจด้านการค้าขาย
  นำเข้าและส่งออกต่างประเทศ

  (3) การจัดหาผลิตภัณฑ์หรือบริการ

  บริษัทตั้งอยู่ที่ อาคารเบอร์ลี่ ยุคเกอร์ เลขที่ 99 ซอยรูเบีย ถนนสุขุมวิท 42 แขวงพระโขนง
  เขตคลองเตย จังหวัดกรุงเทพมหานคร 10110
  ประกอบธุรกิจให้บริการและให้การสนับสนุนแก่ธุรกิจของกลุ่มบริษัท
  เพื่อกิจการธุรกิจต่างประเทศเป็นหลัก

  4.2 บีเจซี อินเตอร์เนชั่นแนล คัมปะนี ลิมิเต็ด

เป็นบริษัทย่อยซึ่งบริษัทถือหุ้นโดยตรงในสัดส่วนร้อยละ 100 ของหุ้นที่ออกจำหน่ายแล้วทั้งหมด

  (1) ลักษณะผลิตภัณฑ์หรือบริการ

  บริษัทจัดตั้งเพื่อลงทุนในหุ้นของนิติบุคคลอื่นในต่างประเทศ
  การประกอบพาณิชยกรรมและการนำเข้าและส่งออก ผลิตและกระจายสินค้า

(2) การตลาดและภาวะการแข่งขัน

  จัดตั้งขึ้นเพื่อเป็นหน่วยงานสนับสนุนการดำเนินธุรกิจให้แก่กลุ่มบริษัทในการลงทุนในหุ้น
  หรือสินทรัพย์ของนิติบุคคลอื่นในต่างประเทศ รวมทั้งสนับสนุนธุรกิจด้านการค้าขาย
  นำเข้าและส่งออกต่างประเทศ

  (3) การจัดหาผลิตภัณฑ์หรือบริการ

  ตั้งอยู่เลขที่ 1 ถนน แมทเธอร์สัน อาคารไทม์สแควร์ ตึก 2 ชั้น 36 คอสเวย์เบย์
  ประเทศฮ่องกง
  ให้บริการและให้การสนับสนุนแก่ธุรกิจของกลุ่มบริษัทที่มีเป้าหมายที่จะขยายการลงทุน
  และการตลาดสู่ต่างประเทศ

  4.3 บีเจซี อินเตอร์เนชั่นแนล (เวียดนาม) ลิมิเต็ด

เป็นบริษัทย่อยของบริษัท ถือหุ้นโดยบริษัทลูกในสัดส่วนร้อยละ 100 ของหุ้นที่ออกจำหน่ายแล้วทั้งหมด

  (1) ลักษณะผลิตภัณฑ์หรือบริการ

  บริษัทจัดตั้งเพื่อดำเนินกระบวนการแปรรูปกระดาษทิชชูในประเทศเวียดนาม เพื่อผลิต
  และจัดจำหน่าย ซื้อมาขายไป ทั้งในประเทศ และต่างประเทศ

(2) การตลาดและภาวะการแข่งขัน

  จัดตั้งขึ้นเพื่อรองรับการเติบโตของกระดาษทิชชู และสินค้าอุปโภคบริโภคอื่น ๆ
  ในประเทศเวียดนาม และสนับสนุนธุรกิจด้านการค้าขาย ซื้อมาขายไป
  และเพื่อเป็นฐานในการขยายธุรกิจของบริษัท

  (3) การจัดหาผลิตภัณฑ์หรือบริการ

  ตั้งอยู่ที่ ขั้นบิ่น คอมมูน เขตเตินเอวียน จังหวัดบินเยือง ประเทศเวียดนาม
  ปัจจุบันดำเนินกระบวนการแปรรูปกระดาษทิชชู เพื่อจัดจำหน่าย นำเข้าและส่งออกสินค้าบรรจุภัณฑ์
  และเคมีอุตสาหกรรม

  4.4 บีเจซี กล๊าส คัมปะนี ลิมิเต็ด

เป็นบริษัทย่อยของบริษัท ถือหุ้นโดยบริษัทลูกในสัดส่วนร้อยละ 100 ของหุ้นที่ออกจำหน่ายแล้วทั้งหมด

  (1) ลักษณะผลิตภัณฑ์หรือบริการ

  บริษัทจัดตั้งเพื่อลงทุนในหุ้นของนิติบุคคลอื่นในต่างประเทศ
  การประกอบพาณิชยกรรมและการนำเข้าและส่งออก ผลิตและกระจายสินค้า

(2) การตลาดและภาวะการแข่งขัน

  จัดตั้งขึ้นเพื่อเป็นหน่วยงานสนับสนุนการดำเนินธุรกิจให้แก่กลุ่มบริษัทในการลงทุนในหุ้น
  หรือสินทรัพย์ของนิติบุคคลอื่นในต่างประเทศ รวมทั้งสนับสนุนธุรกิจด้านการค้าขาย
  นำเข้าและส่งออกต่างประเทศ

  (3) การจัดหาผลิตภัณฑ์หรือบริการ

  ตั้งอยู่เลขที่ 1 ถนน แมทเธอร์สัน อาคารไทม์สแควร์ ตึก 2 ชั้น 36 คอสเวย์เบย์
  ประเทศฮ่องกง
  ให้บริการและให้การสนับสนุนแก่ธุรกิจของกลุ่มบริษัทที่มีเป้าหมายที่จะขยายการลงทุน
  และการตลาดสู่ต่างประเทศ

  4.5 บีเจไอ เอ็มเค คัมปะนี ลิมิเต็ด

เป็นบริษัทย่อยของบริษัท ถือหุ้นโดย บริษัท บีเจซี อินเตอร์เนชั่นแนล จำกัด ในสัดส่วนร้อยละ 75
ของหุ้นที่ออกจำหน่ายแล้วทั้งหมด

  (1) ลักษณะผลิตภัณฑ์หรือบริการ

  บริษัทจัดตั้งเพื่อลงทุนในหุ้นของนิติบุคคลอื่นในต่างประเทศ
  การประกอบพาณิชยกรรมและการนำเข้าและส่งออก ผลิตและกระจายสินค้า

(2) การตลาดและภาวะการแข่งขัน

  จัดตั้งขึ้นเพื่อเป็นหน่วยงานสนับสนุนการดำเนินธุรกิจให้แก่กลุ่มบริษัทในการลงทุนในหุ้น
  หรือสินทรัพย์ของนิติบุคคลอื่นในต่างประเทศ รวมทั้งสนับสนุนธุรกิจด้านการค้าขาย
  นำเข้าและส่งออกต่างประเทศ

  (3) การจัดหาผลิตภัณฑ์หรือบริการ

  ตั้งอยู่เลขที่ 1 ถนน แมทเธอร์สัน อาคารไทม์สแควร์ ตึก 2 ชั้น 36 คอสเวย์เบย์
  ประเทศฮ่องกง
  ให้บริการและให้การสนับสนุนแก่ธุรกิจของกลุ่มบริษัทที่มีเป้าหมายที่จะขยายการลงทุน
  และการตลาดสู่ต่างประเทศ

  4.6 บริษัท เอเซียบุ๊คส จำกัด

  (1) ลักษณะผลิตภัณฑ์ หรือบริการ

  จำหน่ายหนังสือภาษาอังกฤษ หนังสือภาษาไทย (หนังสือเล่ม และหนังสืออีเล็คทรอนิค)
  เครื่องเขียน และอุปกรณ์ต่างๆ ที่เกี่ยวเนื่องกับการอ่าน

  (2) การตลาดและภาวะการแข่งขัน

  บริษัทจำหน่ายหนังสือ เครื่องเขียน และอุปกรณ์ต่าง ๆ
  ที่เกี่ยวเนื่องกับการอ่านผ่านร้านค้าปลีกของบริษัท ซึ่งกระจายอยู่ทั้งในกรุงเทพฯ
  หัวเมืองท่องเที่ยว และสนามบิน นอกจากนี้ยังเป็นผู้จัดจำหน่ายทั้งหนังสือ
  และนิตยสารภาษาต่างประเทศให้แก่บริษัทคู่ค้าต่าง ๆ ทั่วประเทศ

  สำหรับลูกค้าของบริษัท
  ในส่วนของร้านค้าปลีกบริษัทบริการจำหน่ายหนังสือให้กับลูกค้าชาวไทยที่อ่านหนังสือภาษาอังกฤษ
  นักธุรกิจ และนักท่องเที่ยว และในส่วนของการค้าส่ง (Wholesales)
  นั้นบริษัทได้จัดจำหน่ายให้แก่คู่ค้าร้านหนังสือ สถาบัน องค์กร และห้องสมุดต่าง ๆ

  สภาพการแข่งขันในอุตสาหกรรม

  คู่แข่งทางการตลาดมีทั้งใน และนอกประเทศโดยเฉพาะอย่างยิ่งการขายผ่านช่องทาง
  eCommerce จากต่างประเทศและการเติบโตของเทคโนโลยี eBook
  ซึ่งเอเซียบุ๊คสได้มีการเตรียมตัวทั้งในด้าน eCommerce และ eBook เอาไว้รองรับดังกล่าว
  และในรอบปี 2554 ก็ได้รับการตอบรับที่ดีจากนักอ่านทั้งใน และต่างประเทศเป็นอย่างดี

  (3) การจัดหาผลิตภัณฑ์หรือบริการ

  สานักงานใหญ่ตั้งอยู่ที่อาคารชำนาญเพ็ญชาติ ถนนพระราม 9 ดินแดง กรุงเทพ
  โดยหนังสือภาษาอังกฤษที่จำหน่ายได้นำเข้ามาจากต่างประเทศผ่านคู่ค้าที่ดำเนินกิจการร่วมกันมากว่า
  43 ปี โดยมีกำหนดในการประชุมรายละเอียดทางการค้าตลอดทั้งปี
  ในส่วนของหนังสือภาษาไทยบริษัทได้คัดเลือกมาจากสานักพิมพ์ภายในประเทศ

4.7 บริษัท ที.ซี.ซี. เทคโนโลยี จำกัด

(1) ลักษณะผลิตภัณฑ์หรือบริการ

  บริษัทเป็นผู้ให้บริการศูนย์ข้อมูลคอมพิวเตอร์เชิงพาณิชย์ (Commercial Data Center)
  โดยให้บริการเป็นศูนย์ฯ หลัก และศูนย์ฯ สำรองให้หน่วยงานธุรกิจต่าง ๆ โดยศูนย์ฯ
  ของบริษัทเป็นศูนย์ฯ ที่ใหญ่ที่สุดแห่งหนึ่งในประเทศไทย นอกจากนี้
  บริษัทยังร่วมมือกับบริษัทต่างประเทศชั้นนำในภูมิภาคเอเชีย ได้แก่ CMC Telecom (เวียดนาม)
  The AIMS Asia Group (มาเลเซีย) 1-Net Singa (สิงคโปร์) และ HK Colo (ฮ่องกง)
  ในการให้บริการ Data Center ในภูมิภาคอาเซียน

ประเภทของบริการหลักได้แก่

  1. บริการ Infrastructure Services ได้แก่:

-   บริการศูนย์หลัก ศูนย์สำรอง Colocation & Disaster Recovery Services

-   บริการจัดการระบบ Operation Support And Monitoring Services

-   บริการเชื่อมต่อระบบ Interconnection & Network Connectivity Services

-   บริการเครือข่ายเคเบิลใยแก้วนำแสงเชื่อมระหว่างประเทศ International Gateway

  2. บริการจัดการระบบ Managed Hosting Services ได้แก่:

-   บริการดูแลระบบ ERP - SAP Hosted Services

-   บริการดูแลระบบ Microsoft - Microsoft Hosted Services

-   บริการดูแลระบบ Unified Communication & Collaboration Hosted Services

-   บริการดูแลระบบ Virtual Private Server Hosted Services

  3. บริการ IT Outsourcing Services ได้แก่:

-   บริการดูแลระบบไอทีครบวงจรให้กับลูกค้า

โครงสร้างพื้นฐาน

  ปัจจุบันบริษัทมีศูนย์คอมพิวเตอร์เชิงพาณิชย์ (Commercial Data Center) 2 แห่ง
  ตั้งอยู่ที่อาคารเอ็มไพร์ทาวเวอร์ถนนสาทร และอาคารทีซีไอเอฟทาวเวอร์ถนนบางนา-ตราด
  สถานที่ตั้งศูนย์
  ทั้งสองนี้ได้ถูกเลือกสรร โดยวางกลยุทธ์ให้ศูนย์ฯแห่งแรกตั้งอยู่ในย่านใจกลางเมือง
  ลูกค้าสามารถเดินทางได้สะดวกรวดเร็วโดยมีทางเชื่อมสู่ศูนย์ฯ ใกล้สถานีรถไฟฟ้า
  ขณะที่ศูนย์ฯแห่งที่สองตั้งอยู่
  ชานเมืองด้านตะวันออกของกรุงเทพใกล้กับสนามบินสุวรรณภูมิซึ่งอำนวยความสะดวกให้ลูกค้าที่เดินทางโดยเครื่องบินจากทั้งภายในและต่างประเทศ
  นอกจากจุดเด่นในด้านทำเลที่เหมาะสม
  ศูนย์ทั้งสองแห่งยังมีจุดเด่นในด้านมาตรฐานของศูนย์สูงและเป็นที่ยอมรับในระดับนานาประเทศ
  โดยการออกแบบอย่างดีเยี่ยม (state-of-the-art facilities) มีอุปกรณ์
  สนับสนุนสำรองแบบ N+1 นอกจากนี้ ศูนย์ฯ ทั้งสองยังมีความสามารถ ในการสำรอง (Backup)
  ซึ่งกันและกัน มีพื้นที่สำหรับวางเซิร์ฟเวอร์ และส่วนสนับสนุนระบบปฏิบัติการ ได้แก่
  ศูนย์ควบคุมระบบเครือข่าย บริเวณห้องทดสอบอุปกรณ์
  ห้องบริการ ลูกค้า มีขนาดพื้นที่โดยรวม 36,000 ตารางฟุต

มาตรฐานสากล

  มาตรการที่เข้มงวดได้ถูกนำมาปฏิบัติในศูนย์ ฯ เพื่อให้ได้ประสิทธิภาพสูงสุดในด้านระบบสำรอง
  ระบบรักษาความปลอดภัย ระบบปฏิบัติงาน และสามารถรองรับการขยายระบบได้ในอนาคต
  อีกทั้งเพื่อให้สอดคล้อง กับความต้องการของตลาด รวมทั้งกฎเกณฑ์ใหม่ ๆ บริษัทได้พัฒนา
  แนวทาง Best Practices (แนวทางปฏิบัติที่ดีที่สุด)ในบริษัทขึ้นมา โดยอิงกับมาตรฐานสากล
  ได้แก่ ISO9001:2000 และ Information Technology Service Management (ITSM)
  นอกจากนี้ บริษัทนับเป็นผู้ให้บริการอิสระบริษัทแรกในประเทศไทยที่ผ่านการรับรองมาตรฐาน
  ISO27001:2008 และการรับรองตามมาตรฐาน SAP Hosting เป็น SAP Adaptive
  Solution Provider ซึ่งเหล่านี้ล้วนเป็นสิ่งที่ยืนยันว่า บริษัทมีขั้นตอนที่จำเป็นอย่างครบถ้วน
  รวมทั้งรับรองได้ว่าโซลูชั่นที่มีอยู่สามารถดำเนินงานอย่างถูกต้องภายใต้สภาพแวดล้อมที่อยู่ภายในการควบคุมในศูนย์คอมพิวเตอร์
  (Data Center) แห่งนี้

(2) การตลาดและภาวะการแข่งขัน

กลยุทธ์การแข่งขัน

  บริษัทเน้นคุณภาพในการให้บริการเป็นหลักโดยไม่เน้นกลยุทธ์การแข่งขันด้านราคา ทั้งนี้
  บริการของบริษัทเป็นบริการที่จัดอยู่ในระดับ Premium
  ด้วยบริการศูนย์ดาต้าเซนเตอร์ซึ่งถูกออกแบบมาเพื่อรองรับการทำงาน ของระบบหลักของธุรกิจ
  Mission Critical Application อย่างแท้จริง

ลักษณะลูกค้า

  บริษัทได้ขยายตัวโดยมีฐานลูกค้าเพิ่มขึ้นในหลายภาคธุรกิจได้แก่ธุรกิจสารสนเทศ ธุรกิจสื่อสาร
  โทรคมนาคม สถาบันการเงิน ประกันชีวิต ประกันภัย โรงพยาบาล ตลอดจนธุรกิจสื่อต่าง ๆ
  เป็นต้น ฐานลูกค้าปัจจุบัน ประกอบด้วย บริษัททั้งภายในประเทศและบริษัท ข้ามชาติ
  บริษัทยังได้ขยายฐานลูกค้ารวมถึงองค์กรภาครัฐบาลและเอกชน
  ในอนาคตบริษัทมุ่งมั่นที่จะไปสู่ความเป็นผู้นำในการบริการด้านเทคโนโลยีสารสนเทศในระดับภูมิภาค
  (Regional Hosting Hub) ด้วยศักยภาพของศูนย์ฯ
  ทั้งสองแห่งและการขยายตัวของศูนย์ฯ ทั้งสองแห่ง ประกอบกับการเพิ่มจำนวนศูนย์ฯ ต่าง ๆ
  ในอนาคตรวมถึงการเชื่อมโยงศูนย์ด้วยเครือข่ายใยแก้วนำแสงทั้งภายในและต่างประเทศ
  เพื่อสนองความต้องการของลูกค้า
  จะส่งผลให้บริษัทสามารถเติบโตได้อย่างรวดเร็วและมั่นคงต่อไป

การจำหน่ายและช่องทางการจำหน่าย

  ปัจจุบันช่องทางการนำเสนอบริการและการตลาดของบริษัท ประกอบด้วย

-   การหาลูกค้าโดยตรง เพื่อแนะนำบริการ

-   การหาลูกค้าโดยอ้อม โดยแนะนำบริการผ่านพันธมิตรและผ่านช่องทาง การส่งเสริมการขาย
    การประชาสัมพันธ์ โดยเน้นภาพลักษณ์ที่ดี

-   การหาลูกค้าจากความร่วมมือกันกับพันธมิตรในต่างประเทศเพื่อดึงดูดลูกค้าจากทั่วทุกมุมโลก
    เช่น Asia Data Center Alliance เป็นต้น

สภาพการแข่งขันภายในอุตสาหกรรม

  การแข่งขันในปัจจุบันมีแนวโน้มสูงขึ้น เนื่องจากการเติบโตอย่างรวดเร็วของตลาดดาต้า
  เซ็นเตอร์ อย่างไรก็ตามบริษัทผู้ที่ให้บริการมีพื้นฐานและความชำนาญในด้านที่ต่างกัน
  จึงเน้นการให้บริการและเน้นกลุ่มเป้าหมายที่ต่างกัน
  ธุรกิจด้านไอทีและดาต้าเซ็นเตอร์ภายในประเทศไทยมีโอกาสที่เติบโตในระดับที่น่าพึงพอใจ
  เนื่องจากปัจจัยต่าง ๆ ได้แก่ การขยายตัวอย่างรวดเร็วของธุรกิจ Outsourcing
  นโยบายสนับสนุนของกระทรวงไอซีทีเพื่อเพิ่มจำนวนบรอดแบนด์ในประเทศ
  บทเรียนที่สร้างความตื่นตัวของภาคธุรกิจต่าง ๆ
  เพื่อเตรียมพร้อมรองรับผลกระทบจากภัยพิบัติและภัยคุกคามจากการ
  ก่อการร้าย ทั้งนี้เมื่อพิจารณาถึงคุณภาพ อัตราการเติบโตและศักยภาพในการแข่งขันแล้ว บริษัท
  ถือได้ว่าอยู่ในอันดับต้นต้นเมื่อเทียบกับผู้ให้บริการด้านดาต้าเซ็นเตอร์อื่น ๆ ได้แก่ CAT Telecom
  Public Company Limited, CS Loxinfo Public Company Limited, Samart,
  Jasmin Internet Co., Ltd., True Corporation Public Company Limited

(3) การจัดหาผลิตภัณฑ์หรือบริการ

สถานที่ตั้งสำนักงานใหญ่และศูนย์คอมพิวเตอร์ที่อาคารเอ็มไพร์ทาวเวอร์ สาทร

  ชั้น 30 พาร์ควิง อาคาร เอ็มไพร์ทาวเวอร์195 ถนน สาทรใต้ กรุงเทพ 10120

ศูนย์คอมพิวเตอร์ที่อาคารทีซีไอเอฟทาวเวอร์ บางนา

  ชั้น 1-3 อาคาร TCIF Tower II1854 หมู่ 10 ถนน บางนาตราด กรุงเทพ 10260